text:
ຕອນເຊົ້າຂອງວັນທີ 27 ເມສາ 2022 ທີ່ສະໂມສອນເມືອງສໍາພັນ, ແຂວງຜົ້ງສາລີ ໄດ້ຈັດໃຫ້ມີກອງປະຊຸມ ການຕິດຕາມ, ກວດກາ ແລະ ຊຸກຍູ້ການຈັດຕັ້ງປະຕິບັດກົດໝາຍ, ນິຕິກໍາໃຕ້ກົດໝາຍທີ່ພົວພັນກັບວຽກງານເຊົ່າ-ສໍາປະທານທີ່ດິນຂອງລັດ ແລະ ການຈັດຕັ້ງປະຕິບັດໜ້າທີ່ວຽກງານຂອງຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ໂດຍພາຍໃຕ້ການເປັນປະທານທ່ານ ຫຸມເພັງ ຈອມວິສານ ກໍາມະການພັກແຂວງ, ຮອງປະທານສະພາປະຊາຊົນແຂວງ, ເຂົ້າຮ່ວມມີບັນດາທ່ານ ສະມາຊິກສະພາແຫ່ງຊາດ, ສະມາຊິກສະພາປະຊາຊົນແຂວງ ປະຈໍາເມືອງ, ບັນດາທ່ານຮອງເລຂາພັກເມືອງ, ຄະນະປະຈໍາພັກເມືອງ, ກໍາມະການພັກເມືອງ, ຫົວໜ້າຫ້ອງການ, ອົງການທຽບເທົ່າຫ້ອງການຂັ້ນເມືອງ, ກອງບັນຊາການ ປກຊ-ປກສ ເມືອງ ອົງການແນວລາວສ້າງຊາດ, ສະຫາພັນນັກຮົບເກົ່າ, ອົງການຈັດຕັ້ງມະຫາຊົນຂັ້ນເມືອງ ເຂົ້າຮ່ວມ.
ເພື່ອເປັນການຈັດຕັ້ງປະຕິບັດສິດ ແລະ ໜ້າທີ່ ຂອງຄະນະສະມາຊິກສະພາແຫ່ງຊາດ, ສະມາຊິກສະພາປະຊາຊົນແຂວງ ຕາມກົດໝາຍວ່າດ້ວຍການຕິດຕາມກວດກາຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ; ໂດຍສະເພາະແມ່ນການຈັດຕັ້ງປະຕິບັດມະຕິຂອງສະພາແຫ່ງຊາດ ສະບັບເລກທີ 25/ສພຊ, ລົງວັນທີ 19 ພະຈິກ 2019 ແລະ ມະຕິກອງປະຊຸມຂອງສະພາປະຊາຊົນແຂວງ ວ່າດ້ວຍການຮັບຮອງເອົາການສະເໜີປົດ (ລຶບ) ບັນຊີຄ້າງຂອງບັນດາໂຄງການສ້າງສັນຍາເຊົ່າ-ສໍາປະທານທີ່ດິນຂອງລັດ ສະບັບເລກທີ 69/ສພຂ.ຜລ, ລົງວັນທີ 24 ທັນວາ 2020; ການຕິດຕາມ, ກວດກາ ການຈັດຕັ້ງປະຕິບັດກົດໝາຍ ແລະ ນິຕິກໍາໃຕ້ກົດໝາຍທີ່ພົວພັນກັບວຽກງານເຊົ່າ ແລະ ສໍາປະທານທີ່ດິນຂອງລັດ ໃນການດໍາເນີນກິດຈະການຕ່າງໆ ຢູ່ພາຍໃນແຂວງຜົ້ງສາລີ ເພື່ອຮັບປະກັນໃນການຄຸ້ມຄອງ, ນໍາໃຊ້ທີ່ດິນໃຫ້ມີປະສິດທິພາບ, ປະສິດທິຜົນສູງ.
ທີ່ກອງປະຊຸມ ໄດ້ຮັບຟັງການລາຍງານ ກ່ຽວກັບ ການຈັດຕັ້ງປະຕິບັດກົດໝາຍ, ນິຕິກໍາໃຕ້ກົດໝາຍທີ່ພົວພັນກັບວຽກງານເຊົ່າ-ສໍາປະທານທີ່ດິນຂອງລັດ ຈາກທ່ານ ບຸນຮຽງ ແສນສຸລິນ ກໍາມະການປະຈໍາພັກເມືອງ, ຮອງເຈົ້າເມືອງ ຜູ້ຊີ້ນຳຂົງເຂດເສດຖະກິດຂັ້ນເມືອງ; ໄດ້ຮັບຟັງການລາຍງານສະພາບການຈັດຕັ້ງປະຕິບັດໜ້າທີ່ວຽກງານ ຂອງຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ຈາກທ່ານ ຢືນ ສານວີໄລ ຮອງເລຂາພັກເມືອງ, ປະທານກວດກາພັກ-ລັດເມືອງ, ຫົວໜ້າຄະນະສະມາຊິກສະພາປະຊາຊົນແຂວງ ປະຈໍາເມືອງ ແລະ ໄດ້ຮັບຟັງການແນະນໍາການຈັດຕັ້ງປະຕິບັດໜ້າທີ່ວຽກງານຂອງຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ແລະ ບຸກຄະລາກອນເສນາທິການຊ່ວຍວຽກຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ຈາກທິມງານສະພາປະຊາຊົນແຂວງ.
ຫຼັງຈາກນັ້ນ ປະທານກອງປະຊຸມໄດ້ເຈາະຈີ້ມ ກ່ຽວກັບບາງເນື້ອໃນວຽກງານການຕິດຕາມກວດກາ, ວຽກງານເຊົ່າ-ສຳປະທານທີ່ດິນຂອງລັດ ແລະ ການເຄື່ອນໄຫວວຽກງານຂອງຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ແລະ ກົງຈັກບຸກຄະລາກອນເສນາທິການຊ່ວຍວຽກ ຄະນະສະມາຊິກສະພາປະຊາຊົນຂັ້ນແຂວງປະຈຳເມືອງ ແລະ ຜູ້ເຂົ້າຮ່ວມກອງປະຊຸມ ໄດ້ປະກອບຄໍາຄິດຄໍາເຫັນຢ່າງກົງໄປກົງມາຕໍ່ກັບການຈັດຕັ້ງປະຕິບັດວຽກງານດັ່ງກ່າວໃນໄລຍະຜ່ານມາ ແລະ ມີຂໍ້ສະເໜີຕໍ່ກອງປະຊຸມ. ໃນຕອນທ້າຍຂອງກອງປະຊຸມ ທ່ານ ຫຸມເພັງ ຈອມວິສານ ປະທານກອງປະຊຸມ ໄດ້ສັງລວມ ແລະ ມີຄຳເຫັນຊີ້ນຳຕື່ມ ໂດຍສະເພາະແມ່ນ ໃຫ້ອົງການປົກຄອງເມືອງ ເອົາໃຈໃສ່ ກ່ຽວກັບການຈັດຕັ້ງປະຕິບັດວຽກງານການເຊົ່າ, ສໍາປະທານທີ່ດິນຂອງລັດ ໂດຍມອບໃຫ້ຂະແໜງການກ່ຽວຂ້ອງປະສານສົມທົບກວດກາຄືນລະອຽດ ສັນຍາເຊົ່າ, ສໍາປະທານບັນດາກິດຈະການທີ່ຂັ້ນເມືອງຄຸ້ມຄອງໃຫ້ຄົບຖ້ວນຕາມກົດໝາຍ, ລະບຽບການທີ່ໄດ້ກໍານົດໄວ້; ມອບໃຫ້ຄະນະສະມາຊິກສະພາປະຊາຊົນແຂວງ ປະຈໍາເມືອງ ເອົາໃຈໃສ່ປະຕິບັດພາລະບົດບາດຕາມຂອບເຂດສິດ ແລະ ໜ້າທີ່ຂອງຕົນຢ່າງເຂັ່ມງວດ, ປະສານສົມທົບ ແລະ ຊີ້ນໍາການຈັດຕັ້ງປະຕິບັດໜ້າທີ່ວຽກງານຂອງໜ່ວຍງານເສນາທິການຊ່ວຍວຽກຄະນະສະມາຊິກສະພາປະຊາຊົນແຂວງ ປະຈໍາເມືອງ ຕາມມະຕິຂອງຄະນະປະຈຳສະພາປະຊາຊົນແຂວງ ກໍຄື ການຈັດຕັ້ງ ແລະ ການເຄື່ອນໄຫວຂອງໜ່ວຍງານຕາມທີ່ໄດ້ກໍານົດໄວ້.
ໃນຕອນບ່າຍຂອງວັນດຽວກັນ ທ່ານ ຫຸມເພັງ ຈອມວິສານ ພ້ອມດ້ວຍທີມງານຂັ້ນແຂວງ ແລະ ທີມງານຂັ້ນເມືອງ ໄດ້ລົງຕິດຕາມ, ກວດກາ ແລະ ຊຸກຍູ້ ໂຄງການສົ່ງເສີມປູກກ້ວຍ ແລະ ເກັບຊື້ໝາກກ້ວຍ ເປັນສີນຄ້າ ຕິດພັນກັບການເຊົ່າ-ສໍາປະທານທີ່ດີນ ຂອງບໍລິສັດການຄ້າ ຈີງແສງ ຢູ່ບ້ານນໍ້າລີ ເມືອງສໍາພັນ ເພື່ອຕິດຕາມ, ຊຸກຍູ້ກ່ຽວກັບ ຄວາມຄືບໜ້າການຈັດຕັ້ງປະຕິບັດສັນຍາໂຄງການ ແລະ ການເກັບຊື້ ຜົນຜະລິດຂອງບໍລິສັດໃນແຕ່ລະໄລຍະ, ເຊິ່ງຜ່ານຈາກການລົງພາກສະໜາມຕົວຈີງເຫັນວ່າ ສັນຍາຂອງໂຄງການແມ່ນໝົດອາຍຸສັນຍາດຳເນີນກິດຈະການແລ້ວ ເຊິ່ງໂຄງການດັ່ງກ່າວໄດ້ດໍາເນີນແຕ່ປີ 2011-2017 ດ້ວຍຮູບການລົງທຶນ 2+3 ທີ່ພະແນກແຜນການ ແລະ ການລົງທຶນແຂວງ ຫຼື ຄລທ ຂັ້ນແຂວງອະນຸມັດ ເຊີ່ງເບື້ອງຕົ້ນມີເນື້ອທີ່ທັງໝົດ 194 ຮຕ, ມີ 160 ຄອບຄົວ, ພາຍຫຼັງທີ່ໂຄງການດັ່ງກ່າວໝົດສັນຍາການຈັດຕັ້ງປະຕິບັດແລ້ວ ທາງບໍລິສັດໄດ້ມີການສະເໜີສືບຕໍ່ໂຄງການດັ່ງກ່າວ ໂດຍເຮັດສັນຍາຍ່ອຍ ລະຫວ່າງ ອົງການປົກຄອງເມືອງ ກັບ ບໍລິສັດ ຕາມຮູບແບບລົງທຶນ 2+3 ເຊີ່ງມາຮອດປັດຈຸບັນຍັງສືບຕໍ່ດໍາເນີນຢູ່ ມີເນື້ອທີ່ 49,5 ຮຕ, ມີ 63 ຄອບຄົວ ແລະ ໂຄງການດັ່ງກ່າວແມ່ນມີແນວໂນ້ມຫຼຸດລົງ ເຊີ່ງຂະແໜງການກ່ຽວຂ້ອງຕ້ອງໄດ້ປະເມີນ ແລະ ພິຈາລະນາຄືນໃໝ່.
ພາບ-ຂ່າວ: ພຸດສະດີ ແສຈອມຄູນ.


c: text/html

text:
ກອງປະຊຸມຂອງຄະນະນໍາ ມະຫາວິທະຍາໄລແຫ່ງຊາດ ຄັ້ງວັນທີ 22 ຕຸລາ 2021ຜ່ານມາ ພາຍໃຕ້ການເປັນປະທານຂອງທ່ານ ຮສ.ປອ. ອຸດົມ ພອນຄໍາເພັງ ຮັກສາການອະທິການບໍດີ ມະຫາວິທະຍາໄລແຫ່ງຊາດ ແລະ ມີທ່ານຮອງອະທິການບໍດີທັງ 4ທ່ານ: ທ່ານ ຮສ. ປອ. ຮຸ່ງເພັດ ຈັນທະວົງ, ທ່ານ ຮສ.ປອ. ສົມຈັນ ບຸນພັນມີ, ທ່ານ ຮສ. ໂພສີ ທິບດາວັນ ແລະ ທ່ານ ຮສ. ດຣ. ຄໍາຜົງ ນາມມະວົງມີໄຊ ແລະ ພ້ອມດ້ວຍທ່ານ ຮສ. ປອ. ບົວຄໍາ ແສງຄໍາຄຸດລາວົງ ຫົວຫນ້າຫ້ອງການ ມະຫາວິທະຍາໄລແຫ່ງຊາດເຂົ້າຮ່ວມ.
ໃນຂອງກອງປະຊຸມດັ່ງກ່າວ ໄດ້ຮັບຟັງການລາຍງານການເຂົ້າຮ່ວມກອງປະຊຸມ ວຽກງານຈຸດສຸມທີ 3ປັບປຸງ ຮູບແບບ ແລະ ວິທີການສິດສອນຂອງສະຖາບັນການສຶກສາຊັ້ນສູງ ພ້ອມທັງ ປຶກສາຫາລືການຄັດເລືອກວິທີການສອບເສັງເຂົ້າຮຽນມະຫາວິທະຍາໄລແຫ່ງຊາດ.
ດັ່ງນັ້ນ, ກອງປະຊຸມຈຶ່ງໄດ້ຕົກລົງເຫັນດີ ເປັນເອກະພາບ ໃນການກໍານົດເອົາການສອບເສັງເຂົ້າຮຽນ ມະຫາວິທະຍາໄລແຫ່ງຊາດ ສົກຮຽນ 2021-2022 ດ້ວຍຮູບແບບອອນລາຍ; ເຫັນດີຈັດກອງປະຊຸມສໍາລັບພາກສ່ວນທີ່ກ່ຽວຂ້ອງ ໃນການສອບເສັງເຂົ້າຮຽນ ມະຫາວິທະຍາໄລແຫ່ງຊາດ ໂດຍມອບໃຫ້ຫ້ອງການວິຊາການສົມທົບກັບ ສູນໄອທີ, ຄະນະວິທະຍາສາດທໍາມະຊາດ, ຄະນະວິສະວະກໍາສາດ ແລະ ບໍລິສັດຮັບພັດທະນາຈໍາກັດ ເພື່ອຄົ້ນຄວ້າຮູບແບບ ແລະ ວິທີການໃນການສອບເສັງ ພ້ອມນີ້, ມອບໃຫ້ຫ້ອງການວິຊາການ ຮ່າງຫນັງສືລາຍງານ ຫາກົມການສຶກສາຊັ້ນສູງ ກ່ຽວກັບຮູບແບບ ແລະ ວິທີການສອບເສັງເຂົ້າຮຽນ ມະຫາວິທະຍາໄລແຫ່ງຊາດ ພ້ອມຂໍ້ສະດວກ ແລະ ຂໍ້ຫຍຸ້ງຍາກ.
ຂ່າວ: ຈັນນະພາ

robotstxt: allowed

filter: keep


text:
ກອງປະຊຸມລັດຖະມົນຕີວັດທະ ນະທຳ-ສິລະປະອາຊຽນ ຄັ້ງທີ 10 ແລະ ບັນດາກອງປະຊຸມປິ່ນອ້ອມ ແບບທາງໄກ ຈັດຂື້ນຢ່າງເປັນທາງການໃນຕອນເຊົ້າມື້ນີ້ ທີ່ໂຮງແຮມແລນມາກ ນະຄອນຫລວງວຽງຈັນ ພາຍໃຕ້ຫົວຂໍ້ ການສົ່ງເສີມ ບົດ ບາດຂອງວັດທະນະທໍາ ແລະ ສິລະປະອາຊຽນ ຫຼັງການແຜ່ລະບາດຂອງພະຍາດໂຄວິດ-19 ເພື່ອການພັດທະນາແບບຍືນຍົງ. ໂດຍການເປັນປະ ທານຂອງທ່ານ ນາງ ສວນສະຫວັນ ວິຍະເກດ ລັດຖະມົນຕີ ກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ ແຫ່ງ ສປປ ລາວ. ມີບັນດາທ່ານລັດຖະມົນຕີ ວັດທະນະທໍາ- ສິລະປະອາຊຽນ, ຫົວໜ້າເຈົ້າໜ້າທີ່ອາ ວຸໂສວັດທະນະທໍາ-ສິລະປະອາຊຽນ, ເອກອັກຄະລັດຖະທູດປະເທດສະມາຊິກອາ ຊຽນ ແລະ ເອກອັກຄະລັດຖະທູດປະເທດຄູ່ເຈລະຈາຄື: ຈີນ, ຍີປຸ່ນ ແລະ ສ. ເກົາຫຼີ ປະຈໍາລາວ ແລະ ບັນດາແຂກເຂົ້າຮ່ວມ.
ນາງ ສວນສະຫວັນ ວິຍະເກດ ລັດຖະ ມົນຕີ ກະຊວງ ຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ ໄດ້ກ່າວເປີດກອງປະຊຸມຢ່າງເປັນທາງການໂດຍທ່ານກ່າວວ່າ: ກະຊວງຖະແຫຼງຂ່າວ, ວັດທະນະ ທຳ ແລະ ທ່ອງທ່ຽວ ແຫ່ງ ສປປ ລາວ ມີຄວາມພາກພູມໃຈເປັນຢ່າງຍິ່ງ ທີ່ໄດ້ຮັບກຽດເປັນເຈົ້າພາບ ແລະ ເປັນປະທານກອງປະຊຸມລັດຖະມົນຕີວັດທະ ນະທຳ-ສິລະປະອາຊຽນໃນຄັ້ງນີ້, ເຊິ່ງເປັນຄັ້ງທຳອິດໃນການເປັນເຈົ້າພາບ ແລະ ປະ ທານກອງປະຊຸມດັ່ງກ່າວນີ້ ,ດັ່ງທີ່ພວກເຮົາຮັບຮູ້ນໍາກັນແລ້ວວ່າ ວຽກງານວັດທະນະທໍາ ແລະ ສິລະປະອາຊຽນ ກໍແມ່ນຂະແໜງການໜຶ່ງທີ່ມີຄວາມສຳຄັນປະກອບ ສ່ວນເຂົ້າໃນການສ້າງເສດ ຖະກິດ-ສັງຄົມຂອງຊາດ ແລະ ນອນຢູ່ໃນເສົາຄໍ້າວັດທະນະທຳ-ສັງຄົມອາ ຊຽນ, ເຊິ່ງໄດ້ມີຄວາມພະຍາຍາມສູງໃນການຈັດຕັ້ງຜັນຂະຫຍາຍບັນດາແຜນງານຂອງຕົນ ກໍຄືແຜນຍຸດທະສາດວັດທະນະທໍາ-ສິລະປະອາຊຽນ 2016-2025, ແຜນແມ່ບົດປະຊາຄົມວັດທະນະທໍາ-ສັງ ຄົມອາຊຽນ 2025 ແລະ ວິໄສທັດປະຊາຄົມອາຊຽນ 2025 ໃຫ້ປະກົດຜົນເປັນຈິງ. ອາຊຽນ ເປັນພາກພື້ນໜຶ່ງທີ່ມີເອກະລັກສະເພາະ, ມີຄວາມຫຼາກຫຼາຍທາງດ້ານວັດທະນະທໍາ, ສິລະປະ, ຮີດຄອງປະເພນີ, ພາສາ ແລະ ສາສະໜາ. ເຖິງວ່າຈະມີຄວາມແຕກຕ່າງກັນກໍຕາມ ແຕ່ປະຊາຊົນອາຊຽນ ກໍອາໃສຢູ່ຮ່ວມກັນໂດຍສັນຕິ, ມີຄວາມສາມັກຄີປອງດອງ, ຊ່ວຍເຫຼືອເຊິ່ງກັນແລະກັນ, ທັງມີການແລກ ປ່ຽນການໄປ-ມາຫາສູ່ເຊິ່ງກັນ ແລະ ກັນ ຕະຫຼອດມາ, ໂດຍຜ່ານກົນໄກການຮ່ວມມືຂອງອາຊຽນທີ່ມີປະສິດທິພາບ ແລະ ປະສິດຜົນ, ໂດຍສະເພາະຂອບການຮ່ວມມື ໃນຂົງເຂດການປົກປັກຮັກສາ ແລະ ສົ່ງເສີມມໍລະດົກວັດທະນະທໍາ, ຮີດຄອງປະເພນີອັນດີງາມ ເພື່ອສ້າງເອກະລັກອາຊຽນ ແລະ ນຳໄປສູ່ການພັດທະນາທີ່ຍືນຍົງ ແລະ ວັດທະນາຖາວອນຂອງແຕ່ລະຊາດອາຊຽນ. ກອງປະຊຸມຄັ້ງນີ້ເປັນຂີດໝາຍອັນສຳຄັນໃນການປຶກສາຫາລື ແລະ ແລກປ່ຽນຄວາມຄິດຄວາມເຫັນເຊິ່ງກັນ ແລະ ກັນກ່ຽວກັບ ວຽກງານການສົ່ງເສີມບົດບາດຂອງວັດທະນະທໍາ ແລະ ສິລະ ປະອາຊຽນ ພາຍຫຼັງການລະບາດຂອງພະຍາດໂຄວິດ-19 ເພື່ອການພັດທະນາທີ່ຍືນຍົງ ແລະ ຫວັງຢ່າງຍິ່ງວ່າ ຜົນການປຶກສາຫາລືຄັ້ງນີ້ ຈະນຳໄປສູ່ຜົນປະໂຫຍດອັນໃຫຍ່ຫຼວງ ຕະຫຼອດເຖີງການເພີ່ມທະວີການຮ່ວມມື ເພື່ອເຮັດໃຫ້ການຈັດຕັ້ງ ປະຕິບັດແຜນງານປະຊາຄົມວັດທະ ນະທຳ-ສັງຄົມອາຊຽນ 2025 ໃຫ້ປະສົບຜົນສໍາເລັດຕາມຄາດ ໝາຍ.
ສຳລັບກອງປະຊຸມປິ່ນອ້ອມໃນກອງປະຊຸມລັດຖະມົນຕີວັດທະນະ ທຳ-ສິລະ ປະອາຊຽນ ຄັ້ງທີ 10 ນີ້ ,ຍັງມີກອງປະຊຸມລັດຖະມົນຕີວັດທະນະທຳ ແລະ ສີລະປະອາຊຽນບວກ 3 ຄັ້ງທີ 10 ,ກອງປະຊຸມລັດຖະມົນຕີວັດທະນະທຳ ແລະ ສີລະປະອາຊຽນ-ຈີນ ຄັ້ງທີ 6, ກອງປະຊຸມລັດຖະມົນຕີວັດທະນະ ທຳ ແລະ ສີລະປະອາຊຽນ-ຍີ່ປຸ່ນ ຄັ້ງທີ 5 ແລະ ກອງປະຊຸມລັດຖະມົນຕີສີລະປະອາຊຽນ-ສ.ເກົາຫລີ ຄັ້ງທີ 5 ຕື່ມອີກ.
ຂ່າວ;ພາບ: ສົມພາວັນ ມະວົງໄຊ


text:
ກອງປະຊຸມວຽກງານພັກ-ວຽກງານການເມືອງ ທົ່ວກຳລັງປ້ອງກັນຄວາມສະຫງົບ ຄັ້ງທີ 4
ກອງປະຊຸມວຽກງານພັກ-ວຽກງານການເມືອງ ທົ່ວກຳລັງປ້ອງກັນຄວາມສະຫງົບ ຄັ້ງທີ 04 ໄດ້ຈັດຂຶ້ນໃນວັນທີ 9 ສິງຫາ 2017 ນີ້ ໂດຍການເປັນກຽດເຂົ້າຮ່ວມຂອງ ພົນຕີ ສົມແກ້ວ ສີລາວົງ ລັດຖະມົນຕີກະຊວງ ປກສ, ມີບັນດາຄະນະພັກກະຊວງ, ກົມໃຫຍ່, ວິທະຍາຄານ, ກົມກອງອ້ອມຂ້າງກະຊວງ ແລະ ປກສ ແຂວງທົ່ວປະເທດເຂົ້າຮ່ວມ.
ພົນຕີ ສິນທະວົງ ໄຊຍະກອນ ກຳມະການສູນກາງພັກ ຮອງເລຂາຄະນະພັກກະຊວງ ຮອງລັດຖະມົນຕີກະຊວງປ້ອງກັນຄວາມສະຫງົບ ໄດ້ກ່າວໄຂກອງປະຊຸມວຽກງານພັກ-ວຽກງານການເມືອງ ທົ່ວກຳລັງປ້ອງກັນຄວາມສະຫງົບ ຄັ້ງທີ 04 ເຊິ່ງໄດ້ຍົກໃຫ້ເຫັນຄວາມໝາຍຄວາມສຳຄັນຂອງການດຳເນີນກອງປະຊຸມຄັ້ງນີ້ ພ້ອມທັງຮຽກຮ້ອງໃຫ້ຄະນະຜູ້ແທນທີ່ເຂົ້າຮ່ວມກອງປະຊຸມ ຈົ່ງເປັນເຈົ້າການຮ່ວມກັນໃນການສະແດງທັດສະນະ, ປະກອບຄຳຄິດຄຳເຫັນຢ່າງກົງໄປກົງມາ ແລະ ມີວິທະຍາສາດ ເຮັດໃຫ້ເນື້ອເອກະສານສຳຄັນຕ່າງໆ ທີ່ນຳມາຄົ້ນຄ້ວາປຶກສາຫາລືໃນກອງປະຊຸມຄັ້ງນີ້ມີເນື້ອຄົບຖ້ວນສົມບູນ.
ໂອກາດດຽວກັນ ພົຈວ ອາລູ ວາລືຊື ຄະນະພັກກະຊວງ ເລຂາຄະນະພັກກົມໃຫຍ່ການເມືອງປ້ອງກັນວາມສະຫງົບ ໄດ້ຜ່ານບົດລາຍງານການຈັດຕັ້ງປະຕິບັດວຽກງານພັກ-ວຽກງານການເມືອງ ທົ່ວກຳລັງປ້ອງກັນຄວາມສະຫງົບໃນໄລຍະ 5 ປີຜ່ານມາ ຄື: ແຕ່ປີ 2011-2015 ແລະ ທິດທາງແຜນການ 5 ປີ ຕໍ່ຄື: ປີ 2016-2020 ເຊິ່ງສະຫາຍໄດ້ຍົກໃຫ້ເຫັນດ້ານດີ ຜົນງານດ້ານວຽກງານກໍ່ສ້າງພັກເຊັ່ນ: ການກໍ່ສ້າງພັກທາງດ້ານການເມືອງແນວຄິດ, ການກໍ່ສ້າງພັກດ້ານການຈັດຕັ້ງ, ການກໍ່ສ້າງພັກດ້ານແບບແຜນວິທີນຳພາ ແລະ ການນຳພາອົງການຈັດຕັ້ງມະຫາຊົນ ພ້ອມທັງຍົກໃຫ້ເຫັນດ້ານດີ ຜົນງານດ້ານວຽກງານພະນັກງານເຊັ່ນ: ວຽກງານການຈັດຕັ້ງພະນັກງານ, ວຽກງານກໍ່ສ້າງກຳລັງ, ວຽກງານປ້ອງກັນກຳລັງ ແລະ ວຽກງານນະໂຍບາຍ ແລະ ປະກັນສັງຄົມ. ເຊິ່ງໃນນີ້ພົ້ນເດັ່ນແມ່ນ ໃນ 5 ປີ ຜ່ານມາ: ທົ່ວກຳລັງປ້ອງກັນຄວາມສະຫງົບ ສາມາດກໍ່ສ້າງຂະຫຍາຍສະມາຊິກພັກ 3.571 ສະຫາຍ ສາມາດກໍ່ສ້າງ ແລະ ຈັດແບ່ງປະເພດສະມາຊິກພັກເຂັ້ມແຂງກວມ 87 ສ່ວນຮ້ອຍ, ປະເພດແຂງກວມ 11 ສ່ວນຮ້ອຍຂອງສະມາຊິກພັກທັງໝົດ ແລະ ກົມກອງເຂັ້ແຂງ-ໜ່ວຍພັກຮູ້ນຳພາຮອບດ້ານ ກວມ 75 ສ່ວນຮ້ອຍ, ໄດ້ຄົ້ນຄ້ວາສົ່ງພະນັກງານ-ນັກຮົບໄປບຳລຸງກໍ່ສ້າງດ້ານວຽກງານວິຊາສະເພາະຢູ່ພາຍໃນ ແລະ ຕ່າງປະເທດ23.631 ສະຫາຍ ແລະອື່ນໆ.
ກອງປະຊຸມຍັງໄດ້ຮັບຟັງການລາຍງານການເຄື່ອນໄຫວວຽກງານການຈັດຕັ້ງທົ່ວປະເທດ ຄັ້ງທີ 10 ແລະ ທິດທາງແຜນການ 5 ປີ ຕໍ່ໜ້າ, ບົດຄຳເຫັນໂອ້ລົມ ຂອງສະຫາຍເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ ຕໍ່ກອງປະຊຸມວຽກງານການຈັດຕັ້ງທົ່ວປະເທດ ຄັ້ງທີ 10 ແລະ ນິຕິກຳອື່ນໆອີກຈຳນວນໜຶ່ງ ພ້ອມທັງປະກອບຄຳຄິດຄຳເຫັນຕໍ່ເນື້ອໃນຂອງນິຕິກຳຕ່າງໆ ກອງປະຊຸມຈະດຳເນີນໄປເປັນເວລາ 3 ວັນຈຶ່ງສຳເລັດ.


text:
ສານອວຍພອນຂອງທ່ານລັດຖະມົນຕີກະຊວງສຶກສາທິການ ແລະ ກິລາເນື່ອງໃນວັນຄູແຫ່ງຊາດ ວັນທີ 7 ຕຸລາ ຄົບຮອບ 27 ປີ
(ວັນທີ 7 ຕຸລາ 1994 – ວັນທີ 7 ຕຸລາ 2021)
.
ວັນຄູແຫ່ງຊາດ ວັນທີ 7 ຕຸລາ ຊຶ່ງເປັນວັນປະຫວັດສາດທີ່ສໍາຄັນໜຶ່ງຂອງຊາດລາວເຮົາ ໄດ້ໝູນວຽນມາບັນຈົບຄົບຮອບ 27 ປີ, ຂ້າພະເຈົ້າ ຂໍຕາງໜ້າໃຫ້ຄະນະພັກ, ຄະນະນໍາກະຊວງສຶກສາທິການ ແລະ ກິລາ ສະແດງຄວາມຢື້ຢາມຖາມຂ່າວ, ຄວາມສາມັກຄີຮັກແພງອັນອົບອຸ່ນ ມາຍັງເພື່ອນໆຄູ – ອາຈານທຸກຊັ້ນ, ທຸກສາຍ ທຸກລະດັບ ທຸກຂົງເຂດໃນຂອບເຂດທົ່ວປະເທດ ຕະຫລອດຮອດ ຜູ້ບໍລິຫານການສຶກສາວິທະຍາສາດ ແລະ ກິລາທຸກຂັ້ນ. ການສະເຫລີມຫລອງວັນຄູແຫ່ງຊາດຄົບ ຮອບ 27 ປີ ໃນຮູບແບບທາງໄກໃນທົ່ວປະເທດປີນີ້, ກະຊວງສຶກສາທິການ ແລະ ກິລາ ໄດ້ຈັດພິທີຂຶ້ນໃນວັນທີ 06 ຕຸລາ 2021. ໃນໄລຍະໃກ້ຄຽງກັນການສະເຫຼີມສະຫຼອງວັນຄູສາກົນແມ່ນໄດ້ຖືເອົາວັນ ທີ 5 ຕຸລາຂອງທຸກປີເປັນວັນຄູສາກົນ, ຫົວຂໍ້ການສະເຫຼີມສະຫຼອງວັນຄູສາກົນໃນປີນີ້ແມ່ນ “ຄູຄືຫົວໃຈຂອງການຟື້ນຟູການສຶກສາໃນໄລຍະການແຜ່ລະບາດຂອງໂຄວິດ-19”.
ສຳລັບ ສປປ ລາວ ເຮົາ, ພັກ ແລະ ລັດຖະບານ ເວລາໃດກໍໃຫ້ຄວາມສໍາຄັນ ແລະ ເອົາໃຈໃສ່ຕໍ່ວຽກງານການສຶກສາຄູ ແລະ ຖືເອົາຄູສອນເປັນກົກໃນການຍົກສູງຄຸນນະພາບຂອງການສຶກສາ ກໍ່ຄືການພັດ ທະນາຊັບພະຍາກອນມະນຸດ ເພາະຄູມີບົດບາດສໍາຄັນໃນການສ້າງອະນາຄົດໃຫ້ຄົນແຕ່ລະຮຸ່ນ ແລະ ໃນພາລະກິດສ້າງສາພັດທະນາປະເທດຊາດໃຫ້ຈະເລີນຮຸ່ງເຮືອງ. ເມື່ອເວົ້າເຖິງບົດບາດຂອງຄູແລ້ວ ກໍ່ມີການນຳພັກ-ລັດ, ນັກການສຶກສາ ແລະ ນັກສັງຄົມສາດ ຫຼາຍທ່ານໄດ້ຂະໜານນາມຄູວ່າ: ຄູແມ່ນຄົນຂອງພັກ, ຄູແມ່ນວິສະວະກອນແຫ່ງດວງວິນຍານ, ຄູແມ່ນແມ່ພິມຂອງຊາດ, ຄູແມ່ນພໍ່ແມ່ຜູ້ທີ່ສອງຂອງເດັກ, ຄູແມ່ນຜູ້ທີ່ມີຄວາມຮູ້ ແລະ ປະສົບການ ທີ່ສາມາດຖ່າຍທອດໃຫ້ແກ່ຜູ້ອື່ນ, ຄູຄືຜູ້ນໍາພາການປ່ຽນແປງໃໝ່ ແລະ ອື່ນໆ.
.
ດັ່ງຄຳເວົ້າຂອງ ປະທານ ໄກສອນ ພົມວິຫານ ທີ່ວ່າ: “ການສຶກສາເປັນວິທະຍາສາດກ່ຽວກັບການສ້າງຄົນ, ວິທະຍາສາດຊີ້ໃຫ້ເຫັນວ່າບັນດາຄວາມຮູ້ດ້ານວິທະຍາສາດ ເຕັກນິກ ຄຸນສົມບັດ ແລະ ຊຳນິຊຳນານ ໃນການອອກແຮງງານນັ້ນ ບໍ່ເກີດຂຶ້ນຕາມເສັ້ນທາງສືບເຊື້ອ, ແຕ່ຫາກກໍ່ຕົວຂຶ້ນຕາມເສັ້ນທາງສິດສອນ, ຮ່ຳຮຽນ ແລະ ນຳໃຊ້ອຸປະກອນການອອກແຮງງານ, ໝາຍວ່າມັນກໍ່ຕົວຂຶ້ນຕາມເສັ້ນທາງ ສຶກສາ, ດັ່ງນັ້ນການສຶກສາຈຶ່ງເປັນພາກສ່ວນສຳຄັນຂອງໂຄງບົນ, ຊຶ່ງມີໜ້າທີ່ ນຳເອົາລະດັບການສຶກສາມາໃຫ້ທຸກຄົນໃນສັງຄົມນັບມື້ນັບສູງຂຶ້ນ, ພ້ອມກັນນັ້ນ ມັນກໍ່ເປັນພາກສ່ວນໜຶ່ງໃນການສ້າງເສດຖະກິດໂດຍມີບົດບາດຜະລິດກຳລັງແຮງງານຂອງສັງຄົມ”
.
ບົດບາດຂອງຄູໄດ້ຕິດພັນກັບວິວັດທະນາການຂອງການພັດທະນາປະເທດ ຊຶ່ງໃນສະໄໝກ່ອນນັ້ນ ຢູ່ປະເທດເຮົາ, ພໍ່ແມ່ແມ່ນເປັນຜູ້ທີ່ມີບົດບາດສຳຄັນຕົ້ນຕໍ ໃນການສິດສອນລູກເຕົ້າຢູ່ໃນຄອບຄົວ ໂດຍຖືເອົາປະສົບການໃນວຽກງານປະຈຳວັນ, ຂະນົບທຳນຽມຕາມຄວາມເຊື່ືອຖືມາສິດສອນລູກ ເພື່ອກໍ່ສ້າງລູກໃຫ້ຮູ້ຈັກອອກແຮງງານ, ກາຍເປັນຜູ້ສືບທອດ ທີ່ບໍລິສຸດຂອງພໍ່ແມ່. ເປົ້າໝາຍສູງກວ່ານັ້ນ ກໍແມ່ນສົ່ງລູກເຂົ້າບວດ ຫລື ເປັນສັງກະລີ ຢູ່ໃນວັດ ເພື່ອຮ່ຳຮຽນ ຂຽນອ່ານ, ຮຽນຮູ້ຫລັກວິຊາ ແລະ ລິດເດດມົນຄາຖາ ໂດຍແມ່ນ ຄູບາອາຈານ ເປັນຜູ້ສອນ ແລະ ສົ່ງຄວາມຮູ້ ເຊັ່ນ: ຈະລິຍະທຳ, ການວາດແຕ້ມ, ການປັ້ນ, ການຄວັດລາຍ, ຢາພື້ນເມືອງ ແລະ ອື່ນໆ.
ປັດຈຸບັນນີ້, ເຫັນວ່າບົດບາດໜ້າທີ່ຂອງຄູແມ່ນມີຄວາມສໍາຄັນ ເປັນໜຶ່ງໃນປັດໄຈຕັດສິນຄຸນນະ ພາບຂອງການສຶກ. ຍິ່ງໃນສະພາບການແຜ່ລະບາດຂອງພະຍາດໂຄວິດ-19, ຄູຄືຜູ້ປະຈັນບານຕໍ່ໜ້າສະ ພາບສິ່ງທ້າທາຍ ແລະ ຄວາມສ່ຽງຕ່າງໆ ທັງປ້ອງກັນຕົນເອງ ທັງຄົ້ນຄວ້າ ແລະ ດຳເນີນການຮຽນການສອນແບບໃໝ່ ທັງຕ້ອງຮັບປະກັນໃຫ້ການຮຽນການສອນມີຄວາມປອດໄພ ລວມທັງຄູ ແລະ ນ້ອງນັກຮຽນ-ນັກສຶກສາ.
.
ສັງລວມແລ້ວບໍ່ວ່າເວລາໃດ, ຄູ-ອາຈານ ໄດ້ເປັນໝາກຫົວໃຈຕັດສິນ ໃນການສ້າງຊັບພະຍາກອນມະນຸດ ເພື່ອປະກອບສ່ວນເຂົ້າໃນການພັດທະນາເສດຖະກິດ-ສັງຄົມ ຂອງປະເທດຊາດ; ຄູ-ອາຈານ ໄດ້ອຸທິດເຫື່ອແຮງສະຕິປັນຍາ ດ້ວຍຄວາມພາກພຽນ ມານະອົດທົນໃນການປະຕິບັດໜ້າທີ່ການສອນຂອງຕົນຢ່າງບໍ່ຮູອິດເມື່ອຍ ອັນໄດ້ເຮັດໃຫ້ການສຶກສາໄດ້ຂະຫຍາຍຕົວຈາກຕົວເມືອງ ໄປສູ່ເຂດຊົນນະບົດຫ່າງໄກສອກຫຼີກ ຫຼຸດຜ່ອນຊ່ອງຫວ່າງອັດຕາການຮູ້ໜັງສືຂອງປະຊາຊົນບັນດາເຜົ່າ; ຄູ – ອາຈານຫຼາຍທ່ານໄດ້ຮັບການສັນລະເສີນເປັນຄູສອນດີ – ສອນເກັ່ງ, ກາຍເປັນ ຄູປະສົບການ, ຄູຊໍານານງານ, ຄູຊ່ຽວຊານ; ບົດບາດກຽດຊື່ສຽງຂອງຄູ-ອາຈານແມ່ນໄດ້ຮັບການຍ້ອງຍໍສັນລະເສີນ ຈາກການຈັດຕັ້ງ ແລະ ສັງຄົມ.
ຕາງໜ້າໃຫ້ການນໍາກະຊວງສຶກສາທິການ ແລະ ກິລາ, ຂ້າພະເຈົ້າຂໍສະແດງຄວາມກະຕັນຍູ, ຮູ້ບຸນ ຄຸນ ແລະ ຍ້ອງຍໍສັນລະເສີນຕໍ່ຄຸນງາມຄວາມດີຂອງຄູອາຈານ. ພ້ອມກັນນີ້ ຂໍສະແດງຄວາມຂອບໃຈມາຍັງການນຳພັກ-ລັດ ແລະ ທຸກພາກສ່ວນໃນທົ່ວສັງຄົມ ທີ່ໄດ້ມີສ່ວນຮ່ວມ ແລະ ໃຫ້ການຊ່ວຍເຫຼືອອຸ້ມຊູ ຄູ – ອາຈານ ທີ່ກໍາລັງປະຕິບັດໜ້າທີ່ການສິດສອນໃນຂອບເຂດທົ່ວປະເທດ ໂດຍສະເພາະໃນເຂດທີ່ກຳລັງມີການລະບາດຂອງພະຍາດໂຄວິດ-19 ພວກເຮົາຕ້ອງຮ່ວມແຮງຮ່ວມໃຈກັນເຮັດທຸກວິທີທາງເອົາຊະນະກັບພະຍາດດັ່ງກ່າວ ເພື່ອສ້າງໂອກາດໃຫ້ລູກຮັກ-ຫລານແພງ ຂອງປະຊາຊົນລາວບັນດາເຜົ່າ ໄດ້ມີໂອກາດກັບຄືນມາສຶກສາຮໍ່າຮຽນ ແລະ ດຳລົງຊີວິດຕາມປົກກະຕິແບບໃໝ່.
.
ເຖີງແມ່ນວ່າ ຄູ-ອາຈານ ໄດ້ມີຜົນສຳເລັດຫຼາຍດ້ານ ໃນໄລຍະຜ່ານມາ, ແຕ່ພວກເຮົາກໍໄດ້ປະເຊີນກັບສິ່ງທ້າທາຍ ແລະ ທົດສອບຫຼາຍຢ່າງ ເປັນຕົ້ນແມ່ນ: ການແຜ່ລະບາດຂອງພະຍາດໂຄວິດ-19, ຄູ-ອາຈານຈຳນວນໜຶ່ງມີການເຊື່ອມທາດທາງດ້ານຈັນຍາບັນ-ຈັນຍາທຳ, ຂາດການຄົ້ນຄວ້າ ສິດສອນແຕ່ແນວເກົ່າ ບໍ່ຄົ້ນຄິດປະດິດສ້າງ, ຈຳນວນໜຶ່ງພົວພັນກັບສິ່ງທີ່ຜິດກັບຫຼັກການຂອງສັງຄົມ ຫຼິ້ນກິນຟຸມເຟືອຍ ແລະ ພົວພັນກັບປາກົດການຫຍໍ້ທໍ້ຕ່າງໆໃນສັງຄົມ.
ຍ້ອນແນວນີ້, ມັນຮຽກຮ້ອງໃຫ້ພວກເຮົາຈະຕ້ອງໄດ້ພ້ອມກັນບຸກທະລຸ ແລະ ເລັ່ງທວງເອົາກຽດສັກສີ ແລະ ຄຸນງາມຄວາມດີຂອງບັນພະບູລຸດ ຄູປະຕິວັດອາວຸໂສທີ່ໄດ້ຝາກໄວ້ ມາຍັງຄູຮຸ່ນປັດຈຸບັນ ແລະ ຮຸ່ນສືບທອດ ຈົ່ງໄດ້ເພີ່ມທະວີສ້າງຕົນໃຫ້ຄົບອົງປະກອບຂອງຈັນຍາບັນຄູລາວຄື: ມີຈັນຍາບັນຕໍ່ຕົນເອງ, ຕໍ່ວິຊາຊີບ, ຕໍ່ການຈັດຕັ້ງ ແລະ ຕໍ່ປະຊາຊົນ-ສັງຄົມ; ຄູ-ອາຈານທຸກຄົນໃຫ້ພ້ອມກັນຝຶກຝົນຫຼໍ່ຫຼອມຕົນເອງໃຫ້ມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ຊື່ສັດບໍລິສຸດ, ມີຄວາມໂປ່ງໃສ, ມີວິໄນຕົວເອງ, ບໍ່ກ່ຽວຂ້ອງກັບສິ່ງເສບຕິດ ແລະ ປາກົດການຫຍໍ້ທໍ້ຕ່າງໆ; ປະຕິບັດການສອນຕາມການມອບໝາຍດ້ວຍຄວາມຮັບຜິດຊອບສູງ, ສິດສອນດ້ວຍຄວາມເປັນທຳ, ດຸໝັ່ນຄົ້ນຄວ້າ-ສຶກສາຮໍ່າຮຽນ ແລະ ພັດທະນານະວັດຕະກຳເພື່ອຮັບໃຊ້ວິຊາຊີບຂອງຕົນ, ມີຄວາມສາມັກຄີ, ເອື້ອເຟື້ອເພື່ອແຜ່ເພື່ອນຮ່ວມງານ ແລະ ຜູ້ຮຽນ; ເຄົາລົບ-ມີສະຕິຕໍ່ການຈັດຕັ້ງ, ປະຕິບັດຕາມພາລະບົດບາດ, ມີຫົວຄິດປະດິດສ້າງພັດທະນາການຈັດຕັ້ງ, ມີແບບແຜນວິທີເຮັດວຽກເປັນໝູ່ຄະນະ, ປະຕິບັດໂມງເວລາເຂັ້ມງວດ, ປົກປັກຮັກສາຊັບສົມບັດລວມໝູ່ ແລະ ບໍ່ສວຍໃຊ້ໜ້າທີ່ເພື່ອຫາຜົນປະໂຫຍດສ່ວນຕົວ; ຈິງໃຈບໍລິການຮັບໃຊ້ປະຊາຊົນດ້ວຍຄວາມເຕັມໃຈ, ມີຄວາມດຸໝັ່ນເປັນແບບຢ່າງໃນການປະພຶດທີ່ດີໃຫ້ແກ່ສັງຄົມ, ມີນໍ້າໃຈເສຍສະຫຼະ ແລະ ຮັກສາກຽດສັກສີຂອງຄູລາວ.
ສຳລັບການສະເຫລີມສະຫລອງວັນຄູແຫ່ງຊາດປີນີ້ ຢູ່ສະຖາບັນການສຶກສາຂໍໃຫ້ຈັດແບບກະທັດຮັດ, ເນັ້ນເນື້ອໃນ, ຈັດປາຖະກະຖາປະຫວັດວັນຄູ, ສະຫຼຸບຕິລາຄາການປະຕິບັດວຽກງານຂອງຄູ-ອາຈານໃນໜຶ່ງປີຜ່ານມາ ເພື່ອພ້ອມກັນປັບປຸງຈັນຍາບັນຄູລາວໃຫ້ມີຄວາມພ້ອມຮອບດ້ານ, ສະເໜີຍ້ອງຍໍ ຄູ-ອາຈານ ທີ່ມີຜົນງານດີເດັ່ນ ແລະ ອື່ນໆ ໂດຍປະຕິບັດຕາມມາດຕະການປ້ອງກັນ ແລະ ຄວບຄຸມການແຜ່ລະບາດຂອງພະຍາດໂຄວິດ-19 ຢ່າງເຂັ້ມງວດ.
ໃນໂອກາດນີ້, ຂ້າພະເຈົ້າຂໍສົ່ງກຳລັງໃຈມາຍັງຄູ-ອາຈານ ແລະ ຜູ້ບໍລິຫານການສຶກສາ-ກິລາ ທຸກທ່ານ ຈົ່ງພ້ອມກັນຜ່ານຜ່າສະພາບການລະບາດຂອງໂຄວິດ-19 ໃນຄັ້ງນີ້ ດ້ວຍນໍ້າໃຈບຸກທະລຸ ອັນສູງສົ່ງ.
ສຸດທ້າຍນີ້, ຂ້າພະເຈົ້າ ຂໍອວຍພອນໄຊອັນປະເສີດມາຍັງບັນດາທ່ານຜູ້ນຳພັກ-ລັດ, ເພື່ອນໆຄູ – ອາຈານສອນ, ຜູ້ບໍລິຫານການສຶກສາ, ຜູ້ປະກອບການການສຶກສາ, ຕະຫຼອດຮອດປະຊາຊົນລາວບັນດາເຜົ່າ ຈົ່ງມີສຸຂະພາບເຂັ້ມແຂງ, ມີພາລະນາໄມສົມບູນ, ມີຄວາມສຸກຄວາມຈະເລີນ ແລະ ປະສົບຜົນສໍາເລັດໃນການປະຕິບັດໜ້າທີ່ວຽກງານຂອງຕົນ.
“ນໍ້າໃຈວັນຄູແຫ່ງຊາດ 7 ຕຸລາ ໝັ້ນຍືນ”
ທີ່ມາ:Edu-Sport TV online


text:
ຕອນບ່າຍວັນທີ 26 ມັງກອນ 2022 , ຄະນະໂຄສະອົບຮົມສູນກາງພັກ ປປ ລາວ, ຄະນະພົວພັນຕ່າງປະເທດສູນກາງພັກ ປປ ລາວ ແລະກະຊວງຖະແຫຼງຂ່າວ, ວັດທະນະທໍາ ແລະ ທ່ອງທ່ຽວ ແຫ່ງ ສປປ ລາວ ສົມທົບກັບ ຄະນະພັກແຂວງຫູນານ ຮ່ວມກັນຈັດພິທີສາຍຮູບເງົາລະຄອນເວທີ ການແກ້ໄຂຄວາມທຸກຍາກ “ເພງສັນລະເສີນແຜ່ນດິນ” (ຕ້າຕີ້ຊົງເກີ) ແລະ ພິທີມອບ-ຮັບ ເຄື່ອງຊ່ວຍເຫຼືອຕ້ານພະຍາດໂຄວິດ-19 ຜ່ານລະບົບວິດີໂອທາງໄກຂຶ້ນຢ່າງເປັນທາງການ ທີ່ ນະຄອນຫຼວງວຽງຈັນ, ສປປ ລາວ ແລະທີ່ນະຄອນສາງຊາ, ແຂວງຫູນານ, ສປ ຈີນ.
ເຂົ້າຮ່ວມພິທີຢູ່ນະຄອນຫຼວງວຽງຈັນ ມີ ສະຫາຍ ສຈ.ປອ ກິແກ້ວ ໄຂຄໍາພິທູນ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ຫົວໜ້າຄະນະສະເພາະກິດ ເພື່ອຕ້ານ, ສະກັດກັ້ນ ແລະ ແກ້ໄຂການແຜ່ລະບາດຂອງພະຍາດໂຄວິດ-19 ຂັ້ນສູນກາງ, ສະຫາຍ ລາວປາວຊົ່ງ ນະວົງໄຊ, ກຳມະການສູນກາງພັກ, ຮອງຫົວໜ້າຄະນະໂຄສະນາອົບຮົມສູນກາງພັກ ຕາງໜ້າຝ່າຍລາວ ກ່າວຄຳເຫັນຕໍ່ພິທີ, ເຊິ່ງ ສະຫາຍ ໄດ້ຕີລາຄາສູງ ຕໍ່ຜົນສຳເລັດໃນການລົບລ້າງຄວາມທຸກຍາກຂອງແຂວງຫູນານ ທີ່ໄດ້ກາຍເປັນຕົວແບບທີ່ໂດດເດັ່ນໜຶ່ງ ໃນທົ່ວປະເທດຈີນ, ໂດຍສະເພາະແມ່ນການລົບລ້າງຄວາມທຸກຍາກຢູ່ບ້ານ 18 ຖໍ້າ ທີ່ສະຫາຍເລຂາທິການໃຫຍ່, ປະທານປະເທດ ສີ ຈິ້ນຜິງ ເຄີຍຊີ້ນໍານໍາພາໂດຍກົງ ແລະ ສະຫາຍ ບຸນຍັງ ວໍລະຈິດ, ອະດີດເລຂາທິການໃຫຍ່, ອະດີດປະທານປະເທດ ແຫ່ງ ສປປ ລາວ ກໍ່ໄດ້ໄປຢ້ຽມຢາມບ້ານດັ່ງກ່າວ ໃນປີ 2013 ຜ່ານມາ, ການຖ່າຍທອດສົດຜົນສໍາເລັດດັ່ງກ່າວ ຜ່ານຮູບເງົາລະຄອນເວທີ ຢູ່ ສປປ ລາວ ໃນຄັ້ງນີ້ ຈະເປັນບົດຮຽນອັນປະເສີດໃຫ້ແກ່ ພັກ, ລັດຖະບານ ແລະ ປະຊາຊົນລາວ ທີ່ພວມສູ້ຊົນແກ້ໄຂຄວາມທຸກຍາກໃຫ້ແກ່ປະຊາຊົນ, ເຊິ່ງເປັນວຽກໃນບຸລິມະສິດໜຶ່ງ ຂອງ ພັກ ແລະ ລັດຖະບານລາວ, ສະຫາຍ ຍັງໄດ້ແຈ້ງໃຫ້ຝ່າຍຈີນ ຊາບກ່ຽວກັບ ວຽກງານພັດທະນາຊົນນະບົດ ແລະ ການແກ້ໄຂຄວາມທຸກຍາກຂອງປະຊາຊົນລາວ ແລະ ຕີລາຄາສູງ ຕໍ່ການແລກປ່ຽນບົດຮຽນໃນວຽກງານດັ່ງກ່າວ ລະຫວ່າງ ສປປ ລາວ ແລະ ສປ ຈີນ ກໍຄືກັບແຂວງຫູນານ, ເຊິ່ງເປັນການປະກອບສ່ວນອັນສໍາຄັນເຂົ້າໃນການເສີມຂະຫຍາຍສາຍພົວພັນອັນເປັນມູນເຊື້ອ ແບບຄູ່ຮ່ວມຍຸດທະສາດຮອບດ້ານໝັ້ນຄົງ ຍາວນານ ຕາມທິດ 4 ດີ ກໍຄື ການສ້າງຄູ່ຮ່ວມຊາຕາກໍາ ລະຫວ່າງ ສອງພັກ, ສອງລັດ ແລະ ປະຊາຊົນສອງຊາດ ລາວ-ຈີນ ກໍຄື ລະຫວ່າງ ສປປ ລາວ ກັບ ແຂວງຫູນານ ໃຫ້ນັບມື້ນັບແຕກດອກອອກຜົນຍິ່ງໆຂຶ້ນ.
ໃນພິທີ, ສະຫາຍ ຈຽງ ຈ່າຍຕົງ, ເອກອັກຄະລັດຖະທູດວິສາມັນຜູ້ມີອໍານາດເຕັມ ແຫ່ງ ສປ ຈີນ ປະຈໍາ ສປປລາວ ຍັງໄດ້ຕາງໜ້າຄະນະພັກແຂວງຫູນານ ມອບອຸປະກອນການແພດ ມູນຄ່າ 1 ລ້ານຢວນ ໃຫ້ແກ່ ສປປ ລາວ ເພື່ອນຳໃຊ້ເຂົ້າໃນວຽກງານຕ້ານ, ສະກັດກັ້ນ ແລະ ແກ້ໄຂການແຜ່ລະບາດຂອງພະຍາດໂຄວິດ-19.
ໃນພິທີເປີດສາຍຮູບເງົາໃນຄັ້ງນີ້, ຍັງມີ ສະຫາຍເອກອັກຄະລັດຖະທູດ ແຫ່ງ ສປປ ລາວ ປະຈໍາ ສປ ຈີນ; ສະຖານກົງສຸນໃຫຍ່ ແຫ່ງ ສປປ ລາວ ປະຈໍາ ນະຄອນສາງຊາ, ແຂວງຫູນານ; ສະຫາຍການນຳ ຂອງ ນະຄອນຫຼວງວຽງຈັນ, ແຂວງສະຫວັນນະເຂດ, ອຸດົມໄຊ ແລະ ຫຼວງພະບາງ ທີ່ເປັນແຂວງແຮກສ່ຽວກັບແຂວງຫູນານ ເຂົ້າຮ່ວມຜ່ານວິດີໂອທາງໄກ ໃນພິທີດັ່ງກ່າວ.


text:
ຕອນເຊົ້າວັນທີ 28 ມິຖຸນາ, ຢູ່ຮ່າໂນ້ຍ, ທ່ານນາງເອກອັກຄະລັດຖະທູດ ຫງວຽນເຟືອງງາ, ປະທານສະຫະພັນບັນດາອົງການຈັດຕັ້ງມິດຕະພາບ ຫວຽດນາມ ໄດ້ໃຫ້ການຕ້ອນຮັບທ່ານເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສາທາລະນະລັດ ປະຊາທິປະໄຕ ປະຊາຊົນ Algeria Abdelhamid Boubazine ເຂົ້າຢ້ຽມຂ່ຳນັບ ເນື່ອງໃນໂອກາດມາຮັບໜ້າທີ່ໃໝ່ ຢູ່ຫວຽດນາມ.
ທີ່ການພົບປະ, ທ່ານເອກອັກຄະລັດຖະທູດ Abdelhamid Boubazine ໄດ້ຂອບອົກຂອບໃຈທ່ານນາງປະທານສະຫະພັນບັນດາອົງການຈັດຕັ້ງມິດຕະພາບ ຫວຽດນາມ ຫງວຽນເຟືອງງາ ທີ່ໄດ້ສະຫງວນເວລາໃຫ້ການຕ້ອນຮັບ ແລະ ຕີລາຄາສູງການພົວພັນມິດຕະພາບທີ່ເປັນມູນເຊື້ອລະຫວ່າງ ຫວຽດນາມ - Algeria.
ທ່ານເອກອັກຄະລັດຖະທູດ Abdelhamid Boubazine ໄດ້ຂອບອົກຂອບໃຈລັດຖະບານ ແລະ ປະຊາຊົນ ຫວຽດນາມ ທີ່ຍາມໃດກໍ່ຄຽງບ່າຄຽງໄຫຼ່ກັບປະຊາຊົນ Algeria ໃນການຕໍ່ສູ້ຍາດເອົາເອກະລາດແຫ່ງຊາດ.
ທ່ານເອກອັກຄະລັດຖະທູດຢືນຢັນວ່າ ໃນອາຍຸການຂອງຕົນ ຈະມານະພະຍາຍາມຊຸກຍູ້ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມື ລະຫວ່າງ Algeria ແລະ ຫວຽດນາມ. ທ່ານເອກອັກຄະລັດຖະທູດ ກໍ່ຫວັງວ່າຈະໄດ້ຮັບການໜູນຊ່ວຍ ແລະ ສົມທົບກັນຂອງສະຫະພັນບັນດາອົງການຈັດຕັ້ງມິດຕະພາບຫວຽດນາມ ແລະ ສະມາຄົມມິດຕະພາບ ຫວຽດນາມ - Algeria ໃນການປະຕິບັດບັນດາການເຄື່ອນໄຫວມິດຕະພາບ, ເພີ່ມທະວີຄວາມເຂົ້າໃຈກັນ.
ທ່ານນາງປະທານ VUFO ຫງວຽນເຟືອງງາ ຢືນຢັນວ່າ VUFO ຈະສົມທົບກັນຢ່າງຕັ້ງໜ້າກັບສະຖານທູດ Algeria ປະຈຳ ຫວຽດນາມ ຈັດຕັ້ງບັນດາການເຄື່ອນໄຫວພົບປະແລກປ່ຽນປະຊາຊົນ ຄື: ກອງປະຊຸມສຳມະນາ, ໂອ້ລົມສົນມະນາ, ແລກປ່ຽນວັດທະນະທຳ, ສິລະປະ, ສະເຫຼີມສະຫຼອງເຫດການສຳຄັນຂອງສອງປະເທດ... ໂດຍສະເພາະ ໃນປີ 2022, ເມື່ອສອງປະເທດຈະສະເຫຼີມສະຫຼອງວັນສ້າງຕັ້ງການພົວພັນທາງການທູດຄົບຮອບ 60 ປີ ເພື່ອແນໃສ່ເພີ່ມທະວີຄວາມເຂົ້າໃຈ, ຊຸກຍູ້ການຮ່ວມມືລະຫວ່າງປະຊາຊົນສອງປະເທດ.
ບູນມີ


text:
ຮອງລັດຖະມົນຕີ ກະຊວງ ປກສ ເຂົ້າຮ່ວມກອງປະຊຸມປຶກສາຫາລືກະກຽມການດໍາເນີນກອງປະຊຸມເວທີປຶກສາຫາລືຫຼຽນຢູນກາງ
ໃນວັນທີ 31 ສິງຫາ 2022 ພົທ ກົງທອງ ພົງວິຈິດ ຮອງລັດຖະມົນຕີກະຊວງ ປກສ ແຫ່ງ ສປປ ລາວ ພ້ອມຄະນະ ໄດ້ເຂົ້າຮ່ວມກອງປະຊຸມໃນຮູບແບບວິດີໂອທາງໄກເພື່ອປຶກສາຫາລືໃຫ້ແກ່ ການກະກຽມການດໍາເນີນກອງປະຊຸມເວທີປຶກສາຫາລືຫຼຽນຢຸນກາງ ຄັ້ງທີ 6 ທີ່ຈະຈັດຂື້ນໃນມໍ່ໆນີ້. ເຊິ່ງມີຜູ້ແທນຈາກປະເທດອາກຊັງຕິນ, ເບລາຣຸດ, ກໍາປູເຈຍ, ຮົງກາລີ, ມົງໂກລີ, ປາກິດສະຖານ, ຣັດ ເຊຍ, ແຊກບີ ແລະ ອາຟຣິກາໃຕ້ເຂົ້າຮ່ວມ ໂດຍແມ່ນສາທາລະນະລັດ ປະຊາຊົນຈີນ ເປັນເຈົ້າພາບ, ຝ່າຍຈີນ ນໍາໂດຍທ່ານ ເຈິງ ເຫວີຍ ຊຸງ ຮອງປະທານຄະນະກໍາມະການຕ້ານຢາເສບຕິດ ສາທາລະນະລັດ ປະຊາຊົນຈີນ, ທັງເປັນຜູ້ຊີ້ນໍາວຽກງານປັບປຸງຍົກລະດັບເວທີປຶກສາຫາລືຫຼຽນຢູນກາງ, ທ່ານ ເສິນ ຈື່
ຫມິນ ປະທານສະມາຄົມສົ່ງເສີມມິດຕະພາບຈີນ ແລະ ທ່ານ ຫຼີ ເຝົ້າກວາງ ຫົວຫນ້າກອງບັນຊາການ ປກສ ແຂວງຈຽງຊູ •
ຈຸດປະສົງຂອງການຈັດກອງປະຊຸມໃນຄັ້ງນີ້ ເພື່ອເປັນການປຶກສາຫາລືໃຫ້ແກ່ການກະກຽມ ການດໍາເນີນກອງປະຊຸມເວທີປຶກສາຫາລືຫຼຽນຢູນກາງ ຄັ້ງທີ 6 ທີ່ຈະຈັດຂື້ນໃນມໍ່ໆນີ້ ແລະ ທັງເພື່ອ ເປັນຊຸກຍູ້ສົ່ງເສີມກ້ານຂະຫຍາຍຕົວຂອງເວທີປຶກສາຫາລືຫຼຽນຢຸນກາງ ໃຫ້ເປັນເວທີປຶກສາຫາລືຮັບໃຊ້ ໃຫ້ແກ່ຄວາມຮຽກຮ້ອງຕ້ອງການດ້ານວຽກງານຄວາມປອດໄພ ແລະ ການພັດທະນາຂອງທຸກຝ່າຍຢ່າງ ມີປະສິດທິຜົນ, ທັງເປັນການສະຫນອງດ້ານຄວາມປອດໄພສາທາລະນະ ທີ່ເປັນຮູບປະທໍາ ແລະ ມີປະ ສິດທິຜົນສູງໃຫ້ແກ່ປະຊາຄົມສາກົນ, ກອງປະຊຸມໃນຄັ້ງນີ້ ແມ່ນຄົ້ນຄວ້າປຶກສາຫາລືຂໍ້ສະເຫນີກ່ຽວກັບ ຂອບການດໍາເນີນງານຂອງເວທີປຶກສາຫາລືຫຼຽນຢູນກາງ, ຂໍ້ສະເຫນີດັ່ງກ່າວແມ່ນຜ່ານການປັບປຸງແກ້ ໄຂຈາກການສະເຫນີຂອງແຕ່ລະຝ່າຍ ໂດຍພື້ນຖານຈາກແນວຄວາມຄິດການຄຸ້ມຄອງເວທີປຶກສາຫາລື ຫຼຽນຢູນກາງ ທີ່ໄດ້ນໍາສົ່ງໃຫ້ບັນດາປະເທດໃນເມື່ອກ່ອນ, ຄົ້ນຄວ້າປຶກສາຫາລື ຮ່າງຂອບວຽກກ່ຽວ
ກັບຄະນະບໍລິຫານງານຊຸດທໍາອິດ ຂອງເວທີປຶກສາຫາລືຫຼຽນຢູນກາງ, ເພື່ອພ້ອມກັນກໍານົດເວລາ, ຜູ້ ເຂົ້າຮ່ວມ ແລະ ວາລະກອງປະຊຸມຂອງເວທີປຶກສາຫາລືຫຼຽນຢູນກາງ, ຄົ້ນຄວ້າປຶກສາຫາລືກ່ຽວກັບ
ຮ່າງການຈັດຕັ້ງຂອງກອງເລຂາ ເວທີປຶກສາຫາລືຫຼຽນຢູນກາງ, ໂດຍໃຫ້ສິດແກ່ສະມາຄົມສົ່ງເສີມ ມິດຕະພາບຈີນ ເປັນເຈົ້າພາບຈັດເວທີປຶກສາຫາລື ຫຼຽນຢູນກາງ ແລະ ໃນນາມກອງເລຂາເພື່ອຮ່າງກົດ ລະບຽບຂອງເວທີປຶກສາຫາລື ພ້ອມທັງເປັນຜູ້ປະສານງານກັບທຸກຝ່າຍ.
ໃນໂອກາດນີ້ ພົທ ກົງທອງ ພົງວິຈິດ ຮອງລັດຖະມົນຕີກະຊວງ ປກສ ແຫ່ງ ສປປ ລາວ ກໍ່ໄດ້ ມີຄໍາເຫັນຕໍ່ກອງປະຊຸມ


text:
ປະຫວັດບໍລິສັດ
ພວກເຮົາຕັ້ງຢູ່ໃນນະຄອນຫຼວງຜະລິດຕະພັນກິລາຂອງ Hebei, ປະເທດຈີນ. ພວກເຮົາເປັນຜູ້ຜະລິດອຸປະກອນກິລາແລະອອກ ກຳ ລັງກາຍແບບມືອາຊີບ. ພວກເຮົາສ້າງຕັ້ງໂຮງງານໃນປີ 2008. ໂຮງງານທີ່ມີຢູ່ແລ້ວກວມເອົາເນື້ອທີ່ຫຼາຍກວ່າ 7,000 ຕາແມັດແລະມີພະນັກງານຫຼາຍກວ່າ 130 ຄົນ. ພວກເຮົາໄດ້ຮັບໃຊ້ບໍລິສັດໃຫຍ່ domestic ທັງພາຍໃນແລະຕ່າງປະເທດມາເປັນເວລາຫຼາຍກວ່າສິບປີ. ພໍ່ຄ້າ, ຜະລິດຕະພັນຂອງພວກເຮົາໄດ້ຖືກຂາຍໄປຫຼາຍຮ້ອຍປະເທດທົ່ວໂລກແລະໄດ້ຮັບການຍອມຮັບແລະເຊື່ອຖືຈາກລູກຄ້າຫຼາຍຄົນ. ສ້າງຕັ້ງບໍລິສັດຍ່ອຍໃນປີ 2021: ບໍລິສັດການຄ້າສາກົນ Hebei Paitu ຈໍາກັດຊ່ຽວຊານໃນການຜະລິດຊຸດຜະລິດຕະພັນການfitnessຶກອົບຮົມການອອກກໍາລັງກາຍທັງໃນແລະນອກເຊັ່ນ: ເສື່ອຜ້າເຕັ້ນ, \ ເສື່ອຢິມນາສຕິກ, ຜ້າປູກວາດເດັກນ້ອຍ, ຜ້າປູທີ່ພັກຜ່ອນ \ ຜ້າປູມ້ວນ \, ເຄື່ອງປ້ອງກັນກັນດານ ສໍາລັບສາກກິລາແລະການອອກກໍາລັງກາຍຕ່າງ various.
ຄຸນນະພາບສູງ
ພວກເຮົາຍັງປະຕິບັດອຸປະກອນການgymຶກອົບຮົມກິລາມືອາຊີບທີ່ມີຄຸນນະພາບສູງເຊັ່ນ: dumbbells, barbells, ໂດດກ່ອງ, ແລະຜະລິດຕະພັນຮັບນໍ້າ ໜັກ. ໂດຍສະເລ່ຍແລ້ວ, ມັນສາມາດຜະລິດເສື່ອປະມານ 1,500 ແຜ່ນໄດ້ປະເພດຕ່າງ and ແລະປະມານ 30 ໂຕນຂອງ dumbbells ແລະ barbells ທຸກມື້.
ເທັກໂນໂລຍີ
ຜະລິດຕະພັນຂອງພວກເຮົາປະຕິບັດຕາມມາດຕະຖານສາກົນເຊັ່ນ: Reach \ EN71 \ CA117 \ ບໍ່ມີ 6P ແລະ 15 Non-Phthalates. ໃນເວລາດຽວກັນ, ຄໍາສັ່ງ OEM ແລະ ODM ແມ່ນຍິນດີຕ້ອນຮັບ!
ທຸລະກິດ
ພວກເຮົາເຊື່ອວ່າຜະລິດຕະພັນທີ່ມີຄຸນນະພາບສູງແລະການບໍລິການທີ່ດີເລີດຂອງພວກເຮົາຈະໄດ້ຮັບຄວາມຊື່ນຊົມຈາກລູກຄ້າທີ່ພໍໃຈແລະນັບມື້ນັບຫຼາຍຂຶ້ນ. ການຕິດຕໍ່ຫາພວກເຮົາແມ່ນບາດກ້າວ ທຳ ອິດເພື່ອສ້າງຄວາມ ສຳ ພັນທາງທຸລະກິດທີ່ປະສົບຜົນ ສຳ ເລັດໃນໄລຍະຍາວກັບພວກເຮົາ! ລໍຖ້າຂໍ້ຄວາມຂອງເຈົ້າ.
ການບໍລິການ
ບໍລິສັດຂອງພວກເຮົາມີທີມ R&D ມືອາຊີບ, ທີມງານກວດກາຄຸນນະພາບ, ທີມງານ ດຳ ເນີນງານ, ແລະທີມງານຄັງສິນຄ້າ. ບໍ່ວ່າຈະມາຈາກການພັດທະນາຜະລິດຕະພັນໃor່ຫຼືການຄວບຄຸມຄຸນະພາບຜະລິດຕະພັນ, ພວກເຮົາມີຄວາມenoughັ້ນໃຈພຽງພໍທີ່ຈະໃຫ້ການບໍລິການທີ່ມີຄຸນະພາບດີທີ່ສຸດແກ່ລູກຄ້າທຸກຄົນ.
ເປັນຫຍັງເລືອກພວກເຮົາ?
ພວກເຮົາຕັ້ງຢູ່ໃນ Hebei, ຈີນ, ນະຄອນຫຼວງຂອງຜະລິດຕະພັນກິລາແລະການອອກກໍາລັງກາຍ.
ທີມວິຊາການທີ່ເຂັ້ມແຂງ
ພວກເຮົາມີທີມງານເຕັກນິກທີ່ເຂັ້ມແຂງຢູ່ໃນອຸດສາຫະກໍາ, ປະສົບການເປັນມືອາຊີບມາຫຼາຍທົດສະວັດ, ລະດັບການອອກແບບດີເລີດ, ສ້າງອຸປະກອນອັດສະລິຍະທີ່ມີປະສິດທິພາບສູງທີ່ມີປະສິດທິພາບສູງ.
ຄຸນະພາບດີເລີດ
ບໍລິສັດມີຄວາມຊ່ຽວຊານໃນການຜະລິດອຸປະກອນທີ່ມີປະສິດທິພາບສູງ, ກຳ ລັງເຕັກນິກທີ່ເຂັ້ມແຂງ, ຄວາມສາມາດໃນການພັດທະນາທີ່ເຂັ້ມແຂງ, ການບໍລິການດ້ານເຕັກນິກທີ່ດີ.
ຂໍ້ດີ
ຜະລິດຕະພັນຂອງພວກເຮົາມີຄຸນະພາບດີແລະສິນເຊື່ອເພື່ອໃຫ້ພວກເຮົາສາມາດສ້າງຕັ້ງສໍານັກງານສາຂາແລະຕົວແທນຈໍາ ໜ່າຍ ຫຼາຍແຫ່ງໃນປະເທດຂອງພວກເຮົາ.
ການບໍລິການ
ບໍ່ວ່າຈະເປັນການຂາຍລ່ວງ ໜ້າ ຫຼືຫຼັງການຂາຍ, ພວກເຮົາຈະໃຫ້ການບໍລິການທີ່ດີທີ່ສຸດແກ່ເຈົ້າເພື່ອແຈ້ງໃຫ້ເຈົ້າຮູ້ແລະໃຊ້ຜະລິດຕະພັນຂອງພວກເຮົາໄດ້ໄວຂຶ້ນ.
ບໍລິສັດ Syle
ຄວາມພໍໃຈຂອງລູກຄ້າທຸກຄົນແມ່ນປັດຊະຍາທາງທຸລະກິດທີ່ບໍລິສັດຂອງພວກເຮົາຍຶດalwaysັ້ນຢູ່ສະເີ. ດັ່ງນັ້ນ, Paitu ຈະສືບຕໍ່ຕິດຕາມລູກຄ້າກ່ອນແລະປັດຊະຍາອັນທໍາອິດທີ່ມີຄຸນນະພາບເພື່ອຮັບໃຊ້ຄູ່ຮ່ວມທຸລະກິດຂອງພວກເຮົາແລະກາຍເປັນຜູ້ສະ ໜອງ ທີ່ເຊື່ອຖືໄດ້ຂອງຜະລິດຕະພັນອຸປະກອນການfitnessຶກອົບຮົມອອກກໍາລັງກາຍທີ່ມີຄຸນະພາບສູງໃຫ້ກັບລູກຄ້າທົ່ວໂລກ. .


text:
ໂຮງງານຂອງພວກເຮົາເປັນເຈົ້າຂອງສາຍການຜະລິດທີ່ສົມບູນຂອງໂປໄຟອະລູມິນຽມການປຸງແຕ່ງເລິກ:
1. ຂະບວນການ extrusion ຂອງພວກເຮົາຜະລິດໂຮງງານຜະລິດຄຸນນະພາບສູງສໍາເລັດຮູບອາລູມິນຽມ profile.ໂປໄຟທັງຫມົດອອກມາກ້ຽງແລະເປັນເອກະພາບເນື່ອງຈາກວ່າຂະບວນການຜະລິດຂອງພວກເຮົາຕິດຕາມກວດກາຢ່າງລະມັດລະວັງ.ການ extrusion ຕາຍໄດ້ຖືກຮັກສາໄວ້ຢ່າງລະມັດລະວັງດັ່ງນັ້ນເຂົາເຈົ້າເສີມຂະຫຍາຍການກ້ຽງຂອງຫນ້າດິນ profile ໄດ້.
2. ວິທີການກ່ອນການປິ່ນປົວຂອງ sand-blasting, polishing ກົນຈັກ, brushing ຈະໄດ້ຮັບການເຮັດກ່ອນທີ່ຈະ anodizing ແລະການເຄືອບຝຸ່ນ, ມັນສະຫນອງທາງເລືອກ stylish ຫຼາຍເຊັ່ນ: ສົດໃສຫຼື matt ດ້ານສໍາລັບ profile extruded ວັດຖຸດິບ, ແລະສິ່ງທີ່ສໍາຄັນທີ່ສຸດແມ່ນການຢຸດເຊົາການ extrusion ໄດ້. ສາຍ, ເອົາຝຸ່ນພື້ນຜິວແລະ stains ນ້ໍາມັນ.
3. ວິທີການຫຼັງການປິ່ນປົວຂອງ anodizing, ການເຄືອບຝຸ່ນ, ເມັດໄມ້, electrophoresis ຈະເຮັດໃຫ້ອະລູມິນຽມມີທາງເລືອກສີຕ່າງໆບໍ່ພຽງແຕ່ຄືກັບສີທົ່ວໄປຂອງສີດໍາ, ສີຂາວ, ແຊມເປນ, ທອງແດງ, ແຕ່ຍັງມີຫຼາຍສີສະເພາະຕາມລະຫັດ pantone.ນີ້ເຮັດໃຫ້ມັນເປັນໄປໄດ້ສໍາລັບການເຄືອບສີໃດໆທີ່ວາງໄວ້ເທິງຫນ້າດິນ profile ອາລູມິນຽມມີຮູບລັກສະນະທີ່ສວຍງາມ.


text:
Ai
ທ້ອງຖິ່ນພາກໃຕ້ເກັບກໍາໄຊຊະນະເຫນືອ St. ໂປໂລ | ໄອ
ປະເທດ ສະຫະລັດອາເມຣິກາຫມູ່ເກາະເວີຈິນຂອງສະຫະລັດໝູ່ເກາະ Minor Outlying ຂອງສະຫະລັດການາດາເມັກຊິໂກ, ສະຫະລັດອາເມຣິກາBahamas, ລັດສາກົນຂອງຄິວບາ, ສາທາລະນະລັດສາທາລະນະລັດໂດມິນິກັນເຮຕີ, ສາທາລະນະລັດຈາໄມກາອັຟການິສຖານAlbania, ສາທາລະນະລັດສັງຄົມນິຍົມປະຊາຊົນຂອງAlgeria, ສາທາລະນະລັດປະຊາທິປະໄຕປະຊາຊົນຂອງອາເມລິກາ SamoaAndorra, ອໍານວຍການຂອງອັງໂກລາ, ສາທາລະນະລັດAnguillaAntarctica (ອານາເຂດພາກໃຕ້ຂອງ 60 deg S)Antigua ແລະ Barbudaອາເຈນຕິນາ, ສາທາລະນະລັດອາເຈນຕິນາອາເມເນຍອາຣູບາອົດສະຕາລີ, Commonwealth ຂອງອອສເຕີຍ, ສາທາລະນະລັດAzerbaijan, ສາທາລະນະລັດບາເຣນ, ອານາຈັກຂອງບັງກະລາເທດ, ສາທາລະນະລັດປະຊາຊົນບາບາໂດສເບລາຣຸດປະເທດແບນຊິກ, ອານາຈັກຂອງເບລິຊBenin, ສາທາລະນະລັດປະຊາຊົນຂອງເບີມິວດາພູຖານ, ອານາຈັກຂອງໂບລິເວຍ, ສາທາລະນະລັດBosnia ແລະ HerzegovinaBotswana, ສາທາລະນະລັດເກາະ Bouvet (Bouvetoya)ປະເທດບຣາຊິນ, ສາທາລະນະລັດສະຫະພັນອານາເຂດມະຫາສະໝຸດອິນເດຍຂອງອັງກິດ (ໝູ່ເກາະ Chagos)ຫມູ່ເກາະ British Virginບຣູໄນ ດາຣູຊາລາມBulgaria, ສາທາລະນະລັດປະຊາຊົນຂອງບູກີນາຟາໂຊບູຣຸນດີ, ສາທາລະນະລັດກຳປູເຈຍ, ລາຊະອານາຈັກCameroon, ສາທາລະນະລັດສະຫະລັດCape Verde, ສາທາລະນະລັດໝູ່ເກາະເຄແມນສາທາລະນະລັດອາຟຣິກາກາງChad, ສາທາລະນະລັດປະເທດຊິລີ, ສາທາລະນະລັດຈີນ, Read more…


text:
ໂດຍຕອບສະໜອງຕາມຄໍາເຊີນ ຂອງ ສະຫາຍ ເວືອງ ດິງ ເຫວະ ກໍາມະການກົມ ການເມືອງສູນກາງພັກ ປະທານສະພາແຫ່ງຊາດ ແຫ່ງ ສສ ຫວຽດນາມ, ໃນວັນຈັນ 6 ທັນວາ 2021, ສະຫາຍ ໄຊສົມພອນ ພົມວິຫານ ກໍາມະການກົມການເມືອງສູນກາງພັກ ປະທານສະພາ ແຫ່ງ ຊາດ ແຫ່ງ ສປປ ລາວ ພ້ອມດ້ວຍພັນ ລະຍາ ແລະ ຄະນະຜູ້ແທນຂັ້ນສູງ ຂອງສະ ພາແຫ່ງຊາດ ແຫ່ງ ສປປ ລາວ ໄດ້ເດີນທາງດ້ວຍຖ້ຽວບິນພິເສດ ເພື່ອຢ້ຽມຢາມສັນຖະວະໄມຕີ ສສ ຫວຽດນາມ ຢ່າງເປັນທາງການ.
ພິທີຕ້ອນຮັບຢ່າງເປັນທາງການ ໄດ້ຈັດຂຶ້ນຢ່າງສົມກຽດທີ່ຫໍສະພາແຫ່ງຊາດບ່າດິງ ໂດຍການ ຕ້ອນຮັບຈາກ ສະຫາຍ ເວືອງ ດິງ ເຫວະ ພ້ອມດ້ວຍພັນລະຍາ ແລະ ຄະນະ ຫຼັງຈາກນັ້ນ, ໄດ້ມີການພົບປະສອງຝ່າຍ ລະຫວ່າງ ສອງປະທານສະພາແຫ່ງຊາດ ຊຶ່ງຝ່າຍລາວນຳໂດຍ ສະຫາຍ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ພ້ອມຄະນະ ແລະ ຝ່າຍຫວຽດນາມ ນຳໂດຍ ສະ ຫາຍ ເວືອງ ດິງ ເຫວະ ກຳມະການກົມການເມືອງສູນກາງພັກ ປະທານສະພາແຫ່ງຊາດ ແຫ່ງ ສສ ຫວຽດນາມ ພ້ອມຄະນະ, ໃນການພົບປະຄັ້ງນີ້, ສອງຝ່າຍໄດ້ພ້ອມກັນຕີລາຄາຄືນການ ພົວພັນຮ່ວມມື ລະຫວ່າງ ສອງອົງການນິຕິ ບັນ ຍັດຂອງສອງປະເທດໃນໄລຍະຜ່ານມາ ແລະ ພ້ອມ ກັນປຶກສາຫາລືທິດທາງແຜນການໃນຕໍ່ໜ້າ ເປັນຕົ້ນແມ່ນການປັບປຸງບົດບັນທຶກການຮ່ວມມື ລະຫວ່າງ ສອງອົງການນິຕິບັນຍັດ ຊຶ່ງຈະໝົດອາຍຸໃນປີ 2022, ການສ້າງກິດຈະກໍາສະເຫຼີມສະຫຼອງສອງວັນ ປະຫວັດສາດ ແລະ ປີສາມັກຄີມິດຕະພາບ ລາວ-ຫວຽດນາມ ໃນປີ 2022, ການແລກປ່ຽນບົດຮຽນ ໃນການຄຸ້ມຄອງບໍລິຫານ ແລະ ການປົກປັກຮັກສາອາຄານຫໍສະພາແຫ່ງຊາດ, ການປະເມີນຜົນການ ປະຕິບັດໜ້າທີ່ ແລະ ຄວາມຮັບຜິດຊອບຂອງບຸກຄະລາກອນ ທີ່ສະພາແຫ່ງຊາດເລືອກຕັ້ງ ແລະ ບຸກ ຄະລາກອນ ທີ່ສະພາແຫ່ງຊາດຮັບຮອງເອົາການແຕ່ງຕັ້ງ, ການແກ້ໄຂຄໍາຮ້ອງຂໍຄວາມເປັນທໍາຂອງ ປະຊາຊົນ, ການຍົກ ເວັ້ນການປະຕິບັດບາງມາດຕາຂອງກົດ ໝາຍ ໃນໂຄງການພັດທະນາເສດ ຖະກິດ-ສັງຄົມ, ການລົງທຶນພາຍໃນ ແລະ ຕ່າງປະເທດ; ການແລກປ່ຽນບົດຮຽນກ່ຽວກັບການຊີ້ນໍາ-ນໍາພາ ແລະ ຄຸ້ມຄອງຂອງອົງຄະນະພັກ ສະພາແຫ່ງຊາດ; ປຶກສາຫາລືກ່ຽວກັບການສ້າງແຜນການຊຸກຍູ້ ແລະ ລົງຕິດຕາມກວດກາຮ່ວມກັນ ໃນຫົວຂໍ້ໃດໜຶ່ງທີ່ສອງຝ່າຍມີຄວາມສົນ ໃຈ. ພ້ອມນີ້, ສືບຕໍ່ປຶກ ສາຫາລືກ່ຽວກັບການຍ້ອງຍໍບຸກຄົນ ແລະ ກົມກອງ ຂອງຝ່າຍຫວຽດນາມ ທີ່ມີຜົນງານດີເດັ່ນໃນການ ປຸກສ້າງຫໍສະພາແຫ່ງຊາດລາວຫຼັງໃໝ່.
ພາຍຫຼັງການພົບປະສອງຝ່າຍ, ສະຫາຍປະທານສະພາແຫ່ງຊາດ ຍັງໄດ້ສືບຕໍ່ນໍາພາຄະນະ ເຂົ້າຮ່ວມກອງປະຊຸມສໍາມະນາແລກປ່ຽນບົດຮຽນຮ່ວມກັນ ລະຫວ່າງ ສອງສະພາແຫ່ງຊາດ ກ່ຽວກັບ ການຊັກຖາມໃນກອງປະຊຸມຂອງສະພາແຫ່ງຊາດ, ການນໍາໃຊ້ບັນດາຂໍ້ກໍານົດຂອງກົດໝາຍເຂົ້າໃນ ການຜັນຂະຫຍາຍບັນດາໂຄງ ການພັດທະນາເສດຖະກິດ-ສັງຄົມ, ໂຄງ ການລົງທຶນພາຍໃນ ແລະ ຕ່າງປະເທດ.
ໃນຕອນບ່າຍຂອງວັນດຽວກັນ, ສະຫາຍປະທານສະພາແຫ່ງຊາດ ພ້ອມດ້ວຍຄະ ນະໄດ້ເຂົ້າ ຢ້ຽມຂໍ່ານັບ ສະຫາຍ ຫງວຽນ ຊວນ ຟຸກ ກຳມະການກົມການເມືອງສູນກາງພັກ ປະທານປະເທດ ແຫ່ງ ສສ ຫວຽດນາມ ແລະ ຢ້ຽມຢາມພົບປະ ສະຫາຍ ຟາມ ມິງ ຈິງ ກຳມະການກົມການເມືອງ ສູນກາງພັກ ນາຍົກລັດຖະ ມົນຕີ ແຫ່ງ ສສ ຫວຽດນາມ ເພື່ອປຶກສາຫາລືທິດທາງໃນການພົວພັນ ຮ່ວມມື ລະຫວ່າງ ສອງປະເທດລາວ-ຫວຽດນາມ ອ້າຍນ້ອງ ກໍຄືລາຍງານໃຫ້ຊາບກ່ຽວກັບຜົນຂອງ ການພົບປະສອງຝ່າຍ ລະຫວ່າງ ສອງປະທານຂອງອົງການນິຕິບັນຍັດ.
ໃນຕອນຄໍ່າ, ສະຫາຍປະທານສະພາແຫ່ງຊາດລາວ ກໍໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບ ຂອງສະຫາຍປະ ທານຄະນະມິດຕະພາບລັດຖະສະພາ ຫວຽດນາມ-ລາວ ຂອງສະພາແຫ່ງຊາດຫວຽດ ນາມ ແລະ ໄດ້ເຂົ້າຮ່ວມງານລ້ຽງຕ້ອນຮັບ ຈັດໂດຍ ສະຫາຍ ເວືອງ ດິງ ເຫວະ ກໍາມະການກົມ ການເມືອງສູນກາງພັກ ປະທານສະພາແຫ່ງຊາດ ແຫ່ງ ສສ ຫວຽດນາມ.


text:
ໃນວັນທີ 12 ມັງກອນ 2022 ນີ້ ຢູ່ທີ່ນາ ຂອງທ່ານ ທອງດີ ພົມມາ ຄອບຄົວຕົວແບບ ເມືອງລະຄອນເພັງ ໂຄງການຈັດການດິນ, ນ້ຳ ແລະຝຸ່ນ ກົມຄຸມຄອງ ແລະພັດທະນາທີ່ດິນກະສິກໍາ ກະຊວງກະສິກໍາ ແລະປ່າໄມ້ ໄດ້ຈັດທັດສະນະສັນຈອນ ແລະເຝິກອົບຮົບດ້ານວິຊາການໃນການປັບປຸງດິນ ແລະການປູກພືດລະດູແລ້ງໃຫ້ພະນັກງານວິຊາການກະສິກໍາ ແລະຊາວກະສິກອນຕົວ ໂດຍການເປັນປະທານ ແລະຮ່ວມບັນລະຍາຍຂອງທ່ານ ປອ ນີວົງ ສີປະເສີດ ຫົວໜ້າກົມຄຸ້ມຄອງ ແລະພັດທະນາທີ່ດິນກະສິກໍາ, ກະຊວງກະສິກໍາ ແລະປ່າໄມ້ ຜູ້ຊີ້ນໍາໂຄງການ, ທ່ານ ໄຊຊະນະ ສີສະຫວັດ ຮອງເຈົ້າເມືອງລະຄອນເພັງ ມີຮອງຫົວໜ້າພະແນກກະສິກໍາ ແລະປ່າໄມ້ແຂວງສາລະວັນ ແລະແຂວງສະຫວັນນະເຂດ, ຫົວໜ້າຫ້ອງການກະສິກໍາປ່າໄມ້ເມືອງລະຄອນເພັງ, ຜູຊີ້ນໍາ ແລະປະສານງານໂຄງການຂັ້ນແຂວງເມືອງ ແລະຊາວກະສິກອນຄອບຄົວຕົວແບບຈາກ 6 ແຂວງ (ຄໍາມ່ວນ, ສະຫວັນນະເຂດ, ສາລະວັນ, ຈໍາປາສັກ, ເຊກອງ ແລະອັດຕະປື) ເຂົ້າຮ່ວມ ໂດຍຈຸດປະສົງຂອງການຈັດທັດສະນະ ແລະເຝິກອົບຮົມໃນຄັ້ງນີ້ ກໍເພື່ອເຮັດໃຫ້ເກີດການແລກປຽ່ນຮຽນຮູ້ ແລະຖອດຖອນບົດຮຽນຮ່ວມກັນ ທາງດ້ານວິຊາການໃນການປັບປຸງດິນ ແລະການປູກພືດລະດູແລ້ງ ຂອງວິຊາການກະສິກໍາ ແລະຊາວກະສິກອນຕົວແບບ ແນ່ໃສ່ສ້າງຄວາມອຸດົມສົມບູນໃຫ້ດິນດ້ວຍອິນຊີວັດຖຸ, ຫຼຸດຜ່ອນຕົ້ນທຶນການຜະລິດ ແລະຍົກສະມັດຖະພາບຜົນຜະລິດໃຫ້ສູງຂຶ້ນ ດ້ວຍເຕັກນິກໃໝ່ ເຮັດໃຫ້ມີຜົນຜະລິດກຸ້ມກິນ ແລະເຫຼືອຂາຍເປັນສິນຄ້າ ເພີ້ມລາຍຮັບໃຫ້ຄອບຄົວ.
ສໍາລັບກິດຈະກໍາ ແລະບົດຮຽນທີ່ນໍາມາແລກປ່ຽນເຝິກອົບຮົມ ໃນຄັ້ງນີ້ແມ່ນລົງເລີກກ່ຽວກັບເຕັກນິກການປັບປຸງດິນ, ເຕັກນິກການປູກສາລີ ແລະເຕັກນິກໃນການສ້າງເຮືອນຮົ່ມ.
Cr: ສື່ມວນຊົນລະຄອນເພັງ


text:
ໃນໂອກາດ ທ່ານ ທອງລຸນ ສີສຸລິດ ປະທານປະເທດ ແຫ່ງ ສປປ ລາວ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ຂອງ ສປປ ລາວ ໄດ້ເດີນທາງຢ້ຽມຢາມລັດຖະກິດ ທີ່ບຣູໄນ ດາຣູຊາລາມ ໃນວັນທີ 24-26 ຕຸລາ 2022 ເພື່ອເພີ່ມທະວີ ແລະ ຮັດແໜ້ນສາຍພົວພັນມິດຕະພາບ ເຊິ່່ງທັງສອງຝ່າຍໄດ້ມີການລົງນາມບົດບັນທຶກຄວາມເຂົ້າໃຈ 2 ສະບັບ ດ້ານກະສິກໍາ ແລະ ພະລັງງານ
ໃນຕອນເຊົ້າວັນທີ 25 ຕຸລາ 2022, ທີ່ ພະລາດຊະວັງ Istana NurulIman, ປະເທດບຣູໄນ ດາຣູຊາລາມ ໄດ້ມີພິທີຕ້ອນຮັບ ທ່ານ ທອງລຸນ ສີສຸລິດ ປະທານປະເທດ ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ແຫ່ງ ສປປ ລາວ ຢ່າງເປັນທາງການ ໂດຍການໃຫ້ກຽດຕ້ອນຮັບອັນອົບອຸ່ນຈາກ ສົມເດັດ ຊຸນຕານ ຮາຈິ ຮັດຊານານ ໂບນເກຍ ແຫ່ງ ບຣູໄນ ດາຣູຊາລາມ, ພ້ອມດ້ວຍພະຣາຊິນີ, ພະບໍລົມ ວົງສານຸວົງ ແລະ ຄະນະຜູ້ແທນຂັ້ນສູງ ແຫ່ງ ບຣູໄນ ດາຣູຊາລາມ.
ຈາກນັ້ນກໍໄດ້ມີການພົບປະສອງຝ່າຍ ເຊິ່ງ ສົມເດັດ ຊຸນຕານ ຮາຈິ ຮັດຊານານ ໂບນເກຍ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງຕໍ່ ທ່ານປະທານປະເທດ ທອງລຸນ ສີສຸລິດ ທີ່ໄດ້ນໍາພາຄະນະຜູ້ແທນຂັ້ນສູງ ຂອງ ສປປ ລາວ ຢ້ຽມຢາມ ບຣູໄນ ໃນຄັ້ງນີ້. ໃນໂອກາດດັ່ງກ່າວ, ທ່ານປະທານປະເທດ ທອງລຸນ ສີສຸລິດ ກໍໄດ້ສະແດງຄວາມຂອບໃຈຕໍ່ການຕ້ອນຮັບອັນອົບອຸ່ນ ພ້ອມທັງໄດ້ສະແດງຄວາມຫວັງວ່າ ການຢ້ຽມຢາມ ບຣູໄນ ໃນຄັ້ງນີ້ ຈະເປັນຂີດໝາຍອັນສໍາຄັນໃນການເພີ່ມທະວີ ແລະ ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີງາມ ລະຫວ່າງ ລາວ-ບຣູໄນ, ທັງຍັງເປັນການຢືນຢັນຄືນເຖິງຄວາມມຸ່ງໝັ້ນຂອງປະຊາຊົນລາວ ໃນການສົ່ງເສີມສາຍພົວພັນມິດຕະພາບ ແລະ ການຮ່ວມມືທີ່ດີ ລະຫວ່າງສອງປະເທດ ໃຫ້ໄດ້ຮັບການພັດທະນາຂຶ້ນເທື່ອລະກ້າວ.
ສອງຝ່າຍ ໄດ້ຕີລາຄາສູງ ຕໍ່ສາຍພົວພັນມິດຕະພາບ ແລະ ການຮ່ວມມືທີ່ດີ ຂອງສອງປະເທດທີ່ໄດ້ຮັບການພັດທະນາ ແລະ ຂະຫຍາຍຕົວດີຂຶ້ນເລື້ອຍໆໃນຫລາຍຂົງເຂດ ເປັນຕົ້ນ ແມ່ນທາງດ້ານການເມືອງ, ການພັດທະນາຊັບພະຍາກອນມະນຸດ, ເສດຖະກິດ ແລະ ວັດທະນະທໍາ-ສັງຄົມ. ພ້ອມກັນນັ້ນ, ສອງຝ່າຍ ຍັງໄດ້ປຶກສາຫາລືທິດທາງແຜນການຮ່ວມມືຕໍ່ໜ້າໃນດ້ານຕ່າງໆ ເພື່ອສືບຕໍ່ສົ່ງເສີມສາຍພົວພັນມິດຕະພາບອັນເປັນມູນເຊື້ອທີ່ດີງາມ ແລະ ການຮ່ວມມືທີ່ດີລະຫວ່າງສອງປະເທດ ໃຫ້ໄດ້ຮັບການເສີມຂະຫຍາຍກວ້າງຂວາງຍິ່ງໆຂຶ້ນ, ພິເສດໃນປີ 2023 ທີ່ຈະມາເຖິງນີ້ ສອງຝ່າຍຈະຮ່ວມກັນຈັດບັນດາກິດຈະກໍາຕ່າງໆ ເພື່ອສະເຫລີມສະຫລອງ ເນື່ອງໃນໂອກາດຄົບຮອບ 30 ປີ ແຫ່ງການສ້າງຕັ້ງສາຍພົວພັນການທູດ ລາວ-ບຣູໄນ (27 ກໍລະກົດ 1993-27 ກໍລະກົດ 2023) ໃຫ້ເປັນຂະບວນຟົດຟື້ນ ແລະ ມີເນື້ອໃນຄວາມໝາຍຄວາມສໍາຄັນ, ເຊິ່ງທ່ານປະທານປະເທດ ທອງລຸນ ສີສຸລິດ ກໍໄດ້ເຊື້ອເຊີນ ສົມເດັດ ຊຸນຕານ ຮາຈິ ຮັດຊານານ ໂບນເກຍ ເດີນທາງມາຢ້ຽມຢາມ ສປປ ລາວ ໃນໂອກາດດັ່ງກ່າວ.
ສອງຝ່າຍໄດ້ສະແດງຄວາມຊົມເຊີຍ ຕໍ່ສະພາການຄ້າ ແລະ ອຸດສາຫາກໍາ ແຫ່ງຊາດລາວ ແລະ ສະພາການຄ້າ ແລະ ອຸດສາຫະກໍາ ແຫ່ງ ບຣູໄນ ດາຣູຊາລາມ ທີ່ໄດ້ຮ່ວມກັນຈັດກອງປະຊຸມພົບປະທຸລະກິດຂຶ້ນ ໃນໂອກາດຢ້ຽມຢາມຄັ້ງນີ້ ເພື່ອເປັນການເປີດໂອກາດໃຫ້ມີການປຶກສາຫາລືຮ່ວມກັນ ໃນການຮ່ວມມື ແລະ ຈັບຄູ່ທຸລະກິດທີ່ທັງສອງຝ່າຍມີຄວາມສົນໃຈ ແລະ ມີທ່າແຮງ ໂດຍສະເພາະແມ່ນສຸມໃສ່ການຊຸກຍູ້ການຄ້າ ແລະ ການລົງທຶນ ລະຫວ່າງສອງປະເທດ ໃຫ້ຂະຫຍາຍຕົວ ແລະ ມີປະສິດທິຜົນດີຍິ່ງໆຂຶ້ນ, ເຊິ່ງທ່ານ ປະທານປະເທດ ທອງລຸນ ສີສຸລິດ ໄດ້ສະເໜີຕໍ່ ສົມເດັດ ຊຸນຕານ ຮາຈິ ຮັດຊານານ ໂບນເກຍ ແລະ ເຊີນຊວນນັກທຸລະກິດ ບຣູໄນ ເຂົ້າມາລົງທຶນໃນຂະແໜງການຕ່າງໆທີ່ ສປປ ລາວ ມີທ່າແຮງ ໂດຍສະເພາະ ດ້ານກະສິກໍາ, ພະລັງງານ ແລະ ທ່ອງທ່ຽວ ຫລື ຂະແໜງການອື່ນທີ່ຝ່າຍບຣູໄນ ມີຄວາມສົນໃຈ. ນອກຈາກນັ້ນ, ສອງຝ່າຍ ຍັງໄດ້ແຈ້ງໃຫ້ກັນຊາບໂດຍຫຍໍ້ກ່ຽວກັບສະ ພາບການພາຍໃນປະເທດຂອງຕົນ, ພ້ອມທັງໄດ້ປຶກສາຫາລື ແລະ ແລກປ່ຽນຄໍາຄິດເຫັນ ກ່ຽວກັບ ສະພາບການພົ້ນເດັ່ນໃນພາກພື້ນ ແລະ ສາກົນ ທີ່ມີຄວາມສົນໃຈຮ່ວມກັນ.
ພ້ອມດຽວກັນນີ້, ທ່ານປະທານປະເທດ ທອງລຸນ ສີສຸລິດ ຍັງໄດ້ແຈ້ງໃຫ້ຊາບຕື່ມວ່າ ສປປ ລາວ ກຽມພ້ອມທີ່ຈະຮ່ວມມືກັບ ບຣູໄນ ແລະ ປະເທດສະມາຊິກອາຊຽນອື່ນໆ ເພື່ອສືບຕໍ່ຮັດແໜ້ນປະຊາຄົມອາຊຽນ ໃຫ້ເຂັ້ມແຂງ ໂດຍສະເພາະການເປັນປະທານອາຊຽນໃນປີ 2024 ຂອງ ສປປ ລາວ ແລະເຫັນວ່າ ຂໍ້ລິເລີ່ມ ສ້າງຕັ້ງສູນອາຊຽນ ວ່າດ້ວຍ ການປ່ຽນແປງດິນຟ້າອາກາດ (ASEAN Center for Climate Change) ຢູ່ ບຣູໄນ ດາຣູຊາລາມ ຈະມີບົດບາດສໍາຄັນໃນຖານະເປັນແຫລ່ງຂໍ້ມູນ ແລະ ເປັນບ່ອນແລກປ່ຽນບົດຮຽນທີ່ດີ ລະຫວ່າງປະເທດສະມາຊິກອາຊຽນ ແລະ ຄູ່ຮ່ວມມືຕ່າງໆ ເພື່ອສົ່ງເສີມຄວາມເຂັ້ມແຂງ ໃຫ້ແກ່ປະເທດສະມາຊິກ ກໍຄື ພາກພື້ນ ໃນການຮັບມືກັບການປ່ຽນແປງຂອງສະພາບດິນຟ້າອາກາດ ແລະ ໄພພິບັດທາງທໍາມາຊາດໃນຕໍ່ໜ້າ, ພ້ອມກັນນີ້, ກໍໄດ້ສະແດງຄວາມຂອບ ໃຈຕໍ່ ບຣູໄນ ທີ່ໄດ້ໃຫ້ການຮ່ວມມື ແລະ ຊ່ວຍເຫລືອ ສປປ ລາວ ໃນຂອບວຽກອາຊຽນ ໃນໄລຍະຜ່ານມາ.
ພາຍຫລັງສໍາເລັດການພົບປະສອງຝ່າຍ, ທ່ານ ປະທານປະເທດ ທອງລຸນ ສີສຸລິດ ແລະ ສົມເດັດ ຊຸນຕານ ຮາຈິ ຮັດຊານານ ໂບນເກຍ ໄດ້ເຂົ້າຮ່ວມເປັນສັກຂີພິຍານ ໃນການລົງນາມບົດບັນທຶກຄວາມເຂົ້າໃຈ 2 ສະບັບ ຄື: ບົດບັນທຶກຄວາມເຂົ້າໃຈ ວ່າດ້ວຍການຮ່ວມມືດ້ານກະສິກໍາ ລະຫວ່າງ ກະຊວງກະສິກໍາ ແລະ ປ່າໄມ້ ຂອງ ສປປ ລາວ ແລະ ກະຊວງຊັບພະຍາກອນ ແລະ ການທ່ອງທ່ຽວ ຂອງບຣູໄນ ແລະ ບົດບັນທຶກຄວາມເຂົ້າໃຈ ວ່າດ້ວຍການຮ່ວມມືດ້ານພະລັງງານ ລະຫວ່າງ ກະຊວງພະລັງງານ ແລະ ບໍ່ແຮ່ ຂອງ ສປປ ລາວ ແລະ ກົມພະລັງງານ, ຫ້ອງວ່າການສໍານັກງານນາຍົກລັດຖະມົນຕີ ຂອງບຣູໄນ. ການພົບປະສອງຝ່າຍໃນຄັ້ງນີ້ ໄດ້ດໍາເນີນໄປດ້ວຍບັນຍາກາດອັນສະໜິດສະໜົມ, ອົບອຸ່ນ ແລະ ໄດ້ຮັບຜົນສໍາເລັດຢ່າງຈົບງາມ.
ໃນວັນດຽວກັນ, ທ່ານ ປະທານປະເທດ ທອງລຸນ ສີສຸລິດ ພ້ອມດ້ວຍຄະນະ ຍັງໄດ້ໄປຢ້ຽມຊົມ ບ່ອນຂຸດເຈາະນໍ້າມັນ ແລະ ອາຍແກັດ ຂອງ ບຣູໄນ (Brunei Shell Petroleum and Brunei Liquefied Natural Gas) ຕື່ມອີກ, ເຊິ່ງເປັນກຽດຕ້ອນຮັບໂດຍ ທ່ານ Dato Dr Amin Abdullah, ລັດຖະມົນປະຈໍາສໍານັກງານນາຍົກລັດຖະມົນຕີ ແລະ ລັດຖະມົນຕີກະຊວງການເງິນ-ເສດຖະກິດ II.
ຂ່າວ: ກົມການຂ່າວ, ກະຊວງການຕ່າງປະເທດ
ພາບ: ອ່າຍຄຳ


text:
ພາບ ແລະ ຂ່າວ: ສ.ສົດໃສ
ໃນວັນທີ 13 ຕຸລາ 2022 ໜ່ວຍພັກກົມກົງຈັກການຈັດຕັ້ງ ແລະ ກົດລະບຽບພັກ, ຄະນະຈັດຕັ້ງສູນກາງພັກ ໄດ້ຈັດພິທີເລື່ອນສະມາຊິກພັກສຳຮອງເປັນສົມບູນ ຈຳນວນ 1 ສະຫາຍ, ຮັບເອົາມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງ 2 ສະຫາຍ, ຍິງ 1 ສະຫາຍ ແລະ ມອບບັດໃຫ້ສະມາຊິກພັກສົມບູນ 1 ສະຫາຍ ໂດຍການເປັນປະທານຂອງສະຫາຍ ຄຳປ່ຽນ ແກ້ວສໍລະສິງ ຄະນະພັກ ຄະນະຈັດຕັ້ງສູນກາງພັກ, ເລຂາໜ່ວຍພັກກົມກົງຈັກການຈັດຕັ້ງ ແລະ ກົດລະບຽບພັກ, ໃຫ້ກຽດເຂົ້າຮ່ວມໂດຍ ສະຫາຍ ທອງຈັນ ໂຂງພູມຄຳ ກຳມະການປະຈໍາພັກ ຮອງຫົວໜ້າຄະນະຈັດຕັ້ງສູນກາງພັກ, ມີຜູ້ຕາງໜ້າຈາກບັນດາໜ່ວຍພັກ ແລະ ອົງການຈັດຕັ້ງມະຫາຊົນ ອ້ອມຂ້າງຄະນະຈັດຕັ້ງສູນກາງພັກ ພ້ອມດ້ວຍສະມາຊິກພັກພາຍໃນໜ່ວຍເຂົ້າຮ່ວມ.
ພິທີດັ່ງກ່າວໄດ້ຜ່ານມະຕິຕົກລົງຂອງຄະນະພັກ ຄະນະຈັດຕັ້ງສູນກາງພັກ ວ່າດ້ວຍການເລື່ອນສະມາຊິກພັກສຳຮອງເປັນສົມບູນ, ຮັບມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງ ແລະ ອອກບັດ-ມອບບັດໃຫ້ສະມາຊິກພັກສົມບູນ, ຈາກນັ້ນ ສະຫາຍເລຂາໜ່ວຍພັກໄດ້ຂຶ້ນກ່າວຄຳເຫັນ ມອບຂໍ້ຕົກລົງ ແລະ ຈັບມືຕ້ອນຮັບບັນດາສະຫາຍສະມາຊິກພັກສົມບູນ-ສຳຮອງໃໝ່ ເພື່ອສືບຕໍ່ກໍ່ສ້າງເປັນກຳລັງແຮງໃນການປະຕິບັດໜ້າທີ່ການເມືອງຊ່ວຍໜ່ວຍພັກຕໍ່ໄປ.
ໂອກາດນີ້ ສະຫາຍ ທອງຈັນ ໂຂງພູມຄຳ ຕາງໜ້າໃຫ້ຄະນະພັກ ຄຈສພ ໄດ້ໃຫ້ກຽດມອບບັດສະມາຊິກພັກສົມບູນ ໃຫ້ສະມາຊິກພັກສົມບູນ 1 ສະຫາຍ ພ້ອມນີ້ກໍ່ໄດ້ມີຄຳເຫັນໂອ້ລົມຕໍ່ພິທີດັ່ງກ່າວ ເຊິ່ງສະຫາຍໄດ້ສະແດງຄວາມຍ້ອງຍໍຊົມເຊີຍຕໍ່ກັບໜ່ວຍພັກ ທີ່ໄດ້ເປັນເຈົ້າການຕິດຕາມກໍ່ສ້າງສະມາຊິກພັກ, ສ້າງມະຫາຊົນກ້າວໜ້າເຂົ້າເປັນສະມາຊິກພັກສຳຮອງ ຊຶ່ງຈະເປັນອີກໜຶ່ງກຳລັງແຮງໃຫ້ແກ່ໜ່ວຍພັກ, ສະຫາຍໄດ້ເນັ້ນໃຫ້ສະມາຊິກພັກ ສືບຕໍ່ກໍ່ສ້າງ ແລະ ຝຶກຝົນຫຼໍ່ຫຼອມຕົນເອງ ຄົ້ນຄວ້າຮໍ່າຮຽນ, ກໍາແໜ້ນແນວທາງນະໂຍບາຍຂອງພັກ ແລະ ກົດໝາຍຂອງລັດ, ຫ້າວຫັນປະຕິບັດໜ້າທີ່ວຽກງານທີ່ໄດ້ຮັບມອບໝາຍ, ພັດທະນາຕົນເອງໃນທຸກດ້ານ ສ້າງຕົນເອງໃຫ້ກາຍເປັນສະມາຊິກພັກສົມບູນທີ່ມີຄຸນນະພາບ, ເປັນກໍາລັງແຮງຊ່ວຍວຽກໜ່ວຍພັກ, ມີຄວາມຮັບຜິດຊອບສູງຕໍ່ໜ້າທີ່ວຽກງານ ແລະ ປະຕິບັດກົດລະບຽບຂອງພັກ, ກົດໝາຍຂອງລັດຢ່າງເຂັ້ມງວດ, ເປັນແບບຢ່າງນຳໜ້າມະຫາຊົນ, ມີຄວາມຈົງຮັກພັກດີຕໍ່ອຸດົມການຂອງພັກ ແລະ ກາຍເປັນຜູ້ສືບທອດທີ່ດີຂອງພັກ.


text:
ເພື່ອພິມບົດຄວາມນີ້, ທັງຫມົດທີ່ທ່ານຕ້ອງການແມ່ນເພື່ອລົງທະບຽນຫຼືເຂົ້າສູ່ລະບົບໃນ Mondaq.com.
ໃນວັນທີ 11 ເດືອນຕຸລາປີ 2022, ເຄືອຂ່າຍການບັງຄັບໃຊ້ອາດຊະຍາກໍາທາງດ້ານການເງິນ (FinCEN) ແລະຫ້ອງການຄວບຄຸມຊັບສິນຕ່າງປະເທດ (OFAC) ໄດ້ປະຕິບັດຂະຫນານທີ່ຈະອອກການປະຕິບັດຮ່ວມກັນຄັ້ງທໍາອິດໃນຕະຫຼາດ cryptocurrency ຕໍ່ Bittrex. Bittrex ເປັນແພລະຕະຟອມສະກຸນເງິນ virtual ປ່ຽນໄດ້ (CVC) ທີ່ມີຫ້ອງການຕົ້ນຕໍໃນລັດວໍຊິງຕັນແລະໄດ້ຮັບໃບອະນຸຍາດເປັນທຸລະກິດການບໍລິການເງິນ (MSB) ກັບ FinCEN. ໃນຖານະເປັນ MSB ທີ່ໄດ້ຮັບອະນຸຍາດ, Bittrex ຈໍາເປັນຕ້ອງໄດ້ພັດທະນາ, ປະຕິບັດ, ແລະຮັກສາໂຄງການຕ້ານການຟອກເງິນ (AML) ປະສິດທິພາບທີ່ຖືກອອກແບບມາເພື່ອປ້ອງກັນການຟອກເງິນແລະການເງິນທີ່ເປັນໄປໄດ້ຂອງກິດຈະກໍາກໍ່ການຮ້າຍ.
OFAC ໄດ້ເຂົ້າໄປໃນການຕັ້ງຖິ່ນຖານທີ່ໃຫຍ່ທີ່ສຸດໃນປະຫວັດສາດຂອງຕົນ (24 ລ້ານໂດລາ) ໂດຍອ້າງວ່າ Bittrex ດໍາເນີນທຸລະກໍາທີ່ລະເມີດການລົງໂທດຂອງ OFAC. OFAC ໄດ້ລະບຸວ່າ Bittrex ໄດ້ດໍາເນີນການຫຼາຍກວ່າ 116,000 ທຸລະກໍາ, ມີມູນຄ່າຫຼາຍກວ່າ 260 ລ້ານໂດລາ, ໂດຍມີຫນ່ວຍງານແລະບຸກຄົນທີ່ຢູ່ໃນເຂດປົກຄອງທີ່ມີການລົງໂທດ OFAC ຢ່າງກວ້າງຂວາງ, ລວມທັງການເຮັດທຸລະກໍາກັບຫນ່ວຍງານແລະບຸກຄົນທີ່ດໍາເນີນການຈາກເຂດອໍານາດການປົກຄອງທີ່ຖືກລົງໂທດ OFAC ເຊັ່ນອີຣ່ານ, ຄິວບາ, ຊູດານ. ແລະເຂດ Crimea ຂອງຢູເຄຣນ.
ນອກຈາກນັ້ນ, FinCEN ໄດ້ປະເມີນການລົງໂທດທາງແພ່ງ $ 29 ລ້ານຕໍ່ Bittrex ສໍາລັບການລະເມີດກົດຫມາຍວ່າດ້ວຍຄວາມລັບຂອງທະນາຄານແລະກົດລະບຽບການປະຕິບັດຂອງ FinCEN ລະຫວ່າງເດືອນກຸມພາ 2014 ຫາເດືອນທັນວາ 2018. FinCEN ພົບວ່າ Bittrex ລົ້ມເຫລວໃນການຮັກສາໂຄງການ AML ທີ່ມີປະສິດທິພາບເພື່ອແກ້ໄຂຄວາມສ່ຽງທີ່ກ່ຽວຂ້ອງ. ຜະລິດຕະພັນ, ພູມສາດ, ແລະການບໍລິການທີ່ມັນສະຫນອງໃຫ້, ລວມທັງ cryptocurrencies ປັບປຸງການເປີດເຜີຍຊື່. ມັນຍັງລົ້ມເຫລວໃນການປະຕິບັດການຕິດຕາມການເຮັດທຸລະກໍາທີ່ມີປະສິດຕິຜົນ, ໂດຍ Bittrex ອີງໃສ່ພະນັກງານສອງຄົນ, ດ້ວຍການຝຶກອົບຮົມແລະປະສົບການ AML ຫນ້ອຍທີ່ສຸດ, ເພື່ອທົບທວນຄືນທຸລະກໍາທັງຫມົດໃນເວທີສໍາລັບກິດຈະກໍາທີ່ຫນ້າສົງໄສ. ນີ້ແມ່ນເຖິງວ່າຈະມີການເຮັດທຸລະກໍາບາງຄັ້ງລວມຫຼາຍກວ່າ 20,000 ຕໍ່ມື້. Bittrex ຍັງລົ້ມເຫລວໃນການພັດທະນາແລະປະຕິບັດການຄວບຄຸມທີ່ອີງໃສ່ຄວາມສ່ຽງທີ່ພຽງພໍສໍາລັບ CVCs ທີ່ມີຄວາມສ່ຽງສູງ, ເຊັ່ນ cryptocurrencies ປັບປຸງການປິດບັງຊື່, ແລະລົ້ມເຫລວໃນການລາຍງານກິດຈະກໍາທີ່ຫນ້າສົງໄສຕາມຄວາມຕ້ອງການ.
ການຮັບປະກັນກົດຫມາຍຄວາມລັບຂອງທະນາຄານຂອງທ່ານແລະໂຄງການ OFAC ປະກອບດ້ວຍລະດັບທີ່ເຫມາະສົມຂອງພະນັກງານ, ການຕິດຕາມ, ການຝຶກອົບຮົມ, ແລະການລາຍງານທີ່ຈໍາເປັນໂດຍອີງໃສ່ຂໍ້ມູນຄວາມສ່ຽງຕໍ່ການດໍາເນີນທຸລະກິດແລະຜະລິດຕະພັນຂອງທ່ານຍັງມີຄວາມສໍາຄັນເພື່ອຮັບປະກັນການປະຕິບັດຕາມກົດຫມາຍແລະກົດລະບຽບຂອງລັດຖະບານກາງເຫຼົ່ານີ້. ການບໍ່ເຮັດແນວນັ້ນສາມາດສົ່ງຜົນໃຫ້ມີການປັບໄຫມທີ່ສໍາຄັນຕາມຫຼັກຖານຂອງການປະຕິບັດຮ່ວມກັນກັບ Bittrex.
ພິມຄືນໂດຍໄດ້ຮັບອະນຸຍາດຈາກສະມາຄົມທະນາຍຄວາມອາເມລິກາ
ກົດໝາຍວ່າດ້ວຍທຸລະກິດ ມື້ນີ້ ເດືອນຕຸລາ ໃນເດືອນ ມິຖຸນາ ໂດຍຫຍໍ້: ກົດລະບຽບການດຳເນີນທຸລະກິດ ແລະ ຂະແໜງອຸດສາຫະກຳ.
ເນື້ອໃນຂອງບົດຄວາມນີ້ແມ່ນມີຈຸດປະສົງເພື່ອໃຫ້ຄໍາແນະນໍາທົ່ວໄປກ່ຽວກັບວິຊາການ. ຄວນຊອກຫາຄໍາແນະນໍາຈາກຜູ້ຊ່ຽວຊານກ່ຽວກັບສະຖານະການສະເພາະຂອງທ່ານ.
ບົດຄວາມຍອດນິຍົມກ່ຽວກັບ: ເຕັກໂນໂລຊີຈາກສະຫະລັດອາເມລິກາ
.


text:
ໃນເວທີປາໄສ,ບັນດາຜູ້ແທນໄດ້ສຸ່ມໃສ່ປືກສາຫາລືກ່ຽວກັບບັນຫາເປັນເຈົ້າການ, ມີຫົວຄິດປະສິດສ້າງເພື່ອພັດທະນາ ການເຄື່ອນໄຫວການທູດປະຊາຊົນຂອງນະຄອນຫຼວງຮ່າໂນ້ຍ ທຽບທັນກັບຄວາມຮຽກຮ້ອງຕ້ອງການ ແລະ ຫນ້າທີ່ໃຫມ່, ພ້ອມກັນນັ້ນ ກໍ່ສະເໜີວິທີການທີ່ມີລັກສະນະບຸກທະລຸເພື່ອສະຫະພັນບັນດາອົງການມິດຕະພາບນະຄອນຮ່າໂນ້ຍ ແລະ ບັນດາສະມາຄົມ ອົງການທີ່ເປັນສະມາຊິກປ່ຽນແປງໃຫມ່ໃນການເຄື່ອນໄຫວ, ຍົກສູງປະສິດທິຜົນໃນວຽກງງານການທູດປະຊາຊົນຂອງ ນະຄອນຫຼວງ.
ທ່ານ ຮສ.ປອ. ຫງວຽນວ້ຽດຖ໋າວ ປະທານສະມາຄົມມິດຕະພາບ ຫວຽດນາມ - ກູບາ ນະຄອນຮ່າໂນ້ຍ ຕີລາຄາວ່າ ຮ່າໂນ້ຍມີທ່າດີຢ່າງເຊັດເຈນໃນການເຄື່ອນໄຫວການທູດປະຊາຊົນຖ້າທຽບໃສ່ກັບຫຼາຍທ້ອງຖິ່ນອື່ນໆ ຍ້ອນເປັນສູນກາງການທູດແຫ່ງຊາດ, ສະໜອງຖັນແຖວຊ່ຽວຊານແຖວໜ້າກ່ຽວກັບການທູດ, ການຕ່າງປະເທດ, ຮ່ວມມືສາກົນ... ມີຫຼາຍຄົນໃນຈຳນວນນັ້ນກໍາລັງເຂົ້າຮ່ວມໃນບັນດາກິດຈະກໍາຂອງສະຫະພັນບັນດາອົງການມິດຕະພາບນະຄອນຮ່າໂນ້ຍແບບໂດຍກກົງ. ຍ້ອນແນວນັ້ນ, ກິດຈະກໍາຂອງສະຫະພັນບັນດາອົງການມິດຕະພາບນະຄອນຮ່າໂນ້ຍໃນບັນດາປີຜ່ານມາ ບັນລຸໄດ້ຜົນສໍາເລັດຢ່າງປະທັບໃຈ.
ທ່ານ ຮສ.ປອ. ຫງວຽນວ້ຽດຖ໋າວ ສະເໜີເພີ່ມທະວີນໍາເອົາບັນດາການເຄື່ອນໄຫວການທູດປະຊາຊົນໄປເຖິງຮາກຖານ,ເຖິງປະຊາຊົນທຸກຊັ້ນວັນນະຢູ່ນະຄອນຫຼວງ, ພິເສດແມ່ນໄວໜຸ່ມ, ນັກຮຽນ, ນັກສຶກສາ,ກໍ າມະກອນ, ປະຊາຊົນຜູ້ອອກແຮງງານ… ກໍາລັງຮໍ່າຮຽນສືກສາ ແລະ ອອກແຮງງານໃນບໍລິເວນນະຄອນຫຼວງ.
ທ່ານນາງປະທານສະມາຄົມມິດຕະພາບຫວຽດນາມ - ບູນກາຣີ ນະຄອນຮ່າໂນ້ຍ ເລທູຮ່າ ຖືວ່າ ເພື່ອສືບຕໍ່ຍົກສູງປະສິດທິຜົນວຽກງານຂໍ້ມູນການຕ່າງປະເທດຕ້ອງຫັນເປັນຫຼາຍຮູບຫຼາຍແບບ ແລະ ມີໄຫວພິບໃນບັນດາແບບວິທີຂໍ້ມູນຕາມທິດເພີ່ມທະວີນໍາໃຊ້ບັນດາພາຫະນະສື່ສານດີຈີຕອນມີຄວາມສາມາດເຜີຍແຜ່ຂໍ້ມູນໄວທີ່ສຸດ, ແລະ ກ້ວາງທີ່ສຸດ .
ທ່າານຮອງປະທານສະຫະພັນບັນດາອົງການມິດຕະພາບຫວຽດນາມ ຫງວຽນວັນແຢັວງ ຖືວ່າ ຄົນເຮັດວຽກງານດ້ານ ການທູດປະຊາຊົນຕ້ອງເປັນເຈົ້າການ, ຕ້ອງສະເໜີໃຫ້ທັນການ, ເປັນເສນາທິການໃຫ້ຄະນະພັກ, ອໍານາດການປົກຄອງ. ການເຄື່ອນໄຫວການທູດປະຊາຊົນຕ້ອງສືບຕໍ່ປ່ຽນແປງໃຫມ່, ຍົກສູງປະສິດທິຜົນ, ໃນນັ້ນ ສໍາລັບກິດຈະກໍາສັນຕິພາບສາມັກຄີ , ມິດຕະພາບ ຕ້ອງໄດ້ເພີ່ມທະວີໃນການຮ່ວມສຳພັນ, ຮ່ວມມືເພື່ອພ້ອມກັນພັດທະນາ .
ໃນໄລຍະຈະມາເຖິງບັນດາກິດຈະກໍາໃຫຍ່ຈະປ່ຽນທິດໄປເຖິງຮາກຖານ, ທ້ອງຖິ່ນ ແທນໃຫ້ການຈັດຕັ້ງຢູ່ສະຫະພັນ ບັນດາອົງການມິດຕະພາບຫວຽດນາມ. ກອງປະຊຸມທົ່ວປະເທດວຽກງານການທູດປະຊາຊົນ ຂອງສະຫະພັນບັນດາອົງການ ມິດຕະພາບຫວຽດນາມ ປີ2022 ຈັດຂຶ້ນຢູ່ແຂວງ ກາວບັ່ງ ທີ່ຜ່ານມາເປັນຕົວຢ່າງໜຶ່ງຂອງການຫັນປ່ຽນຕາມທິດທາງນີ້.
ໂດຍຮັບຮອງບັນດາຄໍາຄິດເຫັນທີ່ໄດ້ປະກອບຢູ່ໃນງານພົບປະແລກປ່ຽນ, ທ່ານຮອງປະທານສະຫະພັນບັນດາອົງການ ມິດຕະພາບຫວຽດນາມ ຫງວຽນວັນແຢັວງ ໃຫ້ຮູ້ວ່າ: ການນໍາສະຫະພັນຈະຮັບເອົາຢ່າຄົບຖ້ວນ ແລະ ຮອບດ້ານບັນດາຄໍາຄິດ ຄໍາເຫັນຂອງບັນດາຜູ້ແທນເພື່ອແກ້ໄຂບັນດາເນື້ອໃນທີ່ຍັງຄົງຄ້າງທີ່ຢູ່ໃນສິດອໍານາດຂອງຕົນ. ສໍາລັບເນື້ອໃນທີ່ບໍ່ຢູ່ໃນສິດອໍານາດ ສະຫະພັນບັນດາອົງການມິດຕະພາບຫວຽດນາມຈະລາຍງານໃຫ້ຂັ້ນເທິງ .
ໄຊພອນ


text:
ກອງປະຊຸມແລກປ່ຽນບົດຮຽນດ້ານວິຊາການວຽກງານການຈົດທະບຽນ ແລະ ສະຖິຕິພົນລະເມືອງ ພາຍໃຕ້ການຮ່ວມມືປະເທດແມ່ນໍ້າຂອງ-ແມ່ນໍ້າລ້ານຊ້າງ
ວັນທີ 18 ທັນວາ 2018 ທີ່ ໂຮງແຮມຫຼວງພະບາງ ວິວ ນະຄອນຫຼວງພະບາງ ກະຊວງພາຍໃນ ໄດ້ຈັດກອງປະຊຸມສໍາມະນາແລກປ່ຽນບົດຮຽນດ້ານວິຊາການກ່ຽວກັບການຈັດຕັ້ງປະຕິບັດວຽກງານການຈົດທະບຽນ ແລະ ສະຖິຕິພົນລະເມືອງ ໂດຍການເປັນປະທານຂອງທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ,ທ່ານ ວົງສະຫວັນ ເທບພະຈັນ ຮອງເຈົ້າແຂວງຫຼວງພະບາງ ແລະ ທ່ານ ລີ່ ປ່າວ ກ່ວາງ ຫົວໜ້າກົງສູນໃຫຍ່ ສປ ຈີນ ປະຈໍາພາກເໜືອທີ່ແຂວງຫຼວງພະບາງ,ມີຄະນະຜູ້ແທນຈາກ ສສ ຫວຽດນາມ,ສປ ຈີນ,ຣາຊະອານາຈັກໄທ,ຣາຊະອານາຈັກກໍາປູເຈຍ,ສະຫະພາບມ່ຽນມ່າ,ກອງເລຂາແມ່ນໍ້າຂອງ-ແມ່ນໍ້າລ້ານຊ້າງ ແລະ ຕາງໜ້າບັນດາກະຊວງທີ່ກ່ຽວຂ້ອງຂອງລາວ ພ້ອມດ້ວຍຫົວໜ້າພະແນກພາຍໃນແຂວງ-ນະຄອນຫຼວງ ແລະ ຄະນະວິຊາການຂົງເຂດພາຍໃນເຂົ້າຮ່ວມ 100ກວ່າທ່ານ.
ກອງປະຊຸມຄັ້ງນີ້ ເປັນການແລກປ່ຽນດ້ານວິຊາການວຽກງານຄຸ້ມຄອງພົນລະເມືອງຮ່ວມກັນ ລະຫວ່າງບັນດາປະເທດລຸ່ມແມ່ນໍ້າຂອງ-ແມ່ນໍ້າລ້ານຊ້າງເຊັ່ນ: ສປປ ລາວ,ສສ ຫວຽດນາມ,ສປ ຈີນ,ຣາຊະອານາຈັກໄທ,ຣາຊະອານາຈັກກໍາປູເຈຍ,ສະຫະພາບມ່ຽນມ່າ.ເຊິ່ງຄະນະຜູ້ແທນຈະໄດ້ແລກປ່ຽນບົດຮຽນດ້ານນະໂຍບາຍນິຕິກໍາ,ລະບົບການຄຸ້ມຄອງພົນລະເມືອງ,ການຈັດຕັ້ງປະຕິບັດການຈົດທະບຽນ ເປັນຕົ້ນ ການຈົດທະບຽນການເກີດ,ການແຕ່ງດອງ,ການຢ່າຮ້າງ,ການປ່ຽນຊື່-ນາມສະກຸນ,ການເສຍຊີວິດ-ສາເຫດການເສຍຊີວິດ,ການນໍາໃຊ້ລະບົບເອເລັກໂຕນິກເຂົ້າໃນການຈົດທະບຽນ ແລະ ເກັບກໍາສະຖິຕິຂອງພົນລະເມືອງ ແລະ ຄະນະຜູ້ແທນຍັງຈະໄດ້ປຶກສາຫາລືກັນກ່ຽວກັບແຜນການປັບປຸງວຽກງານການຈົດທະບຽນ ແລະ ສະຖິຕິພົນລະເມືອງຂອງບັນດາປະເທດເຂົ້າຮ່ວມ.
ທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ ໄດ້ກ່າວເປີດກອງປະຊຸມບາງຕອນວ່າ: ກອງປະຊຸມຄັ້ງນີ້ເປັນການແລກປ່ຽນບົດຮຽນດ້ານວິຊາການ ກ່ຽວກັບການຈັດຕັ້ງປະຕິບັດວຽກງານຈົດທະບຽນ ແລະ ສະຖິຕິພົນລະເມືອງ ລະຫວ່າງປະເທດແມ່ນໍ້າຂອງ-ແມ່ນໍ້າລ້ານຊ້າງ ເພື່ອສ້າງໂອກາດໃຫ້ບັນດາກົມຂອງພະແນກພາຍໃນ ແລະ ວິຊາການຂອງລາວທັງສູນກາງ ແລະ ທ້ອງຖິ່ນ ໄດ້ຖອດຖອນບົດຮຽນ ຈາກບັນດາຜູ້ແທນປະເທດແມ່ນໍ້າຂອງ ແລະ ແມ່ນໍ້າລ້ານຊ້າງ ທີ່ເປັນປະເທດບ້ານໃກ້ເຮືອນຄຽງ,ມີຄວາມຜູກພັນດ້ານວັດທະນະທໍາ,ເຊິ່ງວຽກງານການຈົດທະບຽນ ແລະ ສະຖິຕິພົນລະເມືອງ ແມ່ນວຽກໜຶ່ງທີ່ລັດຖະບານລາວ ໄດ້ເອົາໃຈໃສ່ ແລະ ຖືເປັນວຽກສໍາຄັນໃນການຈັດຕັ້ງປະຕິບັດເຮັດໃຫ້ສັງຄົມມີຄວາມເປັນລະບຽບຮຽບຮ້ອຍ ໄດ້ມີກົດໝາຍວ່າດ້ວຍທະບຽນຄອບຄົວ ແລະ ປະກາດໃຊ້ຢ່າງເປັນທາງການ.ສໍາລັບກອງປະຊຸມຄັ້ງນີ້ແມ່ນໄດ້ຮັບທຶນສະໜັບສະໜູນຈາກ ສປ ຈີນ ພາຍໃຕ້ກອບການຮ່ວມມືແມ່ນໍ້າຂອງ-ແມ່ນໍ້າລ້ານຊ້າງ,ມີໄລຍະຈັດຕັ້ງປະຕິບັດ 3 ປີ,ແຕ່ປີ 2018-2020 ປະກອບມີ 3 ກິດຈະກໍາ ເຊັ່ນ: ປີ 2018 ແລກປ່ຽນບົດຮຽນດ້ານວິຊາການກ່ຽວກັບການຈັດຕັ້ງປະຕິບັດການຈົດທະບຽນ ແລະ ສະຖິຕິພົນລະເມືອງ,ປີ 2019 ສ້າງຂີດຄວາມສາມາດກ່ຽວກັບການຈົດທະບຽນ ແລະ ສະຖິຕິພົນລະເມືອງ ເປັນຕົ້ນແມ່ນລະບົບຄຸ້ມຄອງຂໍ້ມູນພົນລະເມືອງ,ການຜະລິດສື່ໂຄສະນາ ແລະ ການເຜີຍແຜ່ສະຖິຕິສໍາຄັນຂອງວຽກງານພົນລະເມືອງ ແລະ ໃນປີ 2020 ສ້າງຄວາມສາມາດ ແລະ ເພີ່ມຄວາມຮູ້ໃຫ້ຊຸມຊົນ,ເຮັດໃຫ້ປະຊາຊົນມີສ່ວນຮ່ວມ ແລະ ເຂົ້າໃນການບໍລິການວຽກງານຈົດທະບຽນ ແລະ ສະຖິຕິພົນລະເມືອງ.
ພາບ ແລະ ຂ່າວ: ເພັດສາຄອນ ສິມມະວົງ© ໂຕະນໍ້າຊາ | tonamcha.com
___________


text:
ໃນວັນທີ 23 ສິງຫາ 2019 ຜ່ານມາ, ຄະນະໂຄສະນາອົບຮົມແຂວງ ສະຫວັນນະເຂດ ໄດ້ຈັດຕັ້ງປາຖະກະຖາ ເນື່ອງໃນໂອກາດ ວັນລັດຖະທຳມະນູນແຫ່ງ ສປປ ລາວຄົບຮອບ 28 ປີ ໂດຍການໃຫ້ກຽດຂື້ນປາຖະກະຖາຂອງ ທ່ານ ຄຳຜັນ ຄູນສະຫວັນ ກຳມະການພັກແຂວງ ຮອງປະທານສະພາປະຊາຊົນແຂວງສະຫັວນນະເຂດ; ວັນຢຶດອຳນາດທົ່ວປະເທດ ສປປ ລາວ ຄົບຮອບ 44 ປີ, ວັນສ້າງຕັ້ງອາຊຽນ ຄົບຮອບ 52 ປີ, ວັນເກິດທ່ານ ຟີແດນ ກາສໂຕຣ ຣຸດສ ຄົບຮອບ 93 ປີ ໃຫ້ກຽດຂື້ນປາຖະກະຖາຂອງ ທ່ານ ແກ້ວອຸດອນ
ແກ້ວດວງດີ ຮອງຫົວໜ້າຄະນະໂຄສະນາອົບຮົບແຂວງສະຫວັນນະເຂດ; ວັນສ້າງຕັ້ງສານປະຊາຊົນ ຄົບຮອບ 37 ປີ ໃຫ້ກຽດຂື້ນປາຖະກະຖາຂອງ ທ່ານ ກຽງສັກ ບຸນທະວົງ ຮອງປະທານສານປະຊາຊົນແຂວງ. ຊຶ່ງຈັດຂື້ນທີ ສະໂມສອນໂຮງຮຽນການເມືອງ-ການປົກຄອງແຂວງ.
ໃຫ້ກຽດເຂົ້າຮ່ວມຮັບຟັງປາຖະກະຖາໃນຄັ້ງນີ້ມີບັນດາສະຫາຍເລຂາ, ຮອງເລຂາ, ຄະນະພັກຮາກຖານ, ໜ່ວຍພັກເອກະລາດ, ຫົວໜ້າ, ຮອງຫົວໜ້າພະແນກການ, ກົມກອງ, ອົງການແນວລາວສ້າງຊາດ, ອົງການຈັດຕັ້ງມະຊົນ, ຄະນະພັກ, ຄະນະບັນຊາປ້ອງກັນຊາດ-ປ້ອງກັນຄວາມສະຫງົບ, ສະຖາບັນການສຶກສາ, ມະຫາວິທະຍາໄສ-ວິທະຍາໄລທັງພາກລັດ ແລະ ເອກະຊົນ, ລັດວິສາຫະກິດພ້ອມດ້ວຍພະນັກນັກງານສາມະຊິພັກອ້ອມຂ້າງແຂວງເຂົ້າຮ່ວມຢ່າງພ້ອມພຽງ. ຊື່ງມີຜູ້ເຂົ້າຮ່ວມທັງໝົດ 275 ທ່ານ, ຍິງ 143 ທ່ານ.
ມີ 7 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ຫຼັງຈາກມີການຊຸກຍູ້ໃຫ້ຮັດແໜ້ນການພົວພັນລະຫວ່າງສະຫະລັດກັບຝຣັ່ງແລ້ວ, ລັດຖະມົນຕີການຕ່າງປະເທດສະຫະລັດ, ທ່ານແອນໂຕນີ ບລິງເກັນ (Antony Blinken) ກໍໄດ້ສະຫຼຸບການຢ້ຽມຢາມປາຣີລົງໃນວັນພຸດມື້ນີ້ ໂດຍການເຂົ້າຮ່ວມມື້ສຸດທ້າຍຂອງການພົບປະກັນຂັ້ນລັດຖະມົນຕີທີ່ອົງການເພື່ອການຮ່ວມມື ແລະພັດທະນາເສດຖະກິດ ຫລື OECD.
ທ່ານບລິງເກັນ ໄດ້ຍົກໃຫ້ເຫັນສິ່ງທ້າທາຍຫຼາຍຢ່າງໃນຂະນະທີ່ທ່ານກ່າວຢູ່ໃນການເປີດກອງປະຊຸມໃນວັນອັງຄານວານນີ້, ລວມທັງການລະບາດຂອງໄວຣັສໂຄໂຣນາ, ວິກິດການດ້ານດິນຟ້າອາກາດ, ຄວາມບໍ່ສະເໝີພາບ ແລະການວາງກົດລະບຽບສຳລັບໂລກທີ່ກ້າວໜ້າທາງດ້ານເຕັກໂນໂລຈີ.
“ຫຼັກການທີ່ເປັນຈຸດໃຈກາງຂອງອົງການນີ້ ແລະປະຊາທິປະໄຕຂອງພວກເຮົາແມ່ນຖືກທ້າທາຍໂດຍລັດຖະບານຜະເດັດການຂອງບັນດາປະເທດທີ່ໂຕ້ແຍ້ງວ່າ ຮູບແບບຂອງເຂົາເຈົ້າແມ່ນດີກວ່າການຕອບສະໜອງຄວາມຕ້ອງການພື້ນຖານຂອງປະຊາຊົນ. ລັດຖະບານຂອງບາງປະເທດໃນຈໍານວນເຫຼົ່ານີ້ກຳລັງຂຸ້ນຂ້ຽວຫາທາງທຳລາຍການວາງລະບຽບສໍາລັບໂລກທີ່ອີງໃສ່ລະບຽບການທີ່ມີຄວາມສໍາຄັນພື້ນຖານ ໃຫ້ແກ່ຄວາມໝັ້ນຄົງ ແລະຄວາມຈະເລີນຮຸ່ງເຮືອງຂອງປະເທດຂອງພວກເຮົາ ທີ່ມີມາຫຼາຍລຸ້ນຄົນແລ້ວ,” ນັ້ນຄືຄໍາເວົ້າຂອງທ່ານບລິງເກັນ ທີ່ກ່າວໂດຍບໍ່ໄດ້ບອກຊື່ປະເທດຢ່າງສະເພາະເຈາະຈົງ.
ທ່ານບລິງເກັນກ່າວວ່າ ບັນດາປະເທດສະມາຊິກຕ້ອງ “ພິສູດວ່າວິທີການຂອງພວກເຮົາສາມາດເຮັດໃຫ້ຊີວິດການເປັນຢູ່ຂອງປະຊາຊົນດີຂຶ້ນ…ໃນທຸກປະເທດແລະໃນວິທີທີ່ມີຄວາມສະເໝີພາບກັນຫຼາຍກວ່າທີ່ຜ່ານມາ” ໃນຂະນະທີ່ເຮັດໃຫ້ “ພວກເຮົາເອງມີຄວາມຮັບຜິດຊອບ.”
ນອກເໜືອໄປຈາກວຽກງານສຸດທ້າຍຢູ່ທີ່ກອງປະຊຸມ OECD ໃນວັນພຸດມື້ນີ້ແລ້ວ, ທ່ານບລິງເກັນກໍມີການເຈລະຈາເປັນການຕ່າງຫາກອີກ ກັບລັດຖະມົນຕີການຕ່າງປະເທດອີຕາລີ, ທ່ານລຸຍກີ ດິ ມາຍໂອ (Luigi Di Maio), ລັດຖະມົນຕີການຕ່າງປະເທດສະເປນ, ທ່ານໂຮເຮ ມານູແອລ ອາລບາເຣສ (Jose Manuel Albares) ແລະຮອງປະທານາທິບໍດີໂຄລອມເບຍ ແລະລັດຖະມົນຕີການຕ່າງປະເທດ, ທ່ານນາງມາຕາ ລູເຊຍ ຣາມີເຣສ (Marta Lucia Ramirez).
ພາກສ່ວນທໍາອິດຂອງການເດີນທາງໄປປາຣີຂອງທ່ານ ແມ່ນໄດ້ສຸມໃສ່ການປົວແປງສາຍພົວພັນທີ່ເຄັ່ງຕຶງກັບພັນທະມິດຝຣັ່ງ ຫຼັງຈາກເກີດຂໍ້ຂັດແຍ້ງກັນກ່ຽວກັບການຮ່ວມມືດ້ານຄວາມໝັ້ນຄົງລະຫວ່າງສະຫະລັດ, ອັງກິດ ແລະອອສເຕຣເລຍ.
ນັ້ນລວມມີການພົບປະກັບປະທານາທິບໍດີເອມມານູແອລ ມາກຣົງຊຶ່ງໃນນັ້ນເຈົ້າໜ້າທີ່ສະຫະລັດຄົນນຶ່ງກ່າວວ່າ ທ່ານບລິງເກັນ ແລະທ່ານມາກຣົງໄດ້ສົນທະນາກ່ຽວກັບໂຄງການຮ່ວມກັນທີ່ທັງສອງຝ່າຍສາມາດປະກາດໄດ້ໃນໄລຍະທີ່ມີການພົບປະກັນໃນທ້າຍເດືອນນີ້ ລະຫວ່າງທ່ານມາກຣົງ ແລະປະທານາທິບໍດີສະຫະລັດ, ທ່ານໂຈ ໄບເດັນ.


text:
ວັນທີ 21 ກັນຍາ, ໃນຂອບເຂດວາລະປຶກສາຫາລືລວມຂັ້ນສູງ ຂອງສະມັດຊາໃຫຍ່ ສະຫະປະຊາຊາດ ຊຸດທີ 75 ໄດ້ດໍາເນີນ “ວາລະປະຊຸມຂັ້ນສູງ ສະເຫຼີມສະຫຼອງ 75 ປິ ແຫ່ງວັນສ້າງຕັ້ງ ສປຊ” ໂດຍມີການເຂົ້າຮ່ວມຂອງການນໍາຂັ້ນສູງ 137 ທ່ານ ແລະ ລັດຖະມົນຕີບັນດາປະເທດສະມາຊິກ ສປຊ 33 ທ່ານ.
ໃນສານຝາກເຖິງ ພິທີສະເຫຼີມສະຫຼອງ, ທ່ານນາຍົກລັດຖະມົນຕີ ຫງວຽນຊວັນຟຸກ ເນັ້ນໜັກວ່າ: ຈາກຜົນຮ້າຍຢ້ອນຫຼັງອັນໜັກໜ່ວງຈາກສົງຄາມ, ພາຍຫຼັງ 75 ປີ, ໂລກບໍ່ຕ້ອງປະເຊີນໜ້າກັບສົງຄາມໂລກຄັ້ງໃໝ່. ສັນຕິພາບ, ການຮ່ວມມືມິດຕະພາບໄດ້ຮັບການເພີ່ມພູນຄູນສ້າງ, ໄພອຶດຫິວ, ໂລກພະຍາດ ໄດ້ຮັບການຍູ້ຖອຍໄປ; ຊີວິດການເປັນຢູ່ຂອງມະນຸດໄດ້ຮັບການປົວແປງ. ບັນດາຜົນງານໃຫຍ່ຫຼວງນີ້ ບໍ່ສາມາດບັນລຸໄດ້ ຖ້າຫາກວ່າບໍ່ອີງໃສ່ບັນດາຫຼັກການພື້ນຖານຂອງ ກົດບັດ ສປຊ, ບໍ່ສາມາດບັນລຸໄດ້ຖ້າຫາກບໍ່ມີ ສປຊ - ໃຈກາງປະສານງານລວມຂອງບັນດາປະເທດ”. ທ່ານນາຍົກລັດຖະມົນຕີ ຫງວຽນຊວັນຟຸກ ຢັ້ງຢືນວ່າ:
“ພວກຂ້າພະເຈົ້າຂໍສະແດງຄວາມຂອບອົກຂອບໃຈມາຍັງບັນດາປະເທດ ທີ່ໄວ້ເນື້ອເຊື່ອໃຈ ເລືອກຕັ້ງ ຫວຽດນາມ ເປັນກໍາມະການບໍ່ປະຈໍາການສະພາຄວາມໝັ້ນຄົງ ສປຊ ແລະ ຫວຽດນາມ ພວມມານະພະຍາຍາມຈົນສຸດຄວາມສາມາດຂອງຕົນເພື່ອປະຕິບັດໜ້າທີ່ອັນສໍາຄັນນີ້ໃຫ້ເປັນຢ່າງດີທີ່ສຸດ. ພ້ອມທັງເປັນປະທານ ອາຊຽນ 2020, ຫວຽດນາມ ພ້ອມກັບບັນດາປະເທດສະມາຊິກພວມພະຍາຍາມກໍ່ສ້າງປະຊາຄົມ ອາຊຽນ ສາມັກຄີ, ສ້າງຄວາມເຂັ້ມແຂງດ້ວຍຕົນເອງ, ຄວາມວັດທະນາຖາວອນ. ປະຊາຊົນຫວຽດນາມ ຢຶດໝັ້ນພ້ອມກັບບັນດາປະເທດໃນໂລກຮັກສາສັນຕິພາບ, ປະຕິບັດສໍາເລັດບັນດາເປົ້າໝາຍຂອງ ສປຊ ໃນທົ່ວໂລກ. ຂ້າພະເຈົ້າເຊື່ອໝັ້ນວ່າ ດ້ວຍຄວາມຕັດສິນໃຈສູງ ແລະ ຄວາມມານະພະຍາຍາມຢ່າງແຮງ ພວກເຮົາຈະພ້ອມກັນກໍ່ສ້າງໂລກແຫ່ງສັນຕິພາບ ແລະ ອະນາຄົດອັນສົດໃສໃຫ້ວັນນີ້ ແລະ ວັນໜ້າ”
vovworld.vn


text:
ຄະນະນຳຂັ້ນສູງກະຊວງ ປກສ ເດີນທາງເຂົ້າຮ່ວມກອງປະຊຸມທີ່ ຟິລິບປິນ
ວັນທີ 18 ກັນຍາ 2017 ນີ້ ພົນຕີ ສົມແກ້ວ ສີລາວົງ ລັດຖະມົນຕີກະຊວງ ປກສ ພ້ອມດ້ວຍຄະນະນຳຂັ້ນສູງກະຊວງ ປກສ ໄດ້ເດີນທາງເຂົ້າຮ່ວມກອງປະຊຸມລັດຖະມົນຕີອາຊຽນ ວ່າດ້ວຍການຕ້ານອາຊະຍາກຳຂ້າມຊາດ ຄັ້ງທີ 11 ແລະ ກອງປະຊຸມອື່ນໆທີ່ກ່ຽວຂ້ອງ ລະຫວ່າງ ວັນທີ 19 -22 ກັນຍາ 2017 ທີ່ນະຄອນຫຼວງມານິລາ ປະເທດຟິລິບປິນ.
ກອງປະຊຸມຈະໄດ້ສະຫຼຸບຕີລາຄາຄືນການຈັດຕັ້ງປະຕິບັດວຽກງານສະກັດກັ້ນ ແລະ ປາບປາມການເຄື່ອນໄຫວກໍ່ການຮ້າຍ ແລະ ອາຊະຍາກຳຂ້າມຊາດ, ການປ້ອງກັນ ແລະ ປາບປາມຢາເສບຕິດ, ດ້ານວຽກງານຕ້ານການຄ້າມະນຸດ, ການອຳນວຍຄວາມສະດວກໃນການເຂົ້າ-ອອກເມືອງ ແລະ ປຶກສາຫາລືກ່ຽວກັບທິດທາງແຜນການຈັດຕັ້ງປະຕິບັດໃນຕໍ່ໜ້າ.


text:
ຕອນເຊົ້າວັນທີ 13 ກັນຍາ 2021 ທີ່ກະຊວງສາທາລະນະສຸກ ໄດ້ຈັດພິທີເປີດໂຄງການທີ່ສະຫະລັດອາເມລິກາ ສະໜັບສະໜູນກະຊວງສາທາລະນະສຸກໃນການບໍລິການວັກຊິນກັນພະຍາດໂຄວິດ 19 ມູນຄ່າ 2ລ້ານໂດລາ ຈາກອົງການ USAID ໂດຍຜ່ານອົງການ ຢູນີເຊັບ ແລະອົງການອະນາໄມໂລກ , ເຂົ້າຮ່ວມໃນພິທີ ມີ ດຣ ບຸນແຝງ ພູມມະໄລສິດ ລັດຖະມົນຕີກະຊວງສາທາລະນະສຸກ, ທ່ານ ປີເຕີ ເຮມອນ ເອກອັກຄະລັດຖະທູດສະຫະລັດອາເມລິກາປະຈຳ ສປປ ລາວ , ທ່ານນາງ ເພຍ ຣີເບວໂລບຣິດໂທ ຜູ້ຕາງໜ້າອົງການອຸຍນິເຊັບ ປະຈໍາລາວ, ທ່ານ ຈຸນກາວ ຮັກສາການອົງການອະນາໄມໂລກປະຈໍາລາວ ແລະພາກສ່ວນກ່ຽວຂ້ອງ.
ດຣ ບຸນແຝງ ພູມມະໄລສິດ ລັດຖະມົນຕີກະຊວງສາທາລະນະສຸກກ່າວໃນພິທີວ່າ :ໂຄງການນີ້ມີຄວາມໝາຍສໍາຄັນຕໍ່ການຊ່ວຍເຫຼືອຢ່າງທັນການຂອງລັດຖະບານສະຫະລັດອາເມຣິກາໃນການຊ່ວຍເຫຼືອຄັ້ງນີ້ກໍຄືໃນຫຼາຍຄັ້ງຜ່ານມາ ຊຶ່ງເປັນການ ສະແດງເຖິງຄວາມເປັນຫ່ວງເປັນໃຍ ແລະ ຄວາມເອົາໃຈໃສ່ຂອງລັດຖະບານສະຫະລັດອາເມຣິກາຕໍ່ລັດຖະບານລາວ ໃນຍາມທີ່ມີຄວາມຫຍຸ້ງຍາກ ແລະທ້າທາຍ, ການຊ່ວຍເຫຼືອໃນຄັ້ງນີ້ມີງົບປະມານ 2 ລ້ານໂດລາ, ໃນນັ້ນໄດ້ມີແຜນເພື່ອໄປຈັດຕັ້ງປະຕິບັດກິດຈະກໍາຊ່ວຍເຫຼືອໃນການແຈກຢາຍວັກຊິນໂຄວິດ-19 ເພື່ອໃຫ້ເຖິງເປົ້າໝາຍບຸກຄົນທີ່ເປັນບຸລິມະສິດໃນການຮັບວັກຊິນ ແລະການຕິດຕາມຄວາມຄືບໜ້າໃນການດໍາເນີນງານແຜນກິດຈະກໍາການແຈກຢາຍວັກຊິນດັ່ງກ່າວ ເພື່ອຮັບປະກັນໃຫ້ປະຊາຊົນລາວໄດ້ຮັບວັກຊິນປ້ອງກັນພະຍາດໂຄວິດ-19 ໄດ້ທັນເວລາ. ສະນັ້ນການວາງນະໂຍບາຍ, ແຜນການ ແລະ ຮ່ວມມືຂອງຫຼາຍພາກສ່ວນທັງພາກລັດ, ຄູ່ຮ່ວມພັດທະນາ ແລະ ອົງການຈັດຕັ້ງສາກົນຕ່າງໆແມ່ນມີຄວາມສໍາຄັນ, ນອກນັ້ນຍັງເຫັນວ່າການສ້າງຄວາມເຂັ້ມແຂງໃຫ້ແກ່ພະນັກງານແພດ ແລະ ສ້າງຄວາມເຂັ້ມແຂງດ້ານພະລາທິການໃຫ້ຂະແໜງການສາທາລະນະສຸກ ກໍມີຄວາມສໍາຄັນຫຼາຍເຊັ່ນກັນ, ການຊ່ວຍເຫຼືອໃນຄັ້ງນີ້ເພື່ອບັນລຸເປົ້າໝາຍການສັກຢາວັກຊິນໃຫ້ໄດ້ຕາມຄາດໝາຍ 70% ຂອງປະຊາກອນລາວ.
ທ່ານ ປີເຕີ ເຮມອນ ເອກອັກຄະລັດຖະທູດສະຫະລັດອາເມລິກາກ່າວວ່າ: ລັດຖະບານສະຫະລັດອາເມຣິກາໄດ້ຄຽງບ່າຄຽງໄຫຼ່ກັບລັດຖະບານ ສປປ ລາວ ໃນການຕໍ່ສູ້ກັບພະຍາດໂຄວິດ-19, ການຊ່ວຍເຫຼືອຂອງລັດຖະບານສະຫະລັດອາເມຣິກາໂດຍຜ່ານອົງການພັດທະນາສາກົນ USAID ໄດ້ສະໜອງທຶນຊ່ວຍເຫຼືອເພີ່ມເຕີມມູນຄ່າ 2 ລ້ານໂດລາ ເພື່ອສະໜັບສະໜູນວຽກງານສັກວັກຊິນປ້ອງກັນພະຍາດໂຄວິດ-19 ໃຫ້ປະຊາຊົນລາວ, ໃນໄລຍະຜ່ານມາລັດຖະບານສະຫະລັດອາເມຣິກາໄດ້ປະກອບສ່ວນໃຫ້ການຊ່ວຍເຫຼືອວັກຊິນຈອນສັນແອນຈອນສັນ ແລະ ວັກຊິນໄຟເຊີ ໃຫ້ລັດຖະບານລາວ ການຊ່ວຍເຫຼືອດັ່ງກ່າວແມ່ນສ່ວນໜຶ່ງໃນຄວາມພາກພູມໃຈຂອງລັດຖະບານສະຫະລັດອາເມຣິກາເພື່ອຢຸດການແຜ່ລະບາດຂອງພະຍາດໂຄວິດ-19, ການຊ່ວຍເຫຼືອຄັ້ງນີ້ໂດຍຜ່ານຄູ່ຮ່ວມພັດທະນາຈາກອົງການອຸຍນິເຊັບ ແລະ ອົງການອະນາໄມໂລກ ເພື່ອຕ້ານການແຜ່ລະບາດຂອງພະຍາດໂຄວິດ-19 ຢ່າງມີປະສິດທິຜົນ, ສະຫະລັດອາເມຣິກາຍັງຄົງໃຫ້ການສະໜັບສະໜູນດ້ານລະບົບການສຶກສາ, ສາທາລະນະສຸກເພື່ອຫຼຸດຜ່ອນຜົນກະທົບທາງດ້ານເສດຖະກິດຂອງລາວ, ໃນປີນີ້ເປັນປີສະເຫຼີມສະຫຼອງຄົບຮອບ 5 ປີ ຂອງການເປັນຄູ່ຮ່ວມມືແບບກວມລວມ ລະຫວ່າງສະຫະລັດອາເມຣິກາ ແລະ ສປປ ລາວ ພວກຂ້າພະເຈົ້າຫວັງຢ່າງຍິ່ງທີ່ຈະສືບຕໍ່ເສີມຂະຫຍາຍການຮ່ວມມືກັບລັດຖະບານ ສປປ ລາວ ໃຫ້ມີຄວາມເຂັ້ມແຂງຍືນຍົງ.


text:
28/09/2022
ກອງປະຊຸມໃຫຍ່ໜ່ວຍຊາວໜຸ່ມ ກົມເຕັກໂນໂລຊີ ດິຈິຕ໋ອນ (ກຕດ), ກະຊວງເຕັກໂນໂລຊີ ແລະ ການສື່ສານ (ກຕສ) ໄດ້ໄຂຂຶ້ນຢ່າງເປັນທາງການ ໃນວັນທີ 26 ກັນຍາ 2022 ນີ້, ທີ່ຫ້ອງປະຊຸມໃຫຍ່ (ຕຶກ F), ສະຖາບັນເຕັກໂນໂລຊີການສື່ສານຂໍ້ມູນຂ່າວສານ ໂດຍການເຂົ້າຮ່ວມຂອງສະຫາຍ ແກ້ວນະຄອນ ໄຊສຸລຽນ, ເລຂາໜ່ວຍພັກ ກຕດ, ສະຫາຍ ພວງປະເສີດ ແກ້ວສຸວັນ, ຄະນະພັກກະຊວງ, ກໍາມະການຄະນະບໍລິຫານງານ ສູນກາງຊາວໜຸ່ມ ປະຊາຊົນ ປະຕິວັດລາວ, ເລຂາຄະນະບໍລິຫານງານຊາວໜຸ່ມ ປະຊາຊົນປະຕິວັດລາວ ກະຊວງເຕັກໂນໂລຊີ ແລະ ການສື່ສານ ແລະ ຕາງໜ້າຈາກສະຫະພັນແມ່ຍິງ ກຕດ, ຕາງໜ້າຈາກຄະນະກໍາມະບານ ກຕດ, ຕາງໜ້າຈາກຄະນະບໍລິຫານງານຊາວໜຸ່ມຂອງບັນດາ/ທຽບເທົ່າ ພ້ອມດ້ວຍບັນດາສະມາຊິກຊາວໜຸ່ມພາຍໃນ ກຕດ ເຂົ້າຮ່ວມຫຼາຍກວ່າ 60 ສະຫາຍ, ໃນນັ້ນ ມີຜູ້ແທນກອງປະຊຸມເຂົ້າຮ່ວມທັງໝົດ 42 ສະຫາຍ, ຍິງ 22 ສະຫາຍ.
ກອງປະຊຸມໃຫຍ່ຄັ້ງນີ້ ໄດ້ຮັບຟັງການປະກອບຄຳຄິດຄຳເຫັນ ແລະ ເຫັນດີຮັບຮອງເອົາບົດລາຍງານການເມືອງ ຊຶ່ງໄດ້ສະຫຼຸບຕີລາຄາຜົນງານການເຄື່ອນໄຫວວຽກງານຂອງໜ່ວຍຊາວໜຸ່ມ ກຕດ ໃນໄລຍະຜ່ານມາ ແລະ ກໍານົດທິດທາງແຜນການໃນ 05 ປີຕໍ່ໜ້າ, ຮັບຮອງເອົາບົດສໍາຫຼວດການຊີ້ນໍາ - ນໍາພາຂອງຄະນະໜ່ວຍຊາວໜຸ່ມ ກຕດ ຊຸດເກົ່າ ເພື່ອເຮັດລ້ອນໜ້າທີ່ການເມືອງທີ່ພັກ - ລັດ ມອບໝາຍໃຫ້ໃນໄລຍະໃໝ່, ໜ່ວຍຊາວໜຸ່ມ ກຕດ ຕ້ອງອອກແຮງເພີ່ມທະວີວຽກງານກໍ່ສ້າງ ແລະ ປັບປຸງກັບວຽກງານຊາວໜຸ່ມໃຫ້ໜັກແໜ້ນເຂັ້ມແຂງຮອບດ້ານ, ຍົກສູງຄວາມສາມາດການຊີ້ນຳ-ນຳພາ ຂອງໜ່ວຍຊາວໜຸ່ມ ຊຶ່ງໄດ້ວາງມາດຕະການໃນການຈັດຕັ້ງປະຕິບັດ ດັ່ງນີ້: ຄະນະຊາວໜຸ່ມ ກຕດ ຕ້ອງໄດ້ເພີ່ມທະວີຄວາມເປັນເຈົ້າການ ຊີ້ນຳ-ນຳພາ, ຕິດຕາມ, ກວດກາ ແລະ ປະເມີນຜົນການຈັດຕັ້ງປະຕິບັດແຜນການ ຂັ້ນໜ່ວຍຂອງຕົນ ໃຫ້ສໍາເລັດຜົນ ແລະ ປະກົດຜົນເປັນຈິງ; ເພີ່ມທະວີຄວາມເອົາໃຈໃສ່ໃນການຮ່ວມຊີວິດການເມືອງ ແລະ ເຕົ້າໂຮມສະມາຊິກໃຫ້ເປັນປົກກະຕິ ເພື່ອເຜີຍແຜ່ແຜນການ ແລະ ໂຄງການ ຂອງກົມ ກໍຄື ແຜນການຂອງ ຄຊປປລ ກະຊວງເຕັກໂນໂລຊີ ແລະ ການສື່ສານ ແລະ ແຜນງານອັນລະອຽດຂອງ ຄະນະຊາວໜຸ່ມ ກຕດ ໃຫ້ສະມາຊິກຊາວໜຸ່ມໄດ້ຮັບຮູ້, ເຂົ້າໃຈ ແລະ ໃຫ້ສາມາດຫັນເປັນແຜນງານອັນລະອຽດຂອງໜ່ວຍໄດ້; ພ້ອມທັງດຳເນີນການກວດກາການຈັດຕັ້ງປະຕິບັດວຽກງານຢ່າງເປັນລະບົບ ໂດຍມີການສະຫຼຸບຖອດຖອນບົດຮຽນ ຕີລາຄາການປະຕິບັດວຽກງານເປັນແຕ່ລະໄລຍະ; ປັບປຸງກອງເລຂາປະຈຳໜ່ວຍຄືນໃໝ່ ເພື່ອຮັບປະກັນລະບອບລາຍງານໃຫ້ ຄຊປປລ ກຕສ ໃຫ້ທັນກັບສະພາບການ ແລະ ໃຫ້ດຳເນີນການເປັນປົກກະຕິ; ເອົາໃຈໃສ່ປະຕິບັດພັນທະໜ້າທີ່ຂອງຕົນຢ່າງເຕັມສ່ວນ ຕາມກົດລະບຽບຂອງ ຄະນະຊາວໜຸ່ມ ປະຊາຊົນ ປະຕິວັດລາວ ວາງອອກຢ່າງເຂັ້ມງວດ.
ພ້ອມນີ້, ຜູ້ແທນກອງປະຊຸມ ໄດ້ພ້ອມກັນໃຊ້ສິດປະຊາທິປະໄຕຂອງຕົນ ປ່ອນບັດເລືອກຕັ້ງເອົາຄະນະໜ່ວຍຊາວໜຸ່ມ ກຕດ ຊຸດໃໝ່ ບົນພື້ນຖານຫຼັກການລວມສູນປະຊາທິປະໄຕ ທັງຖືກຕ້ອງສອດຄ່ອງກັບມາດຖານເງື່ອນໄຂທີ່ກໍານົດໄວ້ ຊຶ່ງມີຜູ້ລົງຮັບສະໝັກເລືອກຕັ້ງທັງໝົດ 07 ສະຫາຍ, ຍິງ 02 ສະຫາຍ ແລະ ເລືອກໄດ້ 05 ສະຫາຍ, ຍິງ 02 ສະຫາຍ. ກອງປະຊຸມຄັ້ງປະຖົມມະລຶກຄົບຄະນະ ຂອງ ຄະນະຊາວໜຸ່ມ ໜ່ວຍ ກຕດ ໄດ້ເລືອກຕັ້ງເອົາ ເລຂາ, ຮອງເລຂາ, ປະທານກວດກາ ແລະ ຄະນະ ດັ່ງນີ້: ສະຫາຍ ປະສິດທິເດດ ຫຼວງວິໄລ ເປັນເລຂາ, ສະຫາຍ ປີຊາ ອວນສີສົມພູ ເປັນຮອງເລຂາ, ສະຫາຍ ມາລາຈິດ ສີລະຈິດ ປະທານກວດກາ, ສະຫາຍ ນາງ ດາລີວັນ ມາລາວົງ ແລະ ສະຫາຍ ນາງ ສີຈັນ ພັນທະລາ ເປັນຄະນະ. ພ້ອມດຽວກັນນີ້, ໄດ້ມີພິທີປະກາດ 4 ບຸກ ແລະ ມອບໃບຢັ້ງຢືນ 4 ບຸກ ປະຈໍາປີ 2020 ໃຫ້ກັບໜ່ວຍຊາວໜຸ່ມ ກຕດ ແລະ ມອບໃບຢັ້ງຢືນ 4 ບຸກ ປະຈໍາປີ 2020 ພ້ອມດ້ວຍທຸງໄຊ ໃຫ້ກັບໜ່ວຍຊາວໜຸ່ມກົມ ເຕັກໂນໂລຊີການສື່ສານຂໍ້ມູນຂ່າວສານ (ກົມໄອຊີທີ), (ກະຊວງໄປສະນີ, ໂທລະຄົມມະນາຄົມ ແລະ ການສື່ສານ ໃນເມື່ອກ່ອນ)
ພາບ+ຂ່າວ: ພະແນກປະຊາສໍາພັນ, ຫ້ອງການກະຊວງ.


text:
ທີ່ ຮາວາຍ: ໃນວັນທີ 18 ກັນຍາ 2018, ເຈົ້າໜ້າທີ່ອາວຸໂສ ກອງທັບສະຫະລັດອາເມລິກາ ທີ່ຮາວາຍ ໄດ້ເປັນເຈົ້າພາບຕ້ອນຮັບຄະນະຜູ້ແທນ ຈາກກະຊວງປ້ອງກັນປະເທດ ທີ່ at Camp Smith, ເພື່ອພົບປະປຶກສາຫາລືວຽກງານປ້ອງກັນຊາດສອງຝ່າຍ ປະຈຳປີ ຄັ້ງທີ່ 13.
ຄະນະຜູ້ແທນໄດ້ເນັ້ນໜັກເຖິງການຮັດແໜ້ນສາຍພົວພັນສອງຝ່າຍ ແລະ ການຮ່ວມມືຮອບດ້ານ, ແລະ ການເສີມຂະຫຍາຍການຮ່ວມມືໃນພາກປະຕິບັດຕົວຈິງໃນຫຼາຍໆຂົງເຂດວຽກງານ.
ກອງປະຊຸມໄດ້ດຳເນີນໄປ ພາຍໃຕ້ການເປັນປະທານຂອງທ່ານ ພົນຕີ ຊູຊານ ວາເຣສ-ລູມ ຫົວໜ້າກົມນະໂຍບາຍ ແລະ ວາງແຜນຍຸດທະສາດ, ສູນບັນຊາການກອງທັບສະຫະລັດອາເມລິກາ ປະຈໍາພາກພື້ນອິນໂດ-ປາຊີຟິກ ແລະ ທ່ານພົນຈັດຕະວາ ແກ່ນຈັນ ນັນທະລັງສິ, ຫົວໜ້າກົມພົວພັນຕ່າງປະເທດ, ກະຊວງປ້ອງກັນປະເທດ. ທ່ານເອກອັກຄະລັດຖະທູດ ສະຫະລັດອາເມລິກາ ປະຈຳ ສປປ ລາວ ທ່ານ ນ. ຣີນາ ບິດເຕີ ກ່າວເປີດກອງປະຊຸມ.
ທ່ານ ພົນຕີ ຊູຊານ ວາເຣສ-ລູມ ໄດ້ມີໂອກາດພົບປະກັບ ທ່ານພົນຈັດຕະວາ ແກ່ນຈັນ ນັນທະລັງສິ ໃນປິ 2016 ທີ່ຜ່ານມາ ໃນໄລຍະທີ່ ສປປ ລາວ ຮັບໜ້າທີ່ເປັນປະທານອາຊຽນ. ທ່ານພົນຕີໄດ້ສັງເກດເຫັນເຖິງຄວາມຄືບໜ້າອັນໃຫຍ່ຫຼວງໃນສາຍພົວພັນຮ່ວມມື ແລະ ຮັບຮູ້ເຖິງຄວາມສຳຄັນຂອງການສືບຕໍ່ກອງປະຊຸມ BDD ໃນວຽກງານປ້ອງກັນຊາດ.
ທ່ານ ພົນຕີ ຊູຊານ ວາເຣສ-ລູມ ໄດ້ກ່າວວ່າ: ປະເທດຂອງພວກເຮົາກຳລັງປະເຊີນກັບຄວາມທ້າທາຍອັນຫຼາກຫຼາຍຮ່ວມກັນ, ພວກເຮົາສາມາດຮຽນຮູ້ແລະຖອດຖອນບົດຮຽນຈາກປະສົບການຂອງກັນແລະກັນໃນຫຼາຍໆດ້ານ ເຊັ່ນ ການຕອບໂຕ້ໄພພິບັດ ແລະ ການຄວບຄຸມໂລກລະບາດ ຕ່າງໆ.
ໃນບົດປາໃສ ກ່າວເປີດກອງປະຊຸມ, ທ່ານເອກອັກຄະລັດຖະທູດ ສະຫະລັດອາເມລິກາ ປະຈໍາ ສປປ ລາວ ທ່ານ ນ. ຣີນາ ບິດເຕີ ໄດ້ກ່າວເນັ້ນໜັກເຖິງ ຄວາມສຳຄັນຂອງໂອກາດຕ່າງໆແລະການເສີມຂະຫຍາຍຄວາມຮ່ວມມືໃນວຽກງານປ້ອງກັນຊາດ ລະຫວ່າງ ສະຫະລັດອາເມລິກາ ແລະ ສປປ ລາວ, ລວມທັງ ວຽກງານການຝຶກອົບຮົມທາງການແພດ, ການແລກປ່ຽນທາງດ້ານການສຶກສາ ແລະ ການຝຶກອົບຮົມຕ່າງໆ ດ້ານຄວາມປອດໄພໃນພາກພື້ນ.
ທ່ານ ນ. ບິດເຕີ ໄດ້ກ່າວວ່າ: ສະຫະລັດອາເມລິກາ ແລະ ສປປ ລາວ ໄດ້ຮ່ວມເປົ້າໝາຍອັນດຽວກັນ ໃນການສະໜັບສະໜູນ ສປປ ລາວ ໃຫ້ມີຄວາມເຂັ້ມແຂງ, ເປັນປະເທດທີ່ມີຄວາມຜາສຸກ ແລະ ເຊື່ອມໂຍງກັບບັນດາປະເທດສະມາຊິກອາຊຽນ. ວຽກງານປ້ອງກັນຊາດສອງຝ່າຍແມ່ນເປັນການປະກອບສ່ວນອັນສຳຄັນເຂົ້າໃນເປົ້າໝາຍດັ່ງກ່າວ.
ເປົ້າໝາຍວຽກງານປ້ອງກັນຊາດສອງຝ່າຍແມ່ນເພື່ອການພັດທະນາໂຄງການຮ່ວມມືທາງດ້ານຄວາມໝັ້ນຄົງ,ເພື່ອຮັດແໜ້ນສາຍພົວພັນວຽກງານດ້ານຄວາມປອດໄພຂອງສອງຝ່າຍ. ພ້ອມກັນນັ້ນຍັງເປັນການສົ່ງເສີມການຮ່ວມມືທາງດ້ານການທະຫານໃນຂົງເຂດພາກພື້ນໃຫ້ຫຼາຍຂື້ນກວ່າເກົ່າ ແລະ ຍັງເປັນການສົ່ງເສີມຜົນປະໂຫຍດຮ່ວມກັນຂອງສອງຊາດອິກດ້ວຍ.
ໝາກຜົນອັນສຳຄັນຈຳນວນໜຶ່ງທີ່ຍາດມາໄດ້ຫຼາຍທີ່ສຸດຄືການຮ່ວມມືດ້ານການສ້າງໂຄງລ່າງພື້ນຖານດ້ານການແພດ, ຂະແໜງການເກັບກູ້ລະເບີດບໍ່ທັນແຕກ UXO, ການຊ່ວຍເຫຼືອບັນເທົາທຸກທາງດ້ານໄພທຳມະຊາດ. ການຮ່ວມມືຍັງໄດ້ຂະຫຍາຍການຝຶກອົບຮົມ ແລະ ໂອກາດດ້ານການສຶກສາ ເຊັ່ນ: ການຝຶກອົບຮົມພາສາອັງກິດ ແລະ ສົ່ງເສີມໃຫ້ກອງທັບປະຊາຊົນລາວໃນການເຂົ້າຮ່ວມ ກອງປະຊຸມພາກພື້ນ, ສຳມະນາ ແລະ ກອງປະຊຸມເຈົ້າຫນ້າທີ່ອາວຸໂສລະດັບສູງ.
ສູນບັນຊາການກອງທັບສະຫະລັດອາເມລິກາ ປະຈຳພາກພື້ນອິນໂດ-ປາຊີຟິກ ແມ່ນຮັບຜິດຊອບໃນຂົງເຂດພື້ນທີ່ກວມເອົາ 36 ປະເທດໃນພາກພື້ນອາຊີປາຊີຟິກ. ແລະ ຍັງຖືເປັນສູນບັນຊາການທີ່ເກົ່າແກ່ ແລະ ໃຫ່ຍທີ່ສຸດ.


text:
ກອງປະຊຸມ ສະພາແຫ່ງຊາດ ຄົ້ນຄວ້າ ພິຈາລະນາ ບັນຫາ ສຳຄັນ ຂອງຊາດ
ກອງປະຊຸມ ສະໄໝສາມັນ ເທື່ອທີ່ 4 ຂອງສະພາແຫ່ງຊາດ ຊຸດທີ່ VIII ໄດ້ໄຂຂື້ນຢ່າງເປັນທາງການ ໃນຕອນເຊົ້າຂອງວັນທີ 16 ຕຸລາ 2017 ນີ້ ທີ່ຫໍສະພາແຫ່ງຊາດ ໂດຍພາຍໃຕ້ການເປັນ ປະທານຂອງ ທ່ານ ນາງ ປານີ ຢາທໍ່ຕູ້ ປະທານ ສະພາແຫ່ງຊາດ ເປັນກຽດເຂົ້າຮ່ວມໂດຍ ພະນະທ່ານ ບຸນຍັງ ວໍລິຈິດ ປະທານປະເທດ ມີການນຳພັກ, ລັດ ຂັ້ນສູງ ຕະຫຼອດຮອດ ສະມາຊິກສະພາ ແຫ່ງຊາດ ແລະ ແຂກຖືກເຊີນເຂົ້າຮ່ວມ.
ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ໄດ້ກ່າວໄຂກອງປະຊຸມ ຢ່າງເປັນທາງການ ເຊິ່ງເນື້ອໃນສຳຄັນບາງຕອນ ທ່ານກ່າວວ່າ: ໃນກອງປະຊຸມຄັ້ງນີ້ ສະພາແຫ່ງຊາດຈະໄດ້ສຸມໃສ່ພິຈາລະນາ ແລະ ຕົກລົງຮັບຮອງເອົາຫຼາຍບັນຫາສຳຄັນຂອງຊາດ ໃນຫຼາຍຂົງເຂດວຽກງານ ດ້ວຍຄວາມຮັບຜິດຊອບ ຮັບໃຊ້ສິດຜົນປະໂຫຍດຂອງຊາດ ແລະ ຂອງປະຊາຊົນ ເປັນຕົ້ນພິຈາລະນາ ແລະ ຮັບຮອງບົດລາຍງານ ການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດ ແລະ ແຜນເງີນປະຈຳປີ 2017 ແລະ ພ້ອມດ້ວຍທິດທາງແຜນການ ປະຈຳປີ 2018 ຂອງລັດຖະບານ, ບົດລາຍງານການປະຕິບັດແຜນການປະຈຳປີ 2017 ແລະ ທິດທາງແຜນການປະຈຳປີ 2018ຂອງສະພາແຫ່ງຊາດ, ບົດລາຍງານການເຄື່ອນໄຫວຂອງອົງການກວດສອບແຫ່ງລັດ, ບົດລາຍງານຜົນການກວດສອບບົດສະຫຼຸບຂາດຕົວການຈັດຕັ້ງປະຕິບັດແຜນງົບປະມານແຫ່ງລັດ, ບົດລາຍງານຂອງອົງການກວດກາລັດຖະບານກ່ຽວກັບຜົນການກວດກາຕາມຜົນການກວດສອບ ການຈັດຕັ້ງປະຕິບັດແຜນງົບປະມານແຫ່ງລັດ, ພິຈາລະນາຮັບຮອງເອົາຮ່າງກົດໝາຍການສ້າງ ແລະ ກົດໝາຍສະບັບປັບປຸງ ລວມມີ 16 ສະບັບ ແລະ ອື່ນໆ.
ນອກຈາກນັ້ນກອງປະຊຸມຍັງຈະໄດ້ຮັບຟັງການຊີ້ແຈ້ງອະທິບາຍກ່ຽວກັບການປັບປຸງວຽກງານບໍລິຫານລັດໃນທຸກຂັ້ນ, ກໍ່ຄືການຄຸ້ມຄອງແຮງງານລາວຢູ່ພາຍໃນ ແລະ ຕ່າງປະເທດຂອງລັດຖະບານ ການລາຍງານອົງການຕິດຕາມກວດກາຂອງສູນກາງແນວລາວສ້າງຊາດ ແລະ ອົງການຈັດຕັ້ງມະຫາຊົນຕໍ່ກັບການປະຕິບັດໜ້າທີ່ຂອງສະພາແຫ່ງຊາດກໍ່ຄືການສັງລວມຂໍ້ສະເໜີຂອງຜູ້ມີສິດປ່ອນບັດເລືອກຕັ້ງ ແລະ ຂອງປະຊາຊົນຕໍ່ກັບອົງການລັດບໍລິຫານ.
ສຳລັບວາລະດຳເນີນກອງປະຊຸມສະໄໝສາມັນເທື່ອທີ່ 4 ຂອງສະພາແຫ່ງຊາດຊຸດທີ່ 8 ແມ່ນຈະດຳເນີນໄປເປັນເວລາ 25 ວັນ ຄື ລະຫວ່າງວັນທີ 16 ຕຸລາ ຫາ 17 ພະຈິກ 2017.


text:
ການພົບປະແລກປ່ຽນກິລາ, ສີລະປະ ລະຫວ່າງກອງບັນຊາການຕຳຫຼວດ 3 ແຂວງແຫ່ງ ສສ ຫວຽດນາມ ແລະ ກອງບັນຊາການ ປກສ 7 ແຂວງພາກເໜືອລາວ.
ກອງບັນຊາການຕຳຫຼວດ 3 ແຂວງແຫ່ງສສ ຫວຽດນາມກັບ ກອງບັນຊາການ ປກສ 7 ແຂວງພາກເໜືອລາວໄດ້ຈັດການພົບປະແລກປ່ຽນກິລາ, ສີລະປະເນື່ອງໃນໂອກາດສະເຫຼີມສະຫຼອງວັນສ້າງຕັ້ງສາຍພົວພັນການທູດ ຄົບຮອບ 60 ປີ; ວັນເຊັນສົນທິສັນຍາມິດຕະພາບ ແລະ ການຮ່ວມມືຫວຽດນາມ-ລາວ
ຄົບຮອບ 45 ປີ ໃນລະຫວ່າງວັນທີ 04-08 ກັນຍາ 2022 ໂດຍກອງບັນຊາການຕຳຫຼວດ ແຂວງດຽນບຽນ ແຫ່ງ ສສ ຫວຽດນາມ ຮັບກຽດເປັນເຈົ້າພາບ, ເປັນປະທານໂດຍ ພັອ ໂງ ແທັງບິ໋ງ ຄະນະປະຈຳພັກແຂວງ, ຫົວໜ້າກອງບັນຊາການຕຳຫຼວດ ແຂວງດຽນບຽນ, ມີຄະນະຜູ້ແທນພ້ອມດ້ວຍທິມນັກກິລາ, ສີລະປະຈາກກອງບັນຊາການຕຳຫຼວດແຂວງເຊິນລາ, ແຂວງແທັງຫວາ ແຫ່ງ ສສຫວຽດນາມ ແລະ ກອງບັນຊາການປ້ອງກັນຄວາມສະຫງົບ 07 ແຂວງພາກເໜືອຄື: ແຂວງຫຼວງພະບາງ, ຜົ້ງສາລີ, ອຸດົມໄຊ, ຫຼວງນໍ້າທາ, ບໍ່ແກ້ວ, ໄຊຍະບູລີ ແລະ ຫົວພັນ ສປປ ລາວເຂົ້າຮ່ວມ, ກອງບັນຊາການປ້ອງກັນຄວາມສະຫງົບ ແຂວງອຸດົມໄຊ ນຳພາຄະນະທີມງານນັກກິລາ ແລະ ສີລະປະໂດຍ ພັທ ດວງຈັນ ໄຊວຸດ ຮອງກອງບັນຊາການປກສ ແຂວງອຸດົມໄຊພ້ອມຄະນະ.
ການພົບປະຄັ້ງນີ້ມີທິມນັກກິລາເຂົ້າຮ່ວມແຂ່ງຂັນທັງໝົດ 10 ທີມ, ແບ່ງອອກເປັນ 03 ສາຍ, ຜ່ານການແຂ່ງຂັນເປັນເວລາ 03 ວັນ ຜົນການແຂ່ງຂັນ ທິມກິລາບານເຕະຟຸດຊໍໄດ້ຮັບຊະນະເລີດອັນດັບທີ 1 ໄດ້ແກ່ທິມນັກກິລາກອງບັນຊາການຕຳຫຼວດແຂວງດຽນບຽນ ,ຮອງຊະນະເລີດໄດ້ແກ່ກອງບັນຊາການຕຳຫຼວດແຂວງເຊິນລາ, ລາງວັນອັນດັບ 3ຮ່ວມ ໄດ້ແກ່ ກອງບັນຊາການປ້ອງກັນຄວາມສະຫງົບ ແຂວງໄຊຍະບູລີ ແລະ ແຂວງຜົ້ງສາລີ ແລະ ລາງວັນຊົມເຊີຍໄດ້ແກ່ ກອງບັນຊາການປ້ອງກັນຄວາມສະຫງົບ ແຂວງອຸດົມໄຊ, ຫົວພັນ, ຫຼວງນ້ຳທາ, ຫຼວງພະບາງ, ບໍ່ແກ້ວ ແລະ ກອງບັນຊາການຕຳຫຼວດແຂວງແທັງຫວາ ໄດ້ຮັບເງິນລາງວັນທີມລະ 2 ລ້ານດົງ, ເປັນກຽດມອບລາງວັນໂດຍ ,ຄະນະນຳກອງບັນຊາການຕຳຫຼວດແຂວງດຽນບຽນ
ພ້ອມດ້ວຍບັນດາຄະນະຜູ້ແທນຈາກກອງບັນຊາການ 7 ແຂວງພາກເໜືອ ແຫ່ງ ສປປ ລາວ. ພ້ອມດຽວກັນນັ້ນຍັງໄດ້ຮັບຊົມລາຍການສະແດງສິລະປະ-ວັນນະຄະດີຈາກທີມງານສີລະປະ ກອງບັນຊາການຕຳຫຼວດ 03 ແຂວງ ແຫ່ງ ສສ ຫວຽດນາມ ແລະ ກອງບັນຊາການ 07 ແຂວງພາກເໜືອລາວ ເຊິງແຕ່ລະຄະນະກໍ່ໄດ້ນຳເອົາບັນດາບົດຟ້ອນ,ບົດເພງທີ່ມີເນື້ອໃນສ່ອງແສງເຖິງ ສາຍພົວພັນຮ່ວມມືມິດຕະພາບ, ສາມັກຄີພິເສດຮອບດ້ານ ລາວ-ຫວຽດນາມ, ຫວຽດນາມ-ລາວ ເວົ້າສະເພາະກໍຄື ກຳລັງປ້ອງກັນຄວາມສະຫງົບ 07 ແຂວງພາກເໜືອລາວ ແລະ 03 ແຂວງພາກເໜືອ ຫວຽດນາມ ມາທອດຖອນບົດຮຽນເຊິງກັນ ແລະ ກັນ ດ້ວຍບັນຍາກາດອັນເບີກບານມ່ວນຊື່ນ, ເປັນການຮັດແໜ້ນຄວາມສາມັກຄີ ເພີ່ມພູນຄູນສ້າງ, ຮ່ວມມືມິດຕະພາບຮອບດ້ານໃຫ້ນັບມື້ນັບແໜ້ນແຟ້ນຍິ່ງໆຂຶ້ນ.


text:
ວັນທີ 28 ກັນຍາ 2022 ນີ້, ຄະນະນຳກອງບັນຊາການທະຫານແຂວງຫຼວງພະບາງ, ນໍາໂດຍ ພັນເອກ ສີວິໄຊ ເພັງສັນ ຕິສຸກ ຫົວໜ້າການເມືອງກອງບັນຊາການທະຫານແຂວງ, ໄດ້ເຂົ້າອວຍພອນ ຄະ ນະນຳ ແລະພະນັກງານກົງສູນໃຫຍ່ ສາ ທາລະນະລັດ ປະຊາຊົນຈີນ ປະຈໍາພາກເໜືອ ທີ່ແຂວງຫຼວງພະບາງ, ໂອກາດວັນຊາດຂອງ ສປ ຈີນ ຄົບຮອບ 73 ປີ, ມີ ທ່ານ ຫຼີ້ຈື້ກົ່ງ ຫົວໜ້າກົງສູນໃຫຍ່ ສປ ຈີນ ພ້ອມດ້ວຍຄະນະໄດ້ໃຫ້ການຕ້ອນຮັບຢ່າງອົບອຸ່ນ. ໂອກາດນີ້ ພັນເອກ ສີວິໄຊ ເພັງສັນຕິສຸກ ໄດ້ທົບທວນຫວນຄືນມູນເຊື້ອຄວາມສາມັກຄີຊ່ວຍເຫຼືອເຊິ່ງກັນ ແລະກັນ, ໂດຍສະເພາະ ໄລຍະການແຜ່ລະບາດຂອງພະຍາດໂຄວິດ 19 ກະຊວງປ້ອງກັນຊາດຂອງ ສປປ ລາວ ໄດ້ຮັບການຊ່ວຍເຫຼືອຈໍານວນຫຼາຍຈາກ ສປ ຈີນ, ພ້ອມນີ້ກອງບັນຊາການທະຫານແຂວງຫຼວງພະບາງ, ໄດ້ໃຫ້ການຊ່ວຍເຫຼືອ ແລະໄດ້ຮັບທຶນຊຸກຍູ້ວຽກງານຈໍານວນໜຶ່ງ ຈາກລັດຖະບານ ສປ ຈີນ, ຕອນທ້າຍ ທ່ານໄດ້ອວຍພອນສາຍພົວພັນຮ່ວມມືມິດຕະພາບ ອັນເປັນມູນເຊື້ອຄວາມສາມັກຄີ ລະຫ່ວາງ ສອງພັກ – ສອງລັດ, ປະຊາຊົນສອງຊາດລາວ – ຈີນ ຈົ່ງໝັ້ນຄົງທະນົງແກ່ນຕະຫຼອດໄປ.
ຂ່າວ-ພາບ: ບຸນເພັງ ວົງແກ້ວມະນີ.


text:
ໃນຕອນເຊົ້າຂອງວັນທີ 18 ກຸມພາ 2020 ທີ່ອົງການກວດກາລັດຖະບານ ໄດ້ຈັດພິທີສະເຫຼີມສະຫຼອງວັນສ້າງຕັ້ງອົງການກວດກາພັກ-ລັດ ຄົບຮອບ 38 ປີ (16/02/1982-16/02/2020) ແລະ ຍ້ອງຍໍຜົນງານຄະນະສະເພາະກິດ ແລະ ພະນັກງານກວດກາສູນກາງພັກ ປະຈໍາປີ 2019 ໂດຍການໃຫ້ກຽດເຂົ້າຮ່ວມຂອງ ທ່ານ ທອງລຸນ ສີສຸລິດ, ນາຍົກລັດຖະມົນຕີ; ມີ ທ່ານ ປອ. ບຸນທອງ ຈິດມະນີ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ ແລະ ອົງການກວດກາລັດຖະບານ ຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ; ມີການນຳຂອງບັນດາກະຊວງ-ອົງການ ແລະ ທ້ອງຖິ່ນ ພ້ອມດ້ວຍພະນັກງານທີ່ກ່ຽວຂ້ອງ ເຂົ້າຮ່ວມ.
ໃນກອງປະຊຸມ ທ່ານ ສີໃນ ມຽງລາວັນ, ຮອງປະທານຄະນະກວດກາສູນກາງພັກ ແລະ ອົງການກວດກາລັດຖະບານ, ຮອງຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ ໄດ້ລາຍງານ ແລະ ຍົກໃຫ້ເຫັນປະຫວັດຄວາມເປັນມາ, ການເຕີບໃຫຍ່ຂະຫຍາຍຕົວ ແລະ ຜົນງານທີ່ອົງການກວດກາພັກ-ລັດ ສາມາດຍາດມາໄດ້ຕະຫຼອດ ໄລຍະ 38 ປີຜ່ານມາ ໃນວຽກງານຕິດຕາມ, ກວດກາພັກ, ຕິດຕາມ, ກວດກາລັດ, ການສະກັດກັ້ນ ແລະ ຕ້ານການສໍ້ລາດບັງຫຼວງ, ພ້ອມນີ້ ກໍ່ໄດ້ຈັດຕັ້ງຄະນະກວດກາສະເພາະກິດ (ພິເສດ) ດຳເນີນການກວດກາໂຄງການບໍ່ມີຕົວຕົນ ຢູ່ບັນດາແຂວງ, ໂຄງການຈ່າຍເງິນເກີນ ແລະ ຈ່າຍຊ້ຳຊ້ອນ ຢູ່ບັນດາກະຊວງ-ອົງການ ແລະ ບັນດາແຂວງ-ນະຄອນຫຼວງ; ຜົນງານທີ່ພົ້ນເດັ່ນໃນໄລຍະຜ່ານມາ ແມ່ນສໍາເລັດການກວດກາ ແລະ ດຳເນີນການສືບສວນ-ສອບສວນສາຍເຫດຄູກັນນ້ຳ ເຂື່ອນໄຟຟ້າເຊປຽນ-ເຊນ້ຳນ້ອຍ ແຕກພັງ ພ້ອມທັງ ດຳເນີນການປັບປຸງແກ້ໄຂບັນຫາກັບບໍລິສັດຜູ້ລົງທຶນ ສຳເລັດຕາມການຊີ້ນຳຂອງຂັ້ນເທິງ ຊຶ່ງເປັນການປະກອບສ່ວນ ໃນການແກ້ໄຂສະພາບຫຍໍ້ທໍ້, ການລະເມີດລະບຽບກົດໝາຍ ທີ່ເກີດຂຶ້ນໃນໂຄງການລົງທຶນຂອງລັດ ແລະ ຜົນງານອື່ນໆ ອີກຫຼາຍດ້ານ.
ໂອກາດນີ້, ທ່ານ ທອງລຸນ ສີສຸດລິດ ໄດ້ໃຫ້ກຽດໂອ້ລົມ ແລະ ຊີ້ນໍາຕໍ່ກອງປະຊຸມ ເຊິ່ງກ່ອນອຶ່ນ ທ່ານໄດ້ຍົກໃຫ້ເຫັນຄວາມສຳຄັນຂອງວຽກງານກວດກາ ທີ່ຂາດບໍ່ໄດ້ ໃນວຽກການນຳພາຂອງພັກ, ການຄຸ້ມຄອງຂອງລັດ ແລະ ໄດ້ສະແດງຄວາມຍ້ອງຍໍ, ຊົມເຊີຍ ຕໍ່ຜົນສໍາເລັດທີ່ອົງການກວດກາ ພັກ-ລັດ ສາມາດຍາດມາໄດ້ທີ່ສ່ອງແສງເຖິງຄວາມຮັບຜິດຊອບ ຂອງທຸກຂະແໜງການຕໍ່ວຽກງານຕ້ານການສໍ້ລາດບັງຫຼວງ ເຊິ່ງໄດ້ສ້າງຄວາມເຊື່ອໝັ້ນ ສັດທາຂອງປະຊາຊົນ ຕໍ່ພັກ-ລັດ ເພີ່ມຂຶ້ນ ແລະ ເຂົ້າຮ່ວມໃນວຽກງານກວດກາ ກໍ່ຄື ປະກອບສ່ວນເຂົ້າໃນ ການຕ້ານການສໍ້ລາດບັງຫຼວງ. ແຕ່ເຖິງຢ່າງໃດກໍ່ຕາມ ວຽກກວດກາ ເປັນວຽກທີ່ສຳຄັນ, ທ້າທາຍ ແລະ ສັບສົນ ເຮັດໃຫ້ປາສະຈາກບໍ່ໄດ້ ຂໍ້ຄົງຄ້າງຈຳນວນໜຶ່ງທີ່ຕ້ອງໄດ້ສືບຕໍ່ແກ້ໄຂ.
ສະນັ້ນ ເພື່ອເຮັດໃຫ້ວຽກງານດັ່ງກ່າວ ສືບຕໍ່ມີການພັດທະນາ ປະກອບສ່ວນໃນການຈັດຕັ້ງປະຕິບັດ ແນວທາງນະໂຍບາຍ, ແຜນພັດທະນາເສດຖະກິດ-ສັງຄົມ ທີ່ພັກ-ລັດ ວາງອອກ ໃຫ້ປະກົດຜົນເປັນຈິງນັ້ນ, ທ່ານ ທອງລຸນ ສີສຸລິດ ໄດ້ມີຄໍາເຫັນຊີ້ນໍາ ແລະ ເນັ້ນໜັກໃຫ້ອົງການກວດກາພັກ-ລັດ ສືບຕໍ່ເອົາໃຈໃສ່ ເປັນຕົ້ນ ເອົາໃຈໃສ່ຈັດຕັ້ງປະຕິບັດໜ້າທີ່ຕາມພາລະບົດບາດຂອງຕົນ ແລະ ຕາມການມອບໝາຍ ໂດຍສະເພາະ ການຈັດຕັ້ງປະຕິບັດວຽກງານກວດກາຕ້ານການສໍ້ລາດບັງຫຼວງ ໃນຂອບເຂດທົ່ວປະເທດ, ຖ້າພົບເຫັນປະກົດການຫຍໍ້ທໍ້ ຕ້ອງພ້ອມກັນຮີບຮ້ອນແກ້ໄຂ, ສະກັດກັ້ນ ບໍ່ໃຫ້ແຜ່ລາມ ຫຼື ບານປາຍ; ເອົາໃຈໃສ່ສະຫຼຸບຕີລາຄາຖອດຖອນບົດຮຽນການຈັດຕັ້ງປະຕິບັດວຽກງານດັ່ງກ່າວ, ໃນນີ້ ໃຫ້ຖອດຖອນບົດຮຽນຈາກປະເທດເພື່ອນມິດຍຸດທະສາດ ມາໝູນໃຊ້ໃຫ້ເໝາະສົມ ແທດກັບສະພາບຕົວຈິງຂອງປະເທດເຮົາ.
ສືບຕໍ່ການກວດກາແຕ່ຫົວທີ, ກວດກາໂຄງການລົງທຶນຂອງລັດ ທີ່ບໍ່ຖືກຕ້ອງຕາມລະບຽບກົດໝາຍ ແລະ ບັນດາເປົ້າໝາຍທີ່ພວມດໍາເນີນກວດກາທີ່ຍັງບໍ່ທັນສໍາເລັດ ເພື່ອບໍ່ເຮັດໃຫ້ເກີດເປັນການລະເມີດ; ເຜີຍແຜ່ຜົນການ ກວດກາ ແລະ ການຕັດສິນແກ້ໄຂຈາກຜົນການກວດກາ, ຍ້ອງຍໍຜູ້ມີຜົນງານ ແລະ ລົງໂທດຜູ້ກະທຳຜິດ; ໃຫ້ ກວດກາຄືນບັນດານິຕິກຳຕ່າງໆທີ່ກ່ຽວກັບວຽກງານກວດກາ ເພື່ອປັບປຸງ ແລະ ສ້າງ ນິຕິກຳໃດທີ່ຍັງບໍ່ພຽງພໍ; ເອົາໃຈໃສ່ປັບປຸງກົງຈັກການຈັດຕັ້ງຂອງຄະນະກວດກາແຕ່ລະຂັ້ນ ໃຫ້ມີຄວາມປອດໃສ, ໜັກແໜ້ນ, ເຂັ້ມແຂງ ສົມຄູ່ກັບຄວາມຮັບຜິດຊອບການເມືອງ; ເພີ່ມທະວີການກໍ່ສ້າງ-ບໍາລຸງພະນັກງານ ໃຫ້ມີຄຸນທາດການເມືອງ, ຄຸນສົມບັດສິນທໍາປະຕິວັດ, ຈັນຍາບັນ, ຄວາມຮູ້ດ້ານວິຊາການ ແລະ ຄວາມສາມາດໃນການກວດກາຕົວຈິງ.
ການກວດກາຕ້ອງຮັບປະກັນຄວາມຖືກຕ້ອງ, ຊັດເຈນ, ທ່ຽງທໍາ, ພາວະວິໄສ, ມີໄຫວພິບ, ຄ່ອງແຄ້ວ, ນີ້ມນວນ, ທັນເວລາ ແລະ ມີຄວາມສັກສິດ; ສໍາລັບການກວດກາ ຕ້ອງຊອກໃຫ້ເຫັນສາຍເຫດຂອງການກະທໍາຜິດ, ມີວິທີການແກ້ໄຂ ແລະ ສາມາດຈັດຕັ້ງປະຕິບັດໄດ້, ພ້ອມກັນນັ້ນ ໃຫ້ຈັດກອງປະຊຸມສໍາມະນາຖອດຖອນບົດຮຽນວຽກງານດັ່ງກ່າວ ໃນສະພາບປະຈຸບັນ ແລະ ກຳນົດທິດທາງໃນຕໍ່ໜ້າ ເພື່ອປະກອບສ່ວນໃນການກະກຽມ ແລະ ການດຳເນີນກອງປະຊຸມໃຫຍ່ຄັ້ງທີ XI ຂອງພັກ.
ໃນໂອກາດນີ້ ຍັງໄດ້ມີພິທີຍ້ອງຍໍຜົນງານຂອງຄະນະສະເພາະກິດ ແລະ ພະນັກງານຂອງຄະນະກວດກາສູນກາງພັກ ທີ່ມີຜົນງານໃນການກວດກາສາຍເຫດຂອງຄູກັນນໍ້າເຊປຽນ-ເຊນໍ້ານ້ອຍ ແຕກພັງ ແລະ ປະກອບສ່ວນ ກວດກາກະຊວງ, ແຂວງ ຈໍານວນໜຶ່ງທີ່ດໍາເນີນໂຄງການບໍ່ຖືກຕ້ອງຕາມກົດໝາຍ ແລະ ລະບຽບການໃນໄລຍະຜ່ານມາ ໃນນີ້ປະດັບຫຼຽນໄຊແຮງງານ ຊັ້ນ I ມີ 41 ທ່ານ, ຫຼຽນໄຊແຮງງານ ຊັ້ນ II ມີ 104 ທ່ານ, ຫຼຽນໄຊແຮງງານ


text:
ພິທີເປີດໂຕຜະລິດຕະພັນ ໂອນເງິນຂ້າມທະນາຄານເທິງມືຖື
ໂພສເມື່ອ 1 year ago
ໃນຕອນບ່າຍ ວັນອັງຄານທີ 08 ທັນວາ 2020 ບໍລິສັດ ລາວເນເຊີນນໍ ເພເມັ້ນ ເນັດເວີກ ຈຳກັດ ຫຼື LAPNet ໄດ້ຈັດພິທີເປີດໂຕຜະລິດຕະພັນໂອນເງິນຂ້າມທະນາຄານເທິງມືຖື ຢ່າງເປັນທາງການ ທີ່ໂຮງແຮມແລນມາກ ແລະ ພາຍໃນງານຍັງໄດ້ມອບໃບຍ້ອງຍໍໃຫ້ແກ່ 7 ທະນາຄານແບບຢ່າງທີ່ສາມາດເປີດໃຫ້ບໍລິການຜະລິດຕະພັນໂອນເງິນຂ້າມທະນາຄານເທິງມືຖືໃຫ້ແກ່ມວນຊົນນຳໃຊ້ຢ່າງເປັນທາງການ. ພິທີດັ່ງກ່າວໃຫ້ກຽດເຂົ້າຮ່ວມຍິນດີໂດຍ ທ່ານ ສອນໄຊ ສິດພະໄຊ ຜູ້ວ່າການ ທະນາຄານ ແຫ່ງ ສປປ ລາວ ພ້ອມດ້ວຍການເຂົ້າຮ່ວມຂອງບັນດາຕາງໜ້າຜູ້ຖືຮຸ້ນຂອງບໍລິສັດ, ບັນດາກົມຂອງທະນາຄານ ແຫ່ງ ສປປ ລາວ, ບັນດາກະຊວງ, ທະນາຄານທຸລະກິດ ແລະ ພາກສ່ວນທີ່ກ່ຽວຂ້ອງ.
ການດຳເນີນທຸລະກິດຂອງ LAPNet ຊຶ່ງເປັນຜູ້ຄວບຄຸມລະບົບການຊຳລະທຸລະກຳຍ່ອຍແຫ່ງຊາດ ໃນ ສປປ ລາວ ມີເຮັດໜ້າທີ່ເປັນສື່ກາງໃນການເຮັດທຸລະກຳຮ່ວມກັນດ້ວຍຫຼາຍຮູບແບບ ແລະ ຫຼາກຫຼາຍຊ່ອງທາງ. LAPNet ໄດ້ພັດທະນາລະບົບເພື່ອສ້າງຜະລິດຕະພັນໂອນເງິນຂ້າມທະນາຄານເທິງມືຖື ທີ່ຈະຊ່ວຍອຳນວຍຄວາມສະດວກໃຫ້ມວນຊົນເຮັດທຸລະກຳທາງການເງິນຢູ່ເທິງມືຖື ຕາມຄຳຂວັນທີ່ວ່າ: “ທຸກທີ່ ທຸກເວລາ ທຸກຊ່ອງທາງການຊຳລະ”
ປະຈຸບັນ LAPNet ມີເຄືອຂ່າຍເຮັດທຸລະກໍາການນຳໃຊ້ບັດທະນາຄານຮ່ວມກັນ ຫຼື ນຳໃຊ້ຕູ້ ATM ຮ່ວມກັນ ໃນການຖອນເງິນສົດ, ກວດຍອດເງິນໃນບັນຊີຮ່ວມກັນໄດ້ 16 ທະນາຄານ ໃນນີ້,uທະນາຄານ ການຄ້າຕ່າງປະເທດລາວ ມະຫາຊົນ; ທະນາຄານ ພັດທະນາລາວ; ທະນາຄານ ຮ່ວມພັດທະນາ; ທະນາຄານ ສົ່ງເສີມກະສິກຳ; ທະນາຄານ ມາຣູຮານເຈແປນລາວ; ທະນາຄານ ຮ່ວມທຸລະກິດລາວ-ຫວຽດ; ທະນາຄານ ອຸດສະຫະກຳ ແລະ ການຄ້າ ຈີນ;ທະນາຄານ ແຫ່ງປະເທດຈີນ ຈຳກັດ; ທະນາຄານ ຫວຽດຕິນ ລາວ ຈຳກັດ; ທະນາຄານ ອິນໂດຈີນ ຈຳກັດ; ທະນາຄານ ເອຊີລີດາລາວ ຈຳກັດ; ທະນາຄານ ບີໄອຊີ ລາວ ຈຳກັດ; ທະນາຄານ ຊາຄອມແບັງ ລາວ; ທະນາຄານ ເອັສທີ ຈຳກັດ; ທະນາຄານ ພາບລິກ ສາຂານະຄອນຫຼວງ; ທະນາຄານກະສິກອນໄທ ສາຂານະຄອນຫຼວງ.
ສຳລັບການໂອນເງິນຂ້າມທະນາຄານໂດຍຜ່ານຕູ້ ATM ປະກອບມີ 10 ທະນາຄານທຸລະກິດຄື: ທະນາຄານພັດທະນາລາວ; ທະນາຄານສົ່ງເສີມກະສິກຳ; ທະນາຄານ ບີໄອຊີລາວ ຈໍາກັດ; ທະນາຄານ ຮ່ວມພັດທະນາ; ທະນາຄານ ມະຣູຮານ ເຈແປນ ລາວ; ທະນາຄານການຄ້າຕ່າງປະເທດລາວ ມະຫາຊົນ; ທະນາຄານ ເອັສທີ ຈຳກັດ; ທະນາຄານ ຮ່ວມທຸລະກິດລາວ-ຫວຽດ; ທະນາຄານ ພາບລິກ ສາຂານະຄອນຫຼວງ; ທະນາຄານ ກະສິກອນໄທ ສາຂານະຄອນຫຼວງ.
ໃນດ້ານຜະລິດຕະພັນໃໝ່ລ້າສຸດທີ່ໄດ້ອອກໃຫ້ມວນຊົນໄດ້ເລີ່ມນຳໃຊ້ແຕ່ວັນທີ 08/12/2020 ແມ່ນການໂອນເງິນຂ້າມທະນາຄານເທິງມືຖື ໂດຍນຳໃຊ້ຮູບແບບສ້າງເປັນ QR Code ຮ່ວມກັນ ລະຫວ່າງ ທະນາຄານ ພັດທະນາລາວ ແລະ ທະນາຄານ ເອັສທີ ຈຳກັດ; ສ່ວນການໂອນເງິນເທີງມືຖືໂດຍນຳໃຊ້ຮູບແບບການໂອນ ບັນຊີຫາບັນຊີ ຫຼື ເອີ້ນວ່າ Account Fund transfer ແມ່ນແລ້ວ 5 ທະນາຄານ ຄື: ທະນາຄານການຄ້າຕ່າງປະເທດລາວ ມະຫາຊົນ, ທະນາຄານຮ່ວມທຸລະກິດລາວ - ຫວຽດ, ທະນາຄານຮ່ວມພັດທະນາ ແລະ ທະນາຄານ ບີໄອຊີລາວ ຈຳກັດ ຊຶ່ງ ໃນນັ້ນ ທະນາຄານ ສົ່ງເສີມກະສິກຳ ແມ່ນກຳລັງດຳເນີນການ ແລະ ຄາດວ່າຈະໃຫ້ສຳເລັດ ໃນໄຕມາດທີ 1 ຂອງປີ 2021.
ທ່ານ ຫົງຄຳ ເພັດດາວົງ ຜູ້ອຳນວຍການ ບໍລິສັດ LAPNet ໄດ້ໃຫ້ຮູ້ວ່າ: “ໃນຕໍ່ໜ້າຈະໃຫ້ສາມາດຊຳລະຄ່າສິນຄ້າ ແລະ ຄ່າບໍລິການຕ່າງໆຢູ່ຮ້ານຄ້າໂດຍຜ່ານເຄື່ອງພີໂອເອສ, ຜ່ານ QR Code ຮ່ວມກັນໄດ້ຂອງບັນດາທະນາຄານທຸລະກິດ ແລະ ບໍລິສັດ Fintech ອື່ນທີ່ເປັນສະມາຊິກຂອງບໍລີສັດ LAPNet. ບໍລິສັດ LAPNet ຍັງໄດ້ຕັ້ງເປົ້າຜັນຂະຫຍາຍທຸລະກິດ ແລະ ວາງແຜນພັດທະນາລະບົບໂຄງລ່າງພື້ນຖານດ້ານການຊຳລະໃຫ້ມວນຊົນສາມາດເຮັດທຸລະກຳທາງການເງິນ ທີ່ທັນສະໄໝ, ປອດໄພ ສາມາດເຊື່ອມໂຍງກັບພາກພື້ນ ແລະ ສາກົນ.”


text:
ວິທະຍາຄານພະລາທິການ ກອງທັບ ໄດ້ຈັດພິທີໄຂສົກຮຽນໃໝ່ 2022-2023 ຂື້ນໃນວັນທີ 29 ກັນຍາ 2022 ນີ້, ໂດຍການເປັນກຽດເຂົ້າຮ່ວມຂອງສະຫາຍ ພົນຕີ ວົງຄຳ ພົມມະກອນ ຮອງລັດຖະມົນຕີກະຊວງປ້ອງກັນປະເທດ, ມີຕາງໜ້າ 4 ກົມໃຫຍ່, ຫ້ອງວ່າການກະຊວງປ້ອງກັນປະເທດ, ກະຊວງປ້ອງກັນຄວາມສະຫງົບ, ມະຫາວິທະຍາໄລແຫ່ງຊາດ, ບັນດາວິທະຍາຄານກອງທັບ, ວິທະຍາຄານປ້ອງກັນຄວາມສະຫງົບ, ໂຮງຮຽນ, ຄະ ນະພັກ-ຄະນະອຳນວຍການ ພ້ອມດ້ວຍພະນັກງານຄູ-ອາຈານ, ນັກສຶກສາ ແລະ ອຳນາດການປົກ ຄອງບ້ານອ້ອມຂ້າງເຂົ້າຮ່ວມ.
ສະຫາຍ ພັນເອກ ສອນທັນ ສຸວົງໄຊ ຮອງອຳນວຍການ ຫົວ ໜ້າຫ້ອງອົບຮົມວິທະຍາຄານພະລາທິການກອງທັບ ໄດ້ລາຍງານຕໍ່ພິທີເປິດຊຸດອົບຮົມກໍ່ສ້າງນາຍທະຫານພະລາທິການກອງ ທັບ ປະຈຳສົກຮຽນ 2022-2023 ມີນັກຮຽນ, ນັກສຶກສາທັງໝົດ 560 ສະຫາຍ, ໃນນີ້ ມີນັກຮຽນ-ນັກສຶກສາເກົ່າທີ່ເລື່ອນປີຮຽນ 277 ສະຫາຍ, ນັກຮຽນ-ນັກສຶກສາເຂົ້າໃໝ່ 283 ສະຫາຍ, ປະກອບມີ 5 ລະບົບຄື: ກໍ່ສ້າງປະລິນຍາໂທ ລະບົບ 2 ປີ, ກໍ່ສ້າງປະລິນຍາຕີຂັ້ນກອງພັນ, ກອງພົນ ລະບົບ 2 ປີ, ກໍ່ສ້າງປະລິນຍາຕີ ຂັ້ນກອງພັນນ້ອຍ ລະບົບ 4 ປີ, ກໍ່ສ້າງຊັ້ນກາງ ລະບົບ 2 ປີ ແລະ ກໍ່ສ້າງເລັ່ງລັດ ລະບົບ 1 ປີ ເຊິ່ງລວມມີ 8 ສາຂາ ແລະ 23 ຫ້ອງຮຽນ, ນັກຮຽນນັກສຶກສາເຫຼົ່ານີ້ ແມ່ນມາຈາກກຳລັງຫຼວງ, ກຳລັງທ້ອງຖີ່ນ ແລະ ກຳລັງປ້ອງກັນຄວາມສະຫງົບຈຳນວນໜຶ່ງ.
ກ່ຽວກັບການຮຽນ-ການສອນບັນດາຄູ-ອາຈານ ແມ່ນຈະໄດ້ສົ່ງເສີມການຄົ້ນຄວ້າຮ່ຳຮຽນທາງດ້ານທິດສະດີ-ຫຼັກການໃຫ້ແທດເໝາະກັບຕົວຈິງ, ສົມທົບກັບການຄົ້ນຄວ້າໄຈ້ແຍກບັນດາ ການຂະຫຍາຍຕົວຂອງສະຖາ ນະການຢູ່ພາຍໃນ ແລະ ຕ່າງປະ ເທດ, ການສຶກສາອົບຮົມແມ່ນຖືເອົານັກຮຽນ-ນັກສຶກສາເປັນໃຈກາງ ໃຫ້ເຂົາເຈົ້າໄດ້ຄົ້ນຄວ້າດ້ວຍຕົນເອງມີເວລາຄົ້ນຄວ້າແລກປ່ຽນບົດຮຽນດ້ວຍຫຼາຍ ຮູບແບບຫຼາຍວິທີການ, ສ່ວນການຂຶ້ນຫ້ອງສິດສອນຂອງຄູ-ອາຈານແມ່ນຕ້ອງຮູ້ໄຈ້ແຍກການອະທິບາຍເນື້ອໃນ ແລະ ລົງທັດ ສະນະສຶກສາຕົວຈິງຢູ່ບັນດາຫົວ ໜ່ວຍກົມກອງໃຫ້ແທດເໝາະກັບສະພາບແວດລ້ອມຕົວຈິງ, ມີຫົວ ຄິດປະດິດສ້າງໃນການສິດສອນ ເພີ່ມອັດຕາສ່ວນໃນການເຄື່ອນ ໄຫວຄົ້ນຄວ້າສົນທະນາແລກ ປ່ຽນຄຳຄິດຄຳເຫັນລະຫວ່າງນັກຮຽນ-ນັກສຶກສາກັບຄູ-ອາຈານໃຫ້ຫຼາຍຂຶ້ນ ເພື່ອແນໃສ່ສ້າງແຜນ ການຮຽນ-ການສອນໃຫ້ມີຄຸນ ນະພາບສູງ, ປະຕິບັດແຜນການຮຽນ-ການສອນຕິດພັນກັບຂໍ້ມູນຂ່າວສານພາຍນອກ, ນຳໃຊ້ອຸປະກອນເຄື່ອງມືໃນການສິດສອນທີ່ມີຢູ່ໃນວິທະຍາຄານພະລາທິ ການກອງທັບໃຫ້ມີປະສິດທິຜົນສູງ.
ໂດຍ: ເພັດ ສົມນໍວັນ


text:
ພິທີມອບ-ຮັບຂໍ້ມູນຖານລາຍຮັບຈາກຊັບສິນຂອງລັດ ແລະ ລັດວິສາຫະກິດໃຫ້ລວມສູນຜ່ານລະບົບ TaxRis ລະຫວ່າງກົມຄຸ້ມຄອງຊັບສິນຂອງລັດ, ກົມຄຸ້ມຄອງວິສາຫະກິດລັດລົງທຶນ ແລະການປະກັນໄພ, ໃຫ້ກົມສ່ວຍສາອາກອນ ລວມສູນຜ່ານລະບົບ TaxRis ເພື່ອກະກຽມຄວາມພ້ອມ, ທົດລອງນຳໃຊ້ ແລະ ປັບປຸງໃຫ້ມີຄວາມສອດຄ່ອງກັບລະບົບ,ພ້ອມກັນນັ້ນເພື່ອເປັນບ່ອນອີງໃນການມອບໂອນຖານຂໍ້ມູນໃຫ້ຂະແໜງສ່ວຍສາອາກອນຄຸ້ມຄອງ ແລະ ຈັດເກັບລາຍຮັບຈາກ 2 ຂະແໜງດັ່ງກ່າວ.
ສະນັ້ນ, ໃນວັນທີ 10 ສິງຫາ 2021 ຜ່ານມາ ທີ່ຫ້ອງປະຊຸມກົມສ່ວຍສາອາກອນ ໄດ້ມີພິທີເຊັນບົດບັນທຶກ ມອບ-ຮັບຂໍ້ມູນຖານລາຍຮັບ. ຕາງໜ້າມອບຂອງທ່ານ ພູດົງ ສຸຂະວົງ ຮັກສາການກົມຄຸ້ມຄອງຊັບສິນຂອງລັດ ແລະ ທ່ານ ສອນເພັດ ອິນທະວົງ ຫົວໜ້າກົມຄຸ້ມຄອງວິສາຫະກິດລັດລົງທຶນ ແລະ ການປະກັນໄພ, ຕາງໜ້າຮັບຂອງທ່ານ ທຳມະລົດ ຣາຊະພົນ ຮອງຫົວໜ້າກົມສ່ວຍສາອາກອນ; ເຂົ້າຮ່ວມເປັນສັກຂີພິຍານຂອງທ່ານ ພູທະນູເພັດ ໄຊສົມບັດ ຮອງລັດຖະມົນຕີກະຊວງການເງິນ, ພ້ອມດ້ວຍພະນັກງານຫຼັກແຫຼ່ງຂະແໜງການກ່ຽວຂ້ອງເຂົ້າຮ່ວມ.
ການມອບ-ຮັບຂໍ້ມູນຖານລາຍຮັບດັ່ງກ່າວແມ່ນອີງຕາມຂໍ້ຕົກລົງຂອງລັດຖະມົນຕີກະຊວງການເງິນ ສະບັບເລກທີ 3242/ກງ ລົງວັນທີ 23 ກໍລະກົດ 2021 ວ່າດ້ວຍການແຈ້ງມອບລາຍຮັບຈາກຈາກຊັບສິນຂອງລັດ ແລະ ລາຍຮັບຈາກວິສາຫະກິດໃຫ້ລວມສູນຜ່ານລະບົບ TaxRis, ໂດຍເຫັນດີມອບໃຫ້ກົມສ່ວຍສາອາກອນ, ກົມຄຸ້ມຄອງຊັບສິນຂອງລັດ ແລະ ກົມຄຸ້ມຄອງວິສາຫະກິດລັດລົງທຶນ ແລະ ການປະກັນໄພເຮັດບົດບັນທຶກຄວາມເຂົ້າໃຈ, ພ້ອມທັງມອບວຽກທີ່ກ່ຽວຂ້ອງໃຫ້ສຳເລັດພາຍໃນເດືອນກໍລະກົດ 2021 ແລະ ປັບປຸງແຜນລາຍຮັບຈາກຊັບສິນຂອງລັດ ແລະ ລັດວິສາຫະກິດ ໄປຂຶ້ນກັບກົມສ່ວຍສາອາກອນໃນປີ 2022. ທັງນີ້ເພື່ອໃຫ້ສອດຄ່ອງກັບພາລະບົດບາດໃໝ່ຂອງກົມສ່ວຍສາອາກອນ.
ຄຽງຄູ່ກັນນີ້, ຍັງໃຫ້ກົມຄຸ້ມຄອງຊັບສິນຂອງລັດນຳໃຊ້ລະບົບ TaxRis ຕິດຕາມກວດກາການແຈ້ງມອບລາຍຮັບຈາກຊັບສິນຂອງລັດ, ກົມຄຸ້ມຄອງວິສາຫະກິດລັັດລົງທຶນ ແລະ ການປະກັນໄພ, ເພື່ອກວດກາໃຫ້ຖືກຕ້ອງຕາມສັນຍາ,ກົດໝາຍ ແລະ ລະບຽບການສັງລວມຕົວເລກລາຍຮັບດັ່ງກ່າວເພື່ອສົມທຽບກັບຄັງເງິນແຫ່ງຊາດ.
ພ້ອມນັ້ນ, ມອບໃຫ້ກົມສ່ວຍສາອາກອນສ້າງແຜນລາຍຮັບປະຈຳປີ 2022 ໃຫ້ລວມລາຍຮັບທີ່ບໍ່ແມ່ນສ່ວຍສາອາກອນ, ຕາມການມອບໝາຍ, ຈັດຝຶກອົບຮົມການແຈ້ງມອບລາຍຮັບທີ່ບໍ່ແມ່ນສ່ວຍສາອາກອນໃຫ້ກັບຜູ້ປະກອບການ, ບຸກຄົນ, ນິຕິບຸກຄົນ ແລະ ອົງການຈັດຕັ້ງຕ່າງໆພ້ອມທັງການໂຄສະໜາເຜີຍແຜ່ການແຈ້ງມອບພັນທະຕ່າງໆຜ່ານລະບົບ TaxRis ໃຫ້ສັງຄົມຮັບຮູ້ຢ່າງທົ່ວເຖິງ.


text:
Space nerds ຈະສາມາດຖ່າຍທອດການເປີດຕົວຄັ້ງປະຖົມມະລຶກຂອງຈະຫຼວດດວງຈັນຂະຫນາດໃຫຍ່ຂອງ NASA ດໍາລົງຊີວິດຢູ່ໃນ 8K ແລະ 360 ອົງສາ VR ໃນເວລາທີ່ມັນເປີດຕົວໃນວັນທີ 16 ພະຈິກ.
ພາຍຫຼັງການເປີດຕົວ, ລະບົບປ່ອຍຍານອະວະກາດ (SLS) ຈະເປັນຈະຫຼວດທີ່ມີພະລັງທີ່ສຸດເທົ່າທີ່ເຄີຍມີມາທີ່ຈະລະເບີດອອກຈາກພື້ນຜິວຂອງດາວເຄາະຂອງພວກເຮົາ. ແນວໃດກໍ່ຕາມ, ຕົວຈິງແລ້ວ, ການໄດ້ຮັບສິ່ງທີ່ຂີ້ຮ້າຍອອກຈາກພື້ນດິນແມ່ນພິສູດວ່າເປັນສິ່ງທີ່ຝັນຮ້າຍສໍາລັບ NASA.
ບັ້ງໄຟຍົກທີ່ໜັກໜ່ວງແມ່ນມີຄວາມໝາຍຄັ້ງທຳອິດທີ່ຈະເປີດຕົວໃນປີ 2017, ແຕ່ມີບັນຫາທາງເທັກນິກທີ່ພາໃຫ້ການເດີນທາງຄັ້ງທຳອິດຂອງ SLS ກັບຄືນສູ່ປີ 2022. ເຖິງແມ່ນວ່າຈະມີເວລາພິເສດນີ້ SLS ຍັງຄົງປະສົບກັບຄວາມຫຍຸ້ງຍາກເພື່ອກ້າວໄປສູ່ການເປີດຕົວ.
ຍານອະວະກາດຍິງຈະຫຼວດຂະໜາດໃຫຍ່ຂອງອົງການ NASA – ລະບົບການເປີດຕົວອາວະກາດ
ໃນປີກາຍນີ້, ບັນຫາທາງເທັກນິກຫຼາຍຢ່າງ ລວມທັງການທຳຄວາມເຢັນຂອງເຄື່ອງຈັກ ແລະບັນຫາການໂຫຼດນໍ້າມັນໄດ້ປະກອບສ່ວນເຂົ້າໃນຄວາມພະຍາຍາມໃນການຍິງທີ່ຂັດຂ້ອງຫຼາຍຄັ້ງ. ການຍຶດຄອງເຫຼົ່ານີ້, ບວກກັບການຂັດຂວາງທີ່ເກີດຈາກພະຍຸເຮີລິເຄນ Ian, ເຮັດໃຫ້ອົງການ NASA ກໍານົດປ່ອງຢ້ຽມເປີດຕົວໃຫມ່ໃນວັນທີ 16 ພະຈິກສໍາລັບບັ້ງໄຟ, ເຊິ່ງຈະເປີດທັນທີໃນເວລາ 1:04 ໂມງເຊົ້າ EST.
ສໍາລັບຄວາມພະຍາຍາມຫຼ້າສຸດນີ້, ແພລະຕະຟອມການຖ່າຍທອດຄລາວທີ່ຮ່ວມມື MeetMo.io ກໍາລັງຮ່ວມມືກັບ Felix & Paul Studios ແລະ FlightLine Films ເພື່ອສະຫນອງສາຍນ້ໍາທີ່ມີຄວາມລະອຽດສູງຂອງການເປີດຕົວ.
ຜູ້ຊົມຈະສາມາດເຂົ້າເຖິງການຖ່າຍທອດສົດ 8K ຈາກກ້ອງຫຼາຍອັນທີ່ຈັດຢູ່ອ້ອມສູນອາວະກາດ Kennedy ໃນ Cape Canaveral, Florida ໃນ Facebook ເລີ່ມແຕ່ເວລາ 11:57 ໂມງ ET ຂອງວັນທີ 15 ພະຈິກ.
ຄວາມພະຍາຍາມຍັງຈະມີຢູ່ໃນ VR ຜ່ານ Meta Quest, ແລະເປັນ 4K 360 ອົງສາສະຕຣີມ. ການຄາດຄະເນ fulldome 360 ອົງສາຍັງຈະໄດ້ຮັບການຈັດຂຶ້ນໃນຈໍານວນຂອງ domes ແລະ planetariums.
ຂະນະທີ່ NASA ກໍາລັງລະບຸວ່າການຍິງຈະຫຼວດຈະດຳເນີນໄປຕໍ່ໜ້າ, ແຕ່ຍັງຕິດຕາມບັນຫາທີ່ອາດເກີດຂຶ້ນກັບລະບົບການຍິງລູກສອນໄຟ (LAS). ໂຄງສ້າງຄ້າຍຄືຫໍຄອຍ – ເຊິ່ງຕັ້ງຢູ່ໃນຈຸດສູງສຸດຂອງບັ້ງໄຟທີ່ມີຄວາມສູງ 320 ຟຸດ – ຖືກອອກແບບມາເພື່ອດຶງແຄບຊູນຄໍາສັ່ງ Orion ອອກຈາກອັນຕະລາຍໃນກໍລະນີທີ່ເກີດຄວາມຜິດພາດກັບຍານພາຫະນະເປີດຕົວໃນຂະນະທີ່ຢູ່ເທິງແຜ່ນ, ຫຼືຢູ່ໃນການບິນ. .
insulation ອ້ອມຮອບຖານຂອງ LAS ໄດ້ຮັບຄວາມເສຍຫາຍຈາກລົມຂອງພະຍຸເຮີລິເຄນ Ian, ແລະວິສະວະກອນກໍາລັງປະເມີນວ່າມີອັນຕະລາຍທີ່ມັນສາມາດມາວ່າງໃນລະຫວ່າງການເປີດຕົວ.
Anthony ເປັນຜູ້ປະກອບສ່ວນເອກະລາດທີ່ກວມເອົາຂ່າວວິທະຍາສາດ ແລະວິດີໂອເກມສໍາລັບ IGN. ລາວມີປະສົບການຫຼາຍກວ່າແປດປີທີ່ກວມເອົາການພັດທະນາທີ່ແຕກຫັກໃນຫຼາຍຂົງເຂດວິທະຍາສາດແລະບໍ່ມີເວລາຢ່າງແທ້ຈິງສໍາລັບ shenanigans ຂອງທ່ານ. ຕິດຕາມລາວໃນ Twitter @BeardConGamer
ເຄຣດິດຮູບພາບ: NASA/Joel Kowsky


text:
ສູນກາງແນວລາວສ້າງຊາດ
Lao Front For National Development
ກອງປະຊຸມສະຫຼຸບວຽກງານຂອງລັດຖະບານ 6 ເດືອນຕົ້ນປີ ແລະ ທິດທາງແຜນການວຽກຈຸດສຸມ 6 ເດືອນທ້າຍປີ 2021
ທ່ານ ຄໍາເຜີຍ ບຸດດາວຽງ ກໍາມະການສູນກາງພັກ, ຮອງປະທານສູນກາງແນວລາວສ້າງຊາດ, ທ່ານ ດຣ. ນາງ ອິນລາວັນ ແກ້ວບຸນພັນ ກໍາມະການສູນກາງພັກ, ປະທານສູນກາງສະຫະພັນແມ່ຍິງລາວ, ທ່ານ ນາງ ອາລີ ວົງໜໍ່ບຸນທໍາ ກໍາມະການສູນກາງພັກ, ປະທານສູນກາງສະຫະພັນກໍາມະບານລາວ ແລະ ຜູ້ຕາງໜ້າສູນກາງຊາວໜຸ່ມປະຊາຊົນລາວ, ສະຫະພັນນັກຣົບເກົ່າແຫ່ງຊາດລາວ ແລະ ບັນດາກະຊວງ-ອົງການໄດ້ເຂົ້າຮ່ວມກອງປະຊຸມອອນໄລສະຫຼຸບວຽກງານຂອງລັດຖະບານ 6 ເດືອນຕົ້ນປີ ແລະ ທິດທາງແຜນການວຽກຈຸດສຸມ 6 ເດືອນທ້າຍປີ 2021 ໂດຍການເປັນປະທານຂອງທ່ານ ພັນຄໍາ ວິພາວັນ ກໍາມະການກົມການເມືອງສູນກາງພັກ, ນາຍົກລັດຖະມົນຕີ ແຫ່ງ ສປປ ລາວ ໃນວັນທີ 6 ກໍລະກົດ 2021 ນີ້.
ກອງປະຊຸມຄັ້ງນີ້, ໄດ້ຮັບຟັງການສະຫຼຸບຕີລາຄາສະພາບການເຄື່ອນໄຫວວຽກງານຂອງລັດຖະບານ 6 ເດືອນຕົ້ນປີ 2021 ແລະ ທິດທາງແຜນການວຽກງານຈຸດສຸມ 6 ເດືອນທ້າຍປິີ 2021, ໄດ້ຮັບຟັງ ບົດລາຍງານສະພາບການຄຸ້ມຄອງລາຄາສິນຄ້າ ແລະ ການຈໍລະຈອນສິນຄ້າ ໃນສະພາບ ເງື່ອນໄຂທີ່ມີການແຜ່ລະບາດຂອງພະຍາດໂຄວິດ – 19, ໄດ້ຮັບຟັງລາຍການງານແຜນການຈັດການຮຽນ-ການສອນຕິດພັນກັບການປ້ອງກັນການແຜ່ລະບາດຂອງໂຄວິດ-19, ບົດລາຍງານກ່ຽວກັບນະໂຍບາຍດ້ານປະກັນສັງຄົມ ແລະ ການຈັດຫາວຽກເຮັດງານທໍາໃຫ້ແຮງລາວທີ່ກັບມາຈາກຕ່າງປະເທດ ໃນເງື່ອນໄຂການແຜ່ລະບາດຂອງພະຍາດໂຄວິດ-19, ບົດປະກອບຄໍາເຫັນການຂົນສົ່ງສິນຄ້າທາງບົກ, ທາງນໍ້າ ແລະ ທາງອາກາດ, ບົດລາຍງານກ່ຽວກັບການຄຸ້ມຄອງ ວັດທະນະທໍາ ແລະ ທ່ອງທ່ຽວ ໃນເງື່ອນໄຂການແຜ່ລະບາດຂອງພະຍາດໂຄວິດ-19, ບົດລາຍງານກ່ຽວກັບການສະຫຼຸບຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ 6 ເດືອນຕົ້ນປີ ແລະ ທິດທາງແຜນການ 6 ເດືອນທ້າຍປີ 2021 ພ້ອມທັງໄດ້ຮັບຟັງບົດລາຍງານກ່ຽວກັບຜົນກະທົບຈາກໄພພິບັດ, ການແກ້ໄຂຜົນກະທົບຈາກໄພທໍາມະຊາດ ແລະ ການກະກຽມຮັບມືກັບໄພທໍາມະຊາດທີ່ອາດຈະເກີດຂຶ້ນ ໃນຕໍ່ໜ້າ ແລະ ເອກະສານອື່ນໆອີກ.
info@lfnd.org.la | 021 213754 | (856-21) 453191


text:
ຂ່າວສານ
ທ່ານປະທານສະພາແຫ່ງຊາດ ເວືອງດິ່ງເຫວະ ເລີ່ມຕົ້ນການຢ້ຽມຢາມ ຟີລິບປິນ ຢ່າງເປັນທາງການ
ຕອນເຊົ້າວັນທີ 23 ພະຈິກ, ທ່ານປະທານສະພາແຫ່ງຊາດ ຫວຽດນາມ ເວືອງດິ່ງເຫວະ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ເດີນທາງໄປຮອດນະຄອນຫຼວງ ມາລີນາ ເລີ່ມຕົ້ນການຢ້ຽມຢາມ ສ.ຟີລິບປິນ ຢ່າງເປັນທາງການ ແຕ່ວັນທີ 23 – 25 ພະຈິກ, ຕາມຄຳເຊີນຂອງທ່ານປະທານສະພາສູງ ສ.ຟີລິບປິນ Juan Miguel Zubiri.
ພາຍຫຼັງໄປຮອດ ຟີລິບປິນ, ທ່ານປະທານສະພາແຫ່ງຊາດ ເວືອງດິ່ງເຫວະ ແລະ ຄະນະຜູ້ແທນຂັ້ນສູງສະພາແຫ່ງຊາດ ຫວຽດນາມ ໄດ້ດຳເນີນການພົບປະເຈລະຈາກັບທ່ານປະທານສະພາຕ່ຳ ຟີລິບປິນ. ຢູ່ທີ່ນີ້, ສະພາຕ່ຳ ຟີລິບປິນ ຈະປະກາດມະຕິຂອງສະພາຕ່ຳເຊິ່ງຫາກໍ່ລົງນາມກ່ຽວກັບເລື່ອງຊຸກຍູ້ການພົວພັນລະຫວ່າງ ຟີລິບປິນ ແລະ ຫວຽດນາມ, ໃນນັ້ນມີຂໍ້ຕົກລົງສ້າງຕັ້ງກຸ່ມສະມາຊິກລັດຖະສະພາມິດຕະພາບ ຟີລິບປິນ - ຫວຽດນາມ.
ໃນການຢ້ຽມຢາມ ຟີລິບປິນ ຢ່າງເປັນທາງການຄັ້ງນີ້, ຄາດວ່າ ທ່ານປະທານສະພາແຫ່ງຊາດ ເວືອງດິ່ງເຫວະ ຈະມີບັນດາການພົບປະເຈລະຈາກັບການນຳຂັ້ນສູງ ຟີລິບປິນ; ເຂົ້າຮ່ວມເວທີປາໄສຮ່ວມມືເສດຖະກິດ; ພົບປະກັບຜູ້ຕາງໜ້າບັນດາວິສາຫະກິດ…


text:
ຕອນບ່າຍ ວັນທີ 6 ຕຸລາ 2022 ທີ່ຫ້ອງປະຊຸມຄະນະປະຈໍາພັກແຂວງ (ຊັ້ນ 4) ຕືກອົງການປົກຄອງແຂວງ ທ່ານ ຄໍາຜອຍ ວັນນະສານ ເຈົ້າແຂວງ-ແຂວງຜົ້ງສາລີ ຕ້ອນຮັບຄະນະທີມງານຈາກສະພາແຫ່ງຊາດ (ສພຊ) ນໍາໂດຍ ທ່ານ ລີເບີ ລີບົວປາວ ກໍາມະການຄະນະປະຈໍາສະພາແຫ່ງຊາດ, ປະທານກໍາມາທິການແຜນການ, ການເງິນ ແລະ ການກວດສອບ.
ການເຂົ້າພົບຂອງຄະນະທີມງານໃນນີ້ ທ່ານ ລິເບີ ລີບົວປາວ ໄດ້ແຈ້ງຈຸດປະສົງການມາເຄື່ອນໄຫວເຮັດວຽກງານຢູ່ແຂວງຜົ້ງສາລີ ເປັນຕົ້ນ: ການລົງຕິດຕາມກວດກາ 6 ເດືອນຕົ້ນປີ 2022 ຂອງກໍາມາທິການແຜນການ, ການເງິນ ແລະ ການກວດສອບ ສພຊ; ທັງນີ້ກໍເພື່ອຕິດຕາມກວດກາການຈັດຕັ້ງປະຕິບັດມະຕິກອງປະຊຸມສະໄໝສາມັນ ເທື່ອທີ 3 ກ່ຽວກັບວາລະແຫ່ງຊາດ, ໂດຍສະເພາະສຸມໃສ່ຕິດຕາມກວດກາກ່ຽວກັບການສ້າງຄວາມເຂັ້ມແຂງຖານລາຍຮັບ, ການຫັນເປັນທັນສະໄໝ, ການເກັບລາຍຮັບ ແລະ ການຮັກສາສະຖຽນລະພາບທາງດ້ານເສດຖະກິດມະຫາພາກ ໂດຍສຸມໃສ່ຕິດຕາມກວດກາສະພາບການເພີ່ມຂຶ້ນຂອງລາຄາສິ້ນຄ້າ ແລະ ການເຄື່ອນເໜັງຂອງອັດຕາແລກປ່ຽນ; ຕິດຕາມກວດກາການຈັດຕັ້ງປະຕິບັດມະຕິກອງປະຊຸມສະໄໝສາມັນ ເທື່ອທີ 3 ກ່ຽວກັບແຜນພັດທະນາເສດຖະກິດ-ສັງຄົມແຫ່ງຊາດ, ແຜນງົບປະມານແຫ່ງລັດ ປີ 2022 ແລະ ການສ້າງແຜນພັດທະນາເສດຖະກິດ-ສັງຄົມ ປີ 2023; ຕິດຕາມກວດກາການແກ້ໄຂຜົນຂອງການກວດກາ ຕາມຜົນການກວດສອບ.
ຈາກນັ້ນ, ທ່ານ ຄໍາຜອຍ ວັນນະສານ ກໍໄດ້ລາຍງານຫຍໍ້ ສະພາບລວມຂອງແຂວງ ເຊິງກ່ອນອື່ນທ່ານກໍໄດ້ສະແດງຄວາມຕ້ອນຮັບຕໍ່ການມາເຄື່ອນໄຫວຂອງຄະນະທີມງານສະພາແຫ່ງຊາດໃນຄັ້ງນີ້. ພ້ອມກັນນັ້ນ, ທ່ານກໍໄດ້ຍົກໃຫ້ເຫັນເຖິງ ທິດທາງ, ຄາດໝາຍ ໃນ 5 ປີ ຕໍ່ໜ້າ (2021-2025) ທີ່ສຸມໃສ່ແກ້ໄຂ 8 ບັນຫາຕົ້ນຕໍທີ່ແຂວງຜົ້ງສາລີ ພົບພໍ້ ແລະ ພວມປະເຊີນໜ້າຢູ່ໃນປັດຈຸບັນ ເປັນຕົ້ນ: ຄວາມທຸກຍາກຂອງປະຊາຊົນ ໃນລະດັບບ້ານ ແລະ ຄອບຄົວ ຍັງກວມອັດຕາສ່ວນສູງ; ປະກົດການຫຍໍ້ທໍ້ໃນສັງຄົມ ຍັງເກີດຂຶ້ນຢູ່ຫຼາຍບໍລິເວນ ແລະ ມີທ່າອ່ຽງເພີ່ມຂຶ້ນໃນລະດັບທີ່ແຕກຕ່າງກັນ, ທັງຢູ່ໃນຕົວເມືອງ ແລະ ຊົນນະບົດ; ການນໍາໃຊ້ຊັບພະຍາກອນທໍາມະຊາດ ຍັງຝຸມເຟືອຍທີ່ບໍ່ມີປະສິດທິຜົນສູງ ແລະ ກ້າວໄປເຖິງດັບສູນ; ຄວາມສາມາດ ຂອງພະນັກງານນໍາພາ-ຄຸ້ມຄອງ ແລະ ພະນັກງານວິຊາການ ຍັງຈໍາກັດ; ຄຸນນະພາບ ຂອງຊັບພະຍາກອນມະນຸດຢູ່ພາຍໃນແຂວງຍັງຕໍ່າ; ປະຊາຊົນໃນເຂດຊົນນະບົດຍັງບໍ່ຮູ້ພາສາລາວ ( ບໍ່ຮູ້ສື່ສານດ້ວຍພາສາລາວ ); ຄວາມຕ້ອງການພັດທະນາສູງ ແຕ່ທຶນຮອນມີຈໍາກັດ; ການປ່ຽນແປງດິນຟ້າອາກາດ ແລະ ການລະບາດພະຍຸພະຍາດຕ່າງໆ ເປັນໄພຂົ່ມຂູ່ກັບການດໍາລົງຊີວິດ ແລະ ການສ້າງສາພັດທະນາ. ຄຽງຄູ່ກັນນັ້ນ ທ່ານຍັງໄດ້ຍົກໃຫ້ເຫັນເຖິງການຈັດຕັ້ງປະຕິບັດວາລະແຫ່ງຊາດຢູ່ແຂວງຜົ້ງສາລີ ເປັນຕົ້ນ: ການແກ້ໄຂຄວາມຫຍຸ້ງຍາກທາງດ້ານເສດຖະກິດ – ການເງິນ: ສຸມໃສ່ 5 ວຽກໃຫຍ່ ຕົ້ນຕໍ ການແກ້ໄຂໜິີ້ສິນການລົງທຶນຂອງລັດ; ການເກັບກໍາສັງລວມຖານລາຍຮັບງົບປະມານທີ່ມີແລ້ວ, ການສ້າງຖານລາຍຮັບໃໝ່ ແລະ ການຂຸດຄົ້ນລາຍຮັບເຂົ້າງົບປະມານໃຫ້ເພີ່ມຂຶ້ນ; ການປະຍັດລາຍຈ່າຍ; ການຊຸກຍູ້ສົ່ງເສີມການລົງທຶນພາຍໃນ ແລະ ຕ່າງປະເທດໃຫ້ເພີ່ມຂຶ້ນ; ສົ່ງເສີມການຜະລິດເພື່ອສະໜອງພາຍໃນທົດແທນການນໍາເຂົ້າ ແລະ ສົ່ງເສີມຜະລິດເພື່ອສົ່ງອອກ ແລະ ການແກ້ໄຂຄວາມທຸກຍາກຂອງປະຊາຊົນໃຫ້ຫຼຸດລົງເທື່ອລະກ້າວ.
ພາບ-ຂ່າວ: ນາງ ສຸກສົມພອນ ແກ້ວແສງພະຈັນ


text:
ໃນຕອນເຊົ້າຂອງວັນທີ 2 ມິຖຸນາ 2022 ທີ່ສະພາປະຊາຊົນແຂວງຄໍາມ່ວນ ໄດ້ຈັດພິທີເຊັນບົດບັນທຶກວ່າດ້ວຍການປະສານງານຮ່ວມລະຫວ່າງ ຄະນະກໍາມະການວັດທະນະທຳ-ສັງຄົມ ແລະ ບັນດາເຜົ່າສະພາປະຊາຊົນແຂວງ ກັບ ພາກສ່ວນທີ່ກ່ຽວຂ້ອງຂອງແຂວງຄື: ພະແນກແຮງງານ ແລະສະຫວັດດີການ-ສັງຄົມ, ພະແນກສາທາລະນະສຸກ, ພະແນກແຫຼງຂ່າວ-ວັດທະນະທຳ ແລະທ່ອງທ່ຽວ, ພະແນກສຶກສາທິການ ແລະ ກິລາ, ພະແນກພາຍໃນແຂວງ ໂດຍການໃຫ້ກຽດເຂົ້າຮ່ວມເປັນປະທານກອງປະຊຸມເພື່ອເປັນສັກຂິພິຍານໃນຄັ້ງນີ້ ໂດຍ ທ່ານ ນາງ ບັງອອນ ໄຊຍະສິດ ກຳມະການປະຈໍາພັກແຂວງ ຮອງປະທານສະພາປະຊາຊົນແຂວງ ພ້ອມດ້ວຍ ທ່ານ ນາງ ກ້ອນແກ້ວ ຫຼວງໄຊມຸງຄຸນ ປະທານ ຄະນະກຳມະການວັດທະນະທຳສັງຄົມ ແລະ ບັນດາເຜົ່າ ມີບັນດາທ່ານ ຄະນະປະຈໍາສະພາປະຊາຊົນແຂວງ, ຫົວໜ້າ-ຮອງຫົວໜ້າພະແນກກການ, ພ້ອມດ້ວຍແຂກຖືກເຊີນເຂົ້າຮ່ວມເປັນສັກຂີພິຍານ.
ຈຸດປະສົງຂອງການເຊັນບົດບັນທຶກໃນຄັ້ງນີ້ແມ່ນເພື່ອເຮັດໃຫ້ການປະສານງານລະຫວ່າງຄະນະກໍາມະການກັບພະແນກການທີ່ກ່ຽວຂ້ອງເຄື່ອນໄຫວຈັດຕັ້ງປະຕິບັດວຽກງານໃຫ້ມີປະສິດທິພາບ, ປະສິດທິຜົນຮັດກຸມ ແລະ ກຳນົດເວລາສາມາດຮັບປະກັນດ້ານເນື້ອໃນຖືກຕ້ອງສອດຂ້ອງ ແລະ ສະໜອງຂໍ້ມູນເຊິ່ງກັນ ແລະ ກັນໃຫ້ວ່ອງໄວ, ທັນການ, ຈະແຈ້ງ ແລະ ຮັບປະກັນຄວາມຖືກຕ້ອງຕາມຂັ້ນຕອນລະບຽບກົດໝາຍກໍານົດໄວ້.
ໂດຍ: ເອື້ອ ມະໂນສິງ


text:
ຮ່ອມພູ Cappadocia
Cappadocia ດຶງດູດຜູ້ທີ່ເຫັນມັນດ້ວຍທິວທັດທີ່ເປັນເອກະລັກແລະຮ່ອງຮອຍທາງປະຫວັດສາດ. ມັນຍັງກາຍເປັນຈຸດນັດພົບຂອງນັກທ່ອງທ່ຽວກັບທ້ອງຖິ່ນທີ່ເປັນມິດ. ນອກເຫນືອໄປຈາກສະຖານທີ່ປະຫວັດສາດທີ່ແຕກຕ່າງກັນຫຼາຍໃນພາກພື້ນ, ມັນເປັນເຂດທີ່ມີຊື່ສຽງສໍາລັບຮ່ອມພູ Cappadocia. ແນ່ນອນ, ຮ່ອມພູແມ່ນຫນຶ່ງໃນເຂດທ່ອງທ່ຽວທີ່ມີອັດຕານັກທ່ອງທ່ຽວສູງສຸດໃນ Cappadocia. ຮ່ອມພູ, ທີ່ເຈົ້າສາມາດເຫັນໄດ້ຈາກທັດສະນະຂອງນົກທີ່ມີການທ່ອງທ່ຽວປູມເປົ້າ, ຖືກແກະສະຫຼັກໄວ້ໃນຄວາມຊົງຈໍາ. ປັດໄຈທີ່ເຮັດໃຫ້ຮ່ອມພູ Cappadocia ໄດ້ຮັບຄວາມນິຍົມຫຼາຍແມ່ນວ່າພວກເຂົາເປັນບ້ານທີ່ມີອາລະຍະທໍາທີ່ແຕກຕ່າງກັນຫຼາຍ. ໃນຂະນະດຽວກັນ, ຮ່ອມພູ Cappadocia, ເຊິ່ງເຫັນໄດ້ວ່າເປັນປ່າທໍາມະຊາດ, ແຕກຕ່າງຈາກພູມສັນຖານປົກກະຕິ. ໃນບັນດາຮ່ອມພູທີ່ນິຍົມຕົ້ນຕໍໃນ Cappadocia, ພວກເຮົາສາມາດກ່າວເຖິງດັ່ງຕໍ່ໄປນີ້:
- ຮ່ອມພູແຫ່ງຄວາມຮັກ
- ຮ່ອມພູແດງ
- Pasabag Priests Valley
- ຮ່ອມພູ Meskendir
- ຮ່ອມພູເຊມີ
- ຮ່ອມພູ Bozdag
- Pigeon Valley
- ຮ່ອມພູ Ihlara
- ຮ່ອມພູ Devrent
ຮ່ອມພູແຫ່ງຄວາມຮັກ
ຮ່ອມພູແຫ່ງຄວາມຮັກແມ່ນໜຶ່ງໃນສະຖານທີ່ທີ່ຄິດເຖິງເມື່ອ Cappadocia ຖືກກ່າວເຖິງ. ຮ່ອມພູແຫ່ງຄວາມຮັກ Cappadocia, ເຊິ່ງເປັນບ່ອນໜຶ່ງທີ່ພົບເລື້ອຍທີ່ສຸດສຳລັບຄູ່ຮັກ, ເປັນສັນຍາລັກແຫ່ງຄວາມຮັກ ແລະ ຄວາມໂລແມນຕິກ, ດັ່ງທີ່ຊື່ໄດ້ແນະນຳ. ຮ່ອມພູແຫ່ງຄວາມຮັກແມ່ນໄຂ່ມຸກຂອງ Cappadocia, ເຊິ່ງເປັນທີ່ຢູ່ຂອງຮູບຫຼາຍສິບຮູບທີ່ແຕກຕ່າງກັນທີ່ສາມາດເປັນຫົວຂໍ້ຂອງຮູບແຕ້ມ. ທຸກໆວິນາທີທີ່ໃຊ້ຢູ່ໃນຮ່ອມພູແຫ່ງຄວາມຮັກຈະຊ່ວຍໃຫ້ທ່ານເປັນພະຍານເຖິງຊ່ວງເວລາທີ່ແຕກຕ່າງກັນ ແລະສວຍງາມຫຼາຍສິບຊ່ວງເວລາ. ຮ່ອມພູແຫ່ງຄວາມຮັກ, ບ່ອນທີ່ທ່ານສາມາດເບິ່ງທ້ອງຟ້າໄດ້ ໂດຍສະເພາະຕອນຕາເວັນຂຶ້ນ ແລະ ຕາເວັນຕົກ, ເຮັດໃຫ້ບັນຍາກາດໂຣແມນຕິກ. ທີ່ຢູ່ດຽວທີ່ຈະຫນີຈາກປັດໃຈທີ່ເມື່ອຍລ້າຂອງຊີວິດທຸລະກິດແລະການດູດຊືມຕົວເອງໃນຄວາມງາມທໍາມະຊາດແມ່ນຜ່ານຮ່ອມພູ Cappadocia. ແສງຕາເວັນໄດ້ສະຫນອງການສະຫລອງທີ່ເປັນເອກະລັກໃຫ້ແກ່ແຂກຢູ່ໃນຮ່ອມພູແຫ່ງຄວາມຮັກ, ເຊິ່ງຕັ້ງຢູ່ລະຫວ່າງຮ່ອມພູ Cappadocia. ທ່ານສາມາດຮັບຮູ້ຄວາມງາມທໍາມະຊາດຂອງພາກພື້ນໂດຍການຍ່າງສັ້ນໃນຮ່ອມພູແຫ່ງຄວາມຮັກ, ບ່ອນທີ່ທ່ານຈະຮູ້ສຶກເຖິງອາກາດທີ່ສະອາດໄປຫາກະດູກຂອງທ່ານ.
ຮ່ອມພູ Kizilcukur
ທີ່ຢູ່ຂອງຄວາມຮູ້ສຶກຂອງອາກາດທີ່ສະອາດໄປຫາກະດູກຂອງທ່ານແລະເພີດເພີນກັບຄວາມງາມທໍາມະຊາດຢ່າງເຕັມທີ່ແມ່ນ Red Valley, ເຊິ່ງເອີ້ນກັນວ່າ Red Valley. ໃນເວລາທີ່ Cappadocia Valley ໄດ້ຖືກກ່າວເຖິງ, ມັນເປັນໄປບໍ່ໄດ້ທີ່ຈະລວມເອົາຮ່ອມພູແດງ. ທ່ານສາມາດຍ່າງທີ່ສວຍງາມຢູ່ໃນຮ່ອມພູສີແດງຂອງ Cappadocia ເພື່ອກໍາຈັດການແລ່ນມາຣາທອນທີ່ເມື່ອຍລ້າຂອງຊີວິດແລະຖິ້ມຕົວເອງເຂົ້າໄປໃນທໍາມະຊາດ. ດ້ວຍວິທີນີ້, ທ່ານສາມາດມີຂໍ້ມູນກ່ຽວກັບສະຖານທີ່ຕັ້ງພູມສາດຂອງ Cappadocia ແລະເພີດເພີນກັບທັດສະນະທີ່ບໍ່ສາມາດລືມໄດ້. ທ່ານສາມາດເລີ່ມຕົ້ນການຫມຸນຂອງທ່ານຈາກ Ortahisar ໃນການຍ່າງປ່າໃນ Red Valley, ເຊິ່ງເອີ້ນກັນວ່າ Kızılçukur Valley. ການເຂົ້າໄປໃນຮ່ອມພູແດງຈາກພາກພື້ນ Ortahisar ຈະຊ່ວຍໃຫ້ທ່ານສາມາດບັນລຸເນີນພູໄດ້ງ່າຍຂຶ້ນ. ໃນເວລາດຽວກັນ, ມັນປູທາງໃຫ້ຍ່າງສະດວກສະບາຍແລະເຈົ້າສາມາດເຂົ້າຫາພາກສ່ວນພາຍໃນຂອງຮ່ອມພູໄດ້ງ່າຍຂຶ້ນຈາກພູ. ຮ່ອມພູແດງ, ເຊິ່ງປະກອບດ້ວຍລັກສະນະລັກສະນະຂອງ Cappadocia, ເອົາຊື່ຂອງມັນມາຈາກໂງ່ນຫີນສີແດງທີ່ມັນມີ. ໂງ່ນຫີນ tuff ສີແດງປ່ຽນເປັນສີແດງ, ໂດຍສະເພາະແມ່ນໃນໄລຍະຕາເວັນຂຶ້ນແລະຕາເວັນຕົກ. ໂງ່ນຫີນ tuff ສີແດງເປັນເຮືອນຂອງທັດສະນະທີ່ບໍ່ເຄີຍມີມາກ່ອນ.
Pasabag Priests Valley
Paşabağ Priests Valley, ບ່ອນທີ່ມີທໍ່ໄຟຮູບເທວະດາທີ່ອຸດົມສົມບູນ, ມີລັກສະນະທາງພູມສາດສ່ວນໃຫຍ່ຂອງ Cappadocia. Paşabağແມ່ນຫນຶ່ງໃນເຂດທີ່ຕ້ອງການທີ່ສຸດຂອງ Cappadocia. ມັນເປັນມໍລະດົກທາງທໍາມະຊາດຢູ່ໃນເສັ້ນທາງ Goreme-Avanos. ມັນເປັນຈຸດນັດພົບຂອງນັກທ່ອງທ່ຽວຫຼາຍພັນຄົນໃນແຕ່ລະປີ, ໂດຍສະເພາະໃນລະດູໃບໄມ້ປົ່ງ. Paşabağ, ເຊິ່ງເປັນຫນຶ່ງໃນຈຸດທີ່ຕ້ອງການທີ່ສຸດໃນພາກພື້ນ, ແມ່ນບ່ອນທີ່ສາມາດຍ່າງທີ່ສວຍງາມແລະມີຄວາມຫມາຍ. ໃນເວລາດຽວກັນ, ຮູບແບບທີ່ຫນ້າສົນໃຈໃນພາກພື້ນເຮັດໃຫ້ຜູ້ທີ່ເຫັນມັນປະຫລາດໃຈ. Paşabağ, ເຊິ່ງເອີ້ນວ່າສະຖານທີ່ປະຫວັດສາດແລະວັດທະນະທໍາ, ໄດ້ຢູ່ພາຍໃຕ້ການປົກປ້ອງຂອງພົນລະເມືອງທີ່ແຕກຕ່າງກັນຫຼາຍສິບແຫ່ງ. ດັ່ງທີ່ຊື່ແນະນໍາ, ມີໂບດຢູ່ໃນຮ່ອມພູ. ຄວາມຈິງທີ່ວ່າໂບດນີ້ມີມາເຖິງສັດຕະວັດແລ້ວໃນສະໄຫມໂບຮານເຮັດໃຫ້ຄຸນຄ່າທາງວິນຍານເພີ່ມຂຶ້ນຢ່າງຫຼວງຫຼາຍ.
ຮ່ອມພູ Meskendir
ຮ່ອມພູ Meskendir ແມ່ນຫນຶ່ງໃນສະຖານທີ່ທີ່ບໍ່ສາມາດກັບຄືນໄດ້ໂດຍບໍ່ໄດ້ໄປຢ້ຽມຢາມ Cappadocia ແລະຮູ້ສຶກວ່າອາກາດຂອງມັນເຂົ້າໄປໃນກະດູກພຸນ. ຮ່ອມພູນີ້ແມ່ນໜຶ່ງໃນຈຸດທີ່ມັກທີ່ສຸດຂອງພາກພື້ນນັບແຕ່ສະໄໝບູຮານ. ທ່ານສາມາດຍ່າງທໍາມະຊາດທີ່ສວຍງາມຢູ່ໃນຮ່ອມພູ Meskendir, ເຊິ່ງມີຄວາມຍາວ 4400 ແມັດ. ທ່ານສາມາດເບິ່ງ ruins ທາງປະຫວັດສາດຂອງພາກພື້ນແລະປະລາດໃຈໂດຍທັດສະນະ. ໃນເວລາດຽວກັນ, ລັກສະນະທີ່ສໍາຄັນທີ່ສຸດຂອງການຍ່າງທໍາມະຊາດຢູ່ໃນຮ່ອມພູ Meskendir ແມ່ນຂະບວນການຂຸດຄົ້ນອຸໂມງ. ຫຼັງຈາກທີ່ທ່ານເລີ່ມຍ່າງຈາກປາຍຫນຶ່ງຂອງຮ່ອມພູ, ທ່ານຈະເຫັນສິ່ງທີ່ທໍາມະຊາດແລະມືຂອງມະນຸດໄດ້ເພີ່ມຂຶ້ນໃນພາກພື້ນ. ໃນເວລາດຽວກັນ, ມັນງ່າຍຫຼາຍທີ່ຈະລົງເຂົ້າໄປໃນອຸໂມງຈາກພາກກາງຂອງ chimneys fairy ໄດ້. ດ້ວຍການຊ່ວຍເຫຼືອຂອງອຸໂມງ, ທ່ານສາມາດລົງໄປຫາໂບດ Meskendir ໄດ້ຢ່າງງ່າຍດາຍ.
ຮ່ອມພູ Meskendir ແມ່ນຢູ່ໃນຈຸດໃຈກາງຂອງຮ່ອມພູອື່ນໆ. ດັ່ງນັ້ນ, ມັນເປັນໄປໄດ້ທີ່ຈະເຂົ້າຫາຮ່ອມພູອື່ນໆໂດຍຜ່ານ Meskendir Valley ແລະຜ່ານໄປຫາອຸໂມງຜ່ານຮ່ອມພູ. ດ້ວຍການຊ່ວຍເຫຼືອຂອງການທ່ອງທ່ຽວ, ທ່ານສາມາດເຂົ້າໃຈຄວາມສໍາຄັນຂອງ Meskendir Valley ໃນການເຊື່ອມຕໍ່ອຸໂມງຂອງພາກພື້ນ. ຫຼັງຈາກຜ່ານທາງແຍກສອງສາມທາງໃນອຸໂມງແລະການຍ່າງທໍາມະຊາດສັ້ນໆ, "ໂບດບໍ່ມີຊື່" ຍິນດີຕ້ອນຮັບທ່ານ. ບັ້ງໄຟ fairyໂບດທີ່ແກະສະຫຼັກເຂົ້າໄປໃນພາຍໃນຂອງອາຄານລໍຖ້າແຂກຂອງຕົນດ້ວຍຊື່ຫຼິ້ນວ່າ "ໂບດບໍ່ມີຊື່". ຮ່ອມພູ Cappadocia ແມ່ນເຊື່ອມຕໍ່ກັນ. ເພາະສະນັ້ນ, ຫຼັງຈາກຜ່ານອຸໂມງຂອງຮ່ອມພູຫນຶ່ງ, tunnel ຂອງຮ່ອມພູອື່ນໆຍິນດີຕ້ອນຮັບທ່ານ. ມັນມີປະໂຍດໃນການຍ່າງທາງຍ່າງສັ້ນ ແລະມີປະສິດທິພາບດ້ວຍການຊ່ວຍເຫຼືອຂອງອຸໂມງຮ່ອມພູທີ່ສືບຕໍ່ຂະໜານກັນ. ດ້ວຍວິທີນີ້, ທ່ານສາມາດມີຂໍ້ມູນກ່ຽວກັບລັກສະນະທາງພູມສາດຂອງ Cappadocia.
ຮ່ອມພູ Bozdag
ຮ່ອມພູ Bozdag Pasabag, ເຊິ່ງຊ່ວຍໃຫ້ທ່ານສາມາດເບິ່ງ Cappadocia ແລະຮ່ອມພູ Cappadocia ຈາກທັດສະນະຕາຂອງນົກ, ຕັ້ງຢູ່. Bozdağ Valley ຈະຊ່ວຍໃຫ້ທ່ານສາມາດເຫັນ Cappadocia ຈາກຕາຂອງນົກເນື່ອງຈາກຄວາມສູງຂອງມັນ. ການເປັນເຈົ້າພາບຊົມວິວທີ່ເປັນເອກະລັກສະເພາະໃນຊ່ວງເວລາຕາເວັນຂຶ້ນແລະຕາເວັນຕົກໃນລະດູຮ້ອນ, Bozdağແມ່ນຫນຶ່ງໃນທີ່ຢູ່ທີ່ສະແດງໃຫ້ເຫັນເຖິງ Cappadocia ຢ່າງຊັດເຈນ. ທ່ານສາມາດຂຶ້ນໄປໃນ hike ໃນເສັ້ນທາງສະເພາະໃດຫນຶ່ງທີ່ມີຕໍາ່ສຸດທີ່ຂະຫນາດນ້ອຍ. ຮ່ອມພູ Bozdag, ເຊິ່ງມີສະພາບແວດລ້ອມການຍ່າງແລະຕິດຕາມທີ່ປອດໄພ, ແມ່ນໃນບັນດາຮ່ອມພູ Cappadocia ທີ່ທ່ານຄວນໄປຢ້ຽມຢາມ.
Pigeon Valley
ຊີວິດເອີ້ນວ່າການປະສົມຂອງທໍາມະຊາດສ່ວນແລະຊີວິດສ່ວນ. ພາຍໃນກອບຂອງການສ້າງຕັ້ງທີ່ນໍາສະເຫນີໂດຍທໍາມະຊາດ, Güvercinlik Valley ຕັ້ງຢູ່. Güvercinlik Valley ນໍາສະເຫນີພາກພື້ນໃນວິທີທີ່ຈະແຈ້ງທີ່ສຸດໃນຂະນະທີ່ການກະກຽມງານບຸນສາຍຕາສໍາລັບນັກທ່ອງທ່ຽວ. ໃນເວລາດຽວກັນ, Güvercinlik Valley ໂດດເດັ່ນດ້ວຍປະຫວັດສາດເກົ່າແກ່ຫຼາຍ. ຮ່ອມພູ Cappadocia, ເຊິ່ງເປັນວຽກງານຂອງຫຼາຍຮ້ອຍປີຂອງການສ້າງທໍາມະຊາດ, ມີຄວາມສໍາຄັນຫຼາຍສໍາລັບການຮັບຮູ້ຂອງເມືອງ. ຊື່ຂອງຮ່ອມພູແມ່ນມາຈາກ dovecotes ແກະສະຫຼັກເຂົ້າໄປໃນ chimneys ໂດຍປະຊາຊົນຜູ້ທີ່ອາໄສຢູ່ໃນພື້ນທີ່ສອງສາມສະຕະວັດກ່ອນຫນ້ານີ້. ທ່ານຈະມີໂອກາດທີ່ຈະເຫັນ dovecotes ເຫຼົ່ານີ້ຢ່າງໃກ້ຊິດໃນລະຫວ່າງການຍ່າງທໍາມະຊາດ. Güvercinlik Valley ຍິນດີຕ້ອນຮັບແຂກຂອງຕົນດ້ວຍປະສົບການແລະດອກໄມ້ປະເພດຕ່າງໆ. ຫຼັງຈາກຍ່າງທໍາມະຊາດທີ່ມີຄວາມຫມາຍ, ທ່ານຈະໄປໂບດໃນຕອນທ້າຍຂອງຮ່ອມພູ. ໂບດແຫ່ງນີ້ ເປັນບ່ອນບູຊາທີ່ຄົນທ້ອງຖິ່ນໃຊ້ມາແຕ່ບູຮານນະການ. ເຫດຜົນຕົ້ນຕໍວ່າເປັນຫຍັງມີໂບດຫຼາຍຢູ່ໃນພາກພື້ນແມ່ນຍ້ອນໂຄງສ້າງທີ່ມີປະສິດທິພາບທີ່ໄດ້ຮັບການ kneaded ສໍາລັບສັດຕະວັດແລ້ວ. ມີປະຊາຊົນຂອງສາສະຫນາ, ພາສາແລະເຊື້ອຊາດທີ່ແຕກຕ່າງກັນຢູ່ໃນພາກພື້ນ. ນີ້ໄດ້ນໍາໄປສູ່ການເກີດຂື້ນຂອງສະຖານທີ່ນະມັດສະການທີ່ແຕກຕ່າງກັນ.
ຮ່ອມພູເຊມີ
ຮ່ອມພູ Zemi ເປັນເຂດທີ່ຕ້ອງການຫຼາຍທີ່ສຸດສໍາລັບການຍ່າງປ່າ, ມີຄວາມຍາວ 5600 ແມັດໃນບັນດາຮ່ອມພູ Cappadocia. ຮ່ອມພູ Zemi ມີປະຫວັດສາດບູຮານ. ມັນຍັງເປັນເຈົ້າພາບຂອງອາລະຍະທໍາແລະຊຸມຊົນທີ່ແຕກຕ່າງກັນຫຼາຍສິບແຫ່ງ. ຮ່ອມພູແມ່ນຢູ່ໃນຂອບເຂດຂອງພິພິທະພັນອາກາດເປີດ Göreme ແລະທ່ານຕ້ອງເຂົ້າໄປໃນພິພິທະພັນເພື່ອໄປຢ້ຽມຢາມມັນ. ຮ່ອມພູ Zemi, ເຊິ່ງເປັນທີ່ຢູ່ທໍາອິດສໍາລັບຜູ້ທີ່ຕ້ອງການຍ່າງທາງທໍາມະຊາດທີ່ເປັນເອກະລັກໃນຮ່ອມພູ Cappadocia, ເປັນບ່ອນທີ່ມີຄວາມງາມທໍາມະຊາດຫຼາຍ. ໃນຂະນະດຽວກັນກໍມີນົກຊະນິດຕ່າງໆເຊັ່ນນົກແດງແລະນົກກະທາທີ່ຫາໄດ້ຍາກໃນພາກພື້ນ.
ນົກໃນພາກພື້ນທີ່ມີຈໍານວນຫນ້ອຍຫຼາຍ, ຍັງດໍາເນີນກິດຈະກໍາການປັບປຸງພັນຂອງເຂົາເຈົ້າຢູ່ໃນຮ່ອມພູນີ້. ພາກພື້ນທີ່ໂດດເດັ່ນດ້ວຍໂຄງສ້າງທີ່ແຂງແຮງຂອງມັນ. ເພາະສະນັ້ນ, ຮ່ອມພູ Zemi ແມ່ນຫນຶ່ງໃນບັນດາຮ່ອມພູທີ່ມີຄວາມຫຍຸ້ງຍາກທີ່ສຸດໃນການຍ່າງລະຫວ່າງຮ່ອມພູ Cappadocia. ການຍ່າງຢູ່ໃນຮ່ອມພູ Zemi, ເຊິ່ງມີຄວາມຮູ້ສຶກຄືກັບການຍ່າງຕາມຮ່ອມພູ, ຍັງມ່ວນຫຼາຍ. ຮ່ອມພູ Cappadocia ແມ່ນທີ່ຢູ່ແຫ່ງດຽວກັບຄວາມງາມທີ່ເປັນເອກະລັກຂອງທໍາມະຊາດ, ພ້ອມກັບສຽງນົກທີ່ສວຍງາມ. ມີໂບດທີ່ມີມູນຄ່າທາງວິນຍານສູງເຊັ່ນ: ໂບດ El Nazar ແລະໂບດ Saklı ໃນຮ່ອມພູ. ຖ້າທ່ານຢູ່ໃນຮ່ອມພູ Zemi, ໂບດເຫຼົ່ານີ້ແມ່ນຫນຶ່ງໃນສະຖານທີ່ທີ່ທ່ານຄວນຢຸດໂດຍ. ມັນຊ່ວຍໃຫ້ທ່ານສາມາດກວດກາເບິ່ງໂຄງສ້າງຊົນເຜົ່າຂອງພາກພື້ນຈາກອະດີດເຖິງປະຈຸບັນໄດ້ງ່າຍຂຶ້ນ.
ຮ່ອມພູ Ihlara
ຈາກນາທີທໍາອິດທີ່ທ່ານເຂົ້າໄປໃນຮ່ອມພູ, ສີຂຽວທີ່ເປັນເອກະລັກແລະຄວາມງາມທໍາມະຊາດຍິນດີຕ້ອນຮັບທ່ານ. ເຫດຜົນຕົ້ນຕໍທີ່ເຮັດໃຫ້ຮ່ອມພູໄດ້ຮັບຄວາມນິຍົມຫຼາຍໂດຍສະເພາະບໍ່ດົນມານີ້ແມ່ນການປະກົດຕົວຂອງພືດຊະນິດຕ່າງໆຢູ່ໃນຮ່ອມພູ. ຮ່ອມພູ Ihlara, ເຊິ່ງໂດດເດັ່ນໃນບັນດາຮ່ອມພູ Cappadocia ທີ່ມີລັກສະນະເທບນິຍາຍ, ຈະເຮັດໃຫ້ເຈົ້າຮູ້ສຶກຄືກັບຢູ່ໃນປຶ້ມ. ໂດຍການສ້າງຕົວລະຄອນຂອງເຈົ້າເອງ, ເຈົ້າສາມາດເພີດເພີນກັບພາກພື້ນໄດ້ເຕັມທີ່ໃນຂອບຂອງຈິນຕະນາການຂອງເຈົ້າ. ຮ່ອມພູ Ihlara ມີຄວາມຍາວປະມານ 15 ກິໂລແມັດ ແລະຄວາມເລິກຂອງມັນເຖິງ 100 ແມັດໃນບາງຂົງເຂດ. ຮ່ອມພູ Ihlara, ບ່ອນທີ່ທໍາມະຊາດເຮັດໃຫ້ມະນຸດປະທັບໃຈອີກເທື່ອຫນຶ່ງ, ແມ່ນເຫມາະສົມສໍາລັບການຍ່າງປ່າ. ມັນເປັນຂໍ້ສັງເກດທີ່ຕັ້ງຢູ່ໃນພື້ນທີ່ຂະຫນາດໃຫຍ່ແລະໂຄງສ້າງຂອງພາກພື້ນບໍ່ໄດ້ຖືກແຕະຕ້ອງດ້ວຍມືຂອງມະນຸດ. ໃນເວລາດຽວກັນ, ຮ່ອມພູ Ihlara ແມ່ນຫນຶ່ງໃນເຂດທີ່ສໍາຄັນທີ່ສຸດສໍາລັບໂລກຄຣິສຕຽນ.
ອີງຕາມແຫຼ່ງຂໍ້ມູນ, Ihlara Valley ໄດ້ຖືກກ່າວເຖິງວ່າເປັນບ່ອນທີ່ຊາວຄຣິດສະຕຽນແຜ່ຂະຫຍາຍຢູ່ໃນ Anatolia. ຈຸດທໍາອິດທີ່ພວກເຂົາກໍານົດແລະກະຕຸ້ນເພື່ອໂອນຕົ້ນກໍາເນີດຊົນເຜົ່າຂອງພວກເຂົາແມ່ນ Ihlara Valley. ເພາະສະນັ້ນ, ມີວັດວາອາຮາມແລະໂບດຈໍານວນຫລາຍຢູ່ໃນຮ່ອມພູ. ຮ່ອມພູ Ihlara, ເຊິ່ງໄດ້ຜ່ານໄປເປັນຈຸດປ່ຽນຂອງປະຫວັດສາດຂອງຄຣິສຕຽນ, ໄດ້ເປັນເຈົ້າພາບນັກທ່ອງທ່ຽວຫລາຍພັນຄົນສໍາລັບປີ. ໃນບັນດາຮ່ອມພູ Cappadocia, ຮ່ອມພູ Ihlara ແມ່ນບ່ອນທີ່ຜົນກະທົບຂອງທໍາມະຊາດຖືກພົບເຫັນຫຼາຍທີ່ສຸດ.
ຮ່ອມພູ Devrent
ຮ່ອມພູ Devrent ຖືກເອີ້ນວ່າ Hayal Valley ໂດຍປະຊາຊົນທ້ອງຖິ່ນ. ຢືນຢູ່ໃນຮູບ camel ແຫຼ່ງຂອງຮູບພາບແມ່ນມາຈາກ Devrent Valley. Dream Valley, ເຊິ່ງມີຊື່ທີ່ຫນ້າສົນໃຈ, ມີສະຖານທີ່ແຕກຕ່າງກັນລະຫວ່າງຮ່ອມພູ Cappadocia. ນັກທ່ອງທ່ຽວຍັງຫລັ່ງໄຫລໄປພາກພື້ນ, ໂດຍສະເພາະແມ່ນໃນລະດູໃບໄມ້ປົ່ງແລະລະດູຮ້ອນ. ໃນເວລາດຽວກັນ, ຮູບຮ່າງຂອງທໍ່ໄຟ fairy ທີ່ສ້າງຂຶ້ນໃນຮ່ອມພູຝັນແມ່ນແຕກຕ່າງກັນເລັກນ້ອຍຈາກຮ່ອມພູ Cappadocia. ດ້ວຍຮູບແບບທີ່ແຕກຕ່າງກັນຂອງພວກມັນ, ທໍ່ໄຟຟ້າໃນຮ່ອມພູ Hayal ຖືກປຽບທຽບກັບສິ່ງຂອງແລະສິ່ງທີ່ມີຊີວິດທີ່ແຕກຕ່າງກັນໂດຍແຂກ. ບໍ່ດົນມານີ້, ຄວາມສົນໃຈໃນ chimneys fairy ເຫຼົ່ານີ້, ທີ່ມີການປ່ຽນແປງຂຶ້ນກັບທັດສະນະ, ໄດ້ເພີ່ມຂຶ້ນຢ່າງຫຼວງຫຼາຍ. ທໍ່ໄຟ fairy ໃນ Hayal Valley ໄດ້ຮັບຄວາມນິຍົມໃນຂະຫນາດກາງທີ່ປະຊາຊົນຫຼາຍລ້ານຄົນພົວພັນກັບ, ເຊັ່ນສື່ສັງຄົມ. ຮ່ອມພູຝັນ, ບ່ອນທີ່ນັກທ່ອງທ່ຽວໃນພາກພື້ນປະເຊີນກັບທັດສະນະທີ່ແຕກຕ່າງກັນ, ມີສະຖານທີ່ສໍາຄັນໃນບັນດາຮ່ອມພູ Cappadocia.
ຮ່ອມພູ Cappadocia ທັງໝົດລວມຄວາມງາມທໍາມະຊາດທີ່ເປັນເອກະລັກ. ຮ່ອມພູ Cappadocia, ສູນກາງຊີວິດທົ່ວໄປຂອງປະຊາຊົນທີ່ມີກຸ່ມທີ່ຫ້າວຫັນຕັ້ງແຕ່ສະຕະວັດກ່ອນ, ຍັງເປັນທີ່ນິຍົມຂອງນັກທ່ອງທ່ຽວ. ໃນເວລາທີ່ທ່ານໄປຢ້ຽມຢາມ Cappadocia, ທ່ານສາມາດອາບນ້ໍາຂອງອາກາດຂອງພາກພື້ນໄດ້ໂດຍບໍ່ເຫັນຮ່ອມພູ Cappadocia. ມີຊື່ສຽງສໍາລັບຄວາມງາມທໍາມະຊາດ, ຫນີຈາກ marathon ທີ່ເມື່ອຍລ້າຂອງຊີວິດທຸລະກິດ, Cappadociaມີຈຸດປະສົງເປັນຢາ.


text:
ວັນທີ 6 ຕຸລາ 2022 ນີ້ ຢູ່ສະໂມສອນໃຫຍ່ ຂອງເມືອງນ້ຳບາກ ແຂວງຫຼວງພະບາງ ໄດ້ຈັດພິທີປາຖະກະຖາ ມູນເຊືອ ວັນຄູແຫ່ງຊາດ ວັນທີ່ 7 ຕຸລາ ຄົບຮອບ 28 ປີ ຂື້ນ ມີ ທ່ານ ບຸນທັນ ຈັນທະສັກ ຮອງເຈົ້າເມືອງນໍ້າບາກ, ພ້ອມດ້ວຍຜູ້ບໍລິຫານການສຶກສາພາກລັດ-ເອກະຊົນ, ພະນັກງານຄູ ແລະນັກຮຽນ ເຂົ້າຮ່ວມ.
ພິທີ ທ່ານ ບຸນທັນ ຈັນທະສັກ ໄດ້ກ່າວປາຖະກະຖາວ່າ: ຄຳວ່າ ຄູ ແມ່ນຄໍາເວົ້າທີ່ສືບທອດກັນຫຼາຍເຊັ່ນຄົນມາແລ້ວ ຄູໝາຍເຖິງຄົນທີ່ມີຄວາມຮູ້ ແລະປະສົບການ ສາມາດໄປຖ່າຍທອດຄວາມຮູ້-ປະສົບການໄປສູ່ຜູ້ອື່ນ, ຮູບການຖ່າຍທອດຄວາມຮູ້ຈາກຜູ້ຮູ້ໄປສູ່ຜູ້ບໍ່ຮູ້ ເອີ້ນວ່າ: ການສອນ ແລະການຮຽນ. ການພັດທະນາເສດຖະກິດ-ສັງຄົມຂອງຊາດໜຶ່ງ ທີ່ມີຄວາມຈະເລີນຮຸ່ງເຮືອງ ນັ້ນມັນຂຶ້ນກັບຫຼາຍປັດໄຈ, ແຕ່ປັດໄຈທີ່ມີລັກສະນະຕັດສິນກວ່າໝູ່ແມ່ນ ປັດໄຈກ່ຽວກັບຄົນ ເຊິ່ງຄົນນັ້ນປະກອບດ້ວຍຄວາມຮູ້ຄວາມສາມາດ, ແນວຄິດຄຸນສົມບັດ ແລະສຸຂະພາບແຂງແຮງດີ. ແຕ່ແນວຄິດ ຄຸນສົມບັດ ຄວາມຮູ້ຄວາມສາມາດນັ້ນ ມັນບໍ່ແມ່ນຈະເກີດຂຶ້ນໄດ້ເອງຈາກຄົນຜູ່ໃດຜູ່ໜຶ່ງ ຫຼື ເກີດມາແຕ່ກຳເນີດ ແຕ່ຫາກເກີດຂຶ້ນບົນເສັ້ນທາງແຫ່ງການສິດສອນ, ການສຶກສາຮຽນຮູ້ ໂດຍແມ່ນ ຄູ ເປັນປັດໄຈຕັດສິນກວ່າໝູ່ ໃນການສຶກສາກໍ່ຄືການພັດທະນາຄົນ ໃຫ້ມີຄວາມຮູ້ ຄວາມສາມາ, ມີແນວຄິດ ຄຸນສົມບັດທີ່ດີ, ມີລະບຽບວິໃນ ແລະມີສຸຂະພາບແຂງແຮງ ສຳລັບປະເທດລາວ ລັດຖະບານ ໄດ້ໃຫ້ຄວາມສຳຄັນແກ່ ຄູ ຢູ່ສະເໝີ ເພາະ ຄູ ເປັນຜູ້ພັດທະນາຊັບພະຍາກອນມະນຸດ ເພື່ອປະກອບສ່ວນເຂົ້າໃນການພັດທະນາ ເສດຖະກິດ-ສັງຄົມຂອງຊາດ ກໍ່ຄືການພັດທະນາການທ້ອງຖີ່ນຮາກຖານ ໃຫ້ມີທ່າກ້າວຂຶ້ນ, ໃນພິທີ ຜູ້ເຂົ້າຮ່ວມໄດ້ຮັບຊົມການສະແດງຮ້ອງເພງ, ຂັບລຳ ແລະບົດຟ້ອມຈາກນັກຮຽນບາງໂຮງຮຽນຢູ່ພາຍໃນເມືອງ ດ້ວຍຄວາມເບີກບານມວ່ນຊື່ນ.
ຂ່າວ-ພາບ: ພອນສັກ ສິງດາລັກ (ນັກຂ່າວເມືອງນ້ຳບາກ)


text:
ຂປລ
ຂປລ. ໃນວັນທີ 24 ສິງຫາ 2021 ນີ້ ທີ່ນະຄອນຫລວງວຽງຈັນ, ໄດ້ມີກອງປະຊຸມເຜີຍແຜ່ປື້ມຄູມື ກິດຈະກໍາເຕົ້າໂຮມເດັກຊາຍ ເພື່ອສົ່ງເສີມບົດບາດຍິງ-ຊາຍ ໃນວຽກງານສຸຂະພາບຈະເລີນພັນ ແລະ ເພດສຶກສາ ພາຍໃຕ້ການຊ່ວຍເຫລືອ ຈາກອົງການສະຫະປະຊາຊາດກອງທຶນ ເພື່ອປະ ຊາກອນ (UNFPA) ແລະ ອົງການ KOICA ປະຈໍາ ສປປ ລາວ
ຂປລ. ໃນວັນທີ 24 ສິງຫາ 2021 ນີ້ ທີ່ນະຄອນຫລວງວຽງຈັນ, ໄດ້ມີກອງປະຊຸມເຜີຍແຜ່ປື້ມຄູມື ກິດຈະກໍາເຕົ້າໂຮມເດັກຊາຍ ເພື່ອສົ່ງເສີມບົດບາດຍິງ-ຊາຍ ໃນວຽກງານສຸຂະພາບຈະເລີນພັນ ແລະ ເພດສຶກສາ ພາຍໃຕ້ການຊ່ວຍເຫລືອ ຈາກອົງການສະຫະປະຊາຊາດກອງທຶນ ເພື່ອປະ ຊາກອນ (UNFPA) ແລະ ອົງການ KOICA ປະຈໍາ ສປປ ລາວ, ໂດຍການເປັນປະທານຂອງທ່ານ ນາງ ສີສຸກ ວົງວິຈິດ ຮອງລັດຖະມົນຕີ ກະຊວງສຶກສາທິການ ແລະ ກິລາ, ມີ ທ່ານ ນາງ ມາຣຽມຄານ ຜູ້ຕາງໜ້າຈາກອົງການສະຫະປະຊາຊາດ ກອງທຶນເພື່ອປະຊາກອນ ແລະ ທ່ານ ນາງ ຈອງຮີ ອິມ ຜູ້ຕາງໜ້າຈາກອົງການ ກອຍກາປະຈໍາ ສປປ ລາວ, ພ້ອມດ້ວຍແຂກຖືກເຊີນ ແລະ ພາກສ່ວນກ່ຽວຂ້ອງເຂົ້າຮ່ວມ.
ໃນໂອກາດດັ່ງກ່າວ, ທ່ານ ນາງ ສີສຸກ ວົງວິຈິດ ໄດ້ກ່າວວ່າ: ກອງປະຊຸມເຜີຍແຜ່ປື້ມຄູມືກິດຈະກໍາເຕົ້າໂຮມເດັກຊາຍ ເພື່ອສົ່ງເສີມບົດບາດຍິງ-ຊາຍ ໃນວຽກງານສຸຂະພາບຈະເລີນພັນ ແລະ ເພດສຶກສາ ພາຍໃຕ້ການຊ່ວຍເຫລືອຈາກອົງການສະຫະປະຊາຊາດ ກອງທຶນເພື່ອປະຊາກອນ (UNFPA) ແລະ ອົງການ KOICA ປະຈໍາ ສປປ ລາວ, ໂດຍສະເພາະ ການຈັດຕັ້ງໃນການປະຕິ ບັດແຜນງານ ໄລຍະຜ່ານມາຢູ່ເມືອງເຊໂປນ ແຂວງ ສະຫວັນນະເຂດ, ເມືອງ ຜາອຸດົມ ແຂວງບໍ່ແກ້ວ ແລະ ເມືອງນາໝໍ້ ແຂວງ ອຸດົມໄຊ ໂດຍສະເພາະກິດຈະກໍາເຕົ້າໂຮມເດັກຍິງ (ນາງ ນ້ອຍ) ເພື່ອລົດຄວາມແຕກໂຕນ ຄວາມຮັບຮູ້ທາງດ້ານເພດສຶກສາ, ສ້າງສິ່ງເອື້ອອໍານວຍ ເງື່ອນໄຂໃຫ້ມີຄວາມເທົ່າທຽມລະຫວ່າງຕົວເມືອງ ແລະ ຊົນນນະບົດ ພາຍໃຕ້ການຊ່ວຍເຫລືອຈາກອົງການສະຫະປະຊາຊາດ ກອງທຶນເພື່ອປະຊາກອນ (UNFPA) ແລະ ອົງການ KOICA ປະຈໍາ ສປປ ລາວ, ກອງປະຊຸມຄັ້ງນີ້ມີຄວາມໝາຍ ແລະ ຄວາມສໍາຄັນເປັນຢ່າງຍິ່ງ ຕໍ່ຂະແໜງການສຶກສາ ແລະ ກິລາ ຂອງພວກຂ້າພະເຈົ້າ ໂດຍສະເພາະ ແຜນຂະຫຍາຍກິດຈະກໍາເຕົ້າໂຮມເດັກຊາຍ ເພື່ອສົ່ງເສີມບົດ ບາດຍິງຊາຍ ແລະ ບັນຫາກ່ຽວກັບສຸຂະພາບ, ການເຕົ້າໂຮມກຸ່ມເດັກຊາຍ ແມ່ນການເຮັດກິດຈະກໍາການໃຫ້ຄວາມຮູ້ໃຫ້ແກ່ເດັກຊາຍ ກ່ຽວກັບການສື່ສານກັບພໍ່, ແມ່, ຜູ້ປົກຄອງ, ອ້າຍ, ເອື້ອຍ, ນ້ອງ, ໝູ່ເພື່ອນ, ຄູ-ອາຈານ, ອາສາສະໝັກສາທາລະນະສຸກຂອງບ້ານ, ອໍານາດການປົກຄອງ ແລະ ຜູ້ອື່ນໆ ເພື່ອສ້າງຄວາມໝັ້ນໃຈໃຫ້ແກ່ຕົນເອງ, ສະແດງຄວາມກ້າຫານໃນການປາກເວົ້າ ສິ່ງທີ່ຖືກຕ້ອງເໝາະສົມ ຕາມຮີດຄອງປະເພນີ, ລະບຽບກົດໝາຍບ້ານເມືອງ ແລະ ທ້ອງຖິ່ນທີ່ເດັກຊາຍອາໄສຢູ່.
ໃນໂອກາດດັ່ງກ່າວ, ທ່ານ ນາງ ມາຣຽມ ຄານ ໄດ້ກ່າວວ່າ: ການຈັດກິດຈະກໍາເດັກຊາຍ ເພື່ອເຮັດໃຫ້ພວກເຂົາເຈົ້າເຂົ້າໃຈ ກ່ຽວກັບເພດຍິງຢ່າງເລິກເຊິ່ງ ເພື່ອຮັບປະກັນການເຂົ້າເຖິງການບໍລິ ການສຸຂະພາບຈະເລີນພັນ, ສຸຂະພາບທາງເພດ ແລະ ການປົກປ້ອງຈາກຄວາມຮຸນແຮງ ບົນພື້ນຖານເພດ, ຄວາມຮັບຮູ້, ຄວາມເຂົ້າໃຈ ແລະ ໜ້າທີ່ຮັບຜິດຊອບຂອງເດັກຊາຍ ໃນການເບິ່ງແຍງ ແລະ ເປັນໝູ່ເພື່ອນກັບເດັກຍິງ ໂດຍບໍ່ໃຊ້ຄວາມຮຸນແຮງ. ຈຸດປະສົງຂອງປື້ມຄູ່ມືເຫລັ້ມນີ້, ແມ່ນເພື່ອສົ່ງເສີມໃຫ້ເດັກຊາຍຮູ້ໃຫ້ກຽດ, ເຄົາລົບນັບຖືເຊິ່ງກັນ ແລະ ກັນ, ມີຄວາມສໍາພັນທີ່ດີ, ປະລະພຶດຕິກໍາທີ່ເປັນການໃຊ້ຄວາມຮຸນແຮງ, ພ້ອມທັງໃຫ້ການສະໜັບສະໜູນແກ່ເດັກຍິງ ເພື່ອປ້ອງກັນການແຕ່ງງານ ແລະ ການຖືພາກ່ອນໄວອັນຄວນ. ຂ່າວ-ພາບ ສົມຫວັງ
KPL


text:
(ສພຊ) ທ່ານ ສົມມາດ ພົລເສນາ ກໍາມະການສູນກາງພັກ, ຮອງປະທານສະພາແຫ່ງຊາດ ໄດ້ນໍາພາຄະນະຜູ້ແທນສະພາແຫ່ງຊາດ ແຫ່ງ ສປປລາວ ເຂົ້າຢ້ຽມຂໍ່ານັບທ່ານ ເວືອງ ດິງ ເຫວະ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ແຫ່ງ ສສ.ຫວຽດນາມ ໃນໂອກາດທີ່ ທ່ານຮອງປະທານສະພາແຫ່ງຊາດລາວ ນໍາພາຄະນະຜູ້ແທນສະພາແຫ່ງຊາດ ຢ້ຽມຢາມ ແລະ ເຮັດວຽກ ຢູ່ ສສ.ຫວຽດນາມ ນັບແຕ່ວັນທີ 7-14 ກໍລະກົດ 2022.
ທ່ານຮອງປະທານສະພາແຫ່ງຊາດ ສົມມາດ ພົລເສນາ ຖືໂອກາດເຂົ້າຢ້ຽມຂໍ່ານັບໃນຄັ້ງນີ້ ໄດ້ນໍາເອົາຄວາມຢື້ຢາມຖາມຂ່າວຈາກທ່ານ ປອ. ໄຊຊົມພອນ ພົມວິຫານ ກໍາມະການກົມການເມືອງສູນກາງພັກ, ປະທານສະພາແຫ່ງຊາດ ແຫ່ງ ສປປລາວ ທີ່ຝາກເຖິງ ປະທານສະພາແຫ່ງຊາດ ແຫ່ງ ສສ.ຫວຽດນາມ ພ້ອມທັງໄດ້ແຈ້ງໃຫ້ທ່ານປະທານສະພາແຫ່ງຊາດຫວຽດນາມຊາບ ກ່ຽວກັບຜົນສໍາເລັດຂອງການຢ້ຽມຢາມ ແລະ ເຮັດວຽກຂອງຄະນະຜູ້ແທນສະພາແຫ່ງຊາດ ແຫ່ງ ສປປລາວ ຢູ່ ສສ.ຫວຽດນາມ ໃນຄັ້ງນີ້. ທ່ານຮອງປະທານສະພາແຫ່ງຊາດ ໄດ້ສະແດງຄວາມຂອບອົກຂອບໃຈຕໍ່ພັກ ລັດ ປະຊາຊົນ ຫວຽດນາມ ເວົ້າລວມ, ເວົ້າສະເພາະກໍຄືສະພາແຫ່ງຊາດ ແຫ່ງ ສສ.ຫວຽດນາມ ທີ່ໄດ້ໃຫ້ການຊ່ວຍເຫຼືອ ແລະ ສະໜັບສະໜູນ ພັກ ລັດ ປະຊາຊົນລາວ ກໍຄືສະພາແຫ່ງຊາດ ແຫ່ງ ສປປລາວ.
ພ້ອມນັ້ນ, ຍັງໄດ້ສະແດງຄວາມຂອບໃຈທີ່ໄດ້ອໍານວຍຄວາມສະດວກໃນການມາເຮັດວຽກ ແລກປ່ຽນບົດຮຽນ ແລະ ຕ້ອນຮັບຄະນະດ້ວຍຄວາມອົບອຸ່ນ, ທ່ານປະທານສະພາແຫ່ງຊາດຫວຽດນາມ ໄດ້ຕີລາຄາສູງຕໍ່ການມາເຮັດວຽກ ແລະ ຢ້ຽມຢາມຂອງຄະນະຜູ້ແທນສະພາແຫ່ງຊາດລາວໃນຄັ້ງນີ້ ເຊິ່ງຢູ່ໃນໄລຍະທີ່ ສອງພັກ-ສອງລັດ ແລະ ປະຊາຊົນສອງຊາດພວມຫ້າງຫາກະກຽມສະເຫຼີມສະຫຼອງວັນສ້າງຕັ້ງສາຍພົວພັນການທູດຫວຽດນາມ-ລາວ ຄົບຮອບ 60 ປີ, ວັນເຊັນສົນທິສັນຍາມິດຕະພາບ ແລະ ການຮ່ວມມືລະຫວ່າງ ຫວຽດນາມ-ລາວ ຄົບຮອບ 45 ປີ ແລະ ເປັນປີສາມັກຄີ ມິດຕະພາບ ຫວຽດນາມ-ລາວ.
ການມາຢ້ຽມຢາມ ແລະ ເຮັດວຽກຢູ່ ສສ.ຫວຽດນາມ ໃນຄັ້ງນີ້ ແມ່ນການຜັນຂະຫຍາຍ ແລະ ຈັດຕັ້ງປະຕິບັດບົດບັນທຶກການຮ່ວມມືລະຫວ່າງສອງສະພາແຫ່ງຊາດຫວຽດນາມ-ລາວ ເຊິ່ງເປັນການປະກອບສ່ວນສົ່ງເສີມສາຍພົວພັນມິດຕະພາບທີ່ມີມູນເຊື້ອ ຄວາມສາມັກຄີພິເສດ ແລະ ການຮ່ວມມືຮອບດ້ານລະຫວ່າງສອງພັກ-ສອງລັດ ແລະ ປະຊາຊົນສອງຊາດ ຫວຽດນາມ-ລາວ ກໍຄືສອງສະພາແຫ່ງຊາດຫວຽດນາມ-ລາວ ເວົ້າສະເພາະ. ປະທານສະພາແຫ່ງຊາດຫວຽດນາມ ຍັງໄດ້ຍົກໃຫ້ເຫັນກ່ຽວກັບປະສົບການຂອງຫວຽດນາມໃນການຜ່ານຜ່າບັນຫາຫຍຸ້ງຍາກທາງດ້ານເສດຖະກິດໃນໄລຍະຜ່ານມາ ແລະ ຊຸກຍູ້ໃຫ້ມີການແລກປ່ຽນບົດຮຽນ ແລະປະສົບການນໍາກັນ.
ໃນຕອນບ່າຍຂອງວັນທີ 13 ກໍລະກົດ 2022 ຢູ່ທີ່ຫ້ອງຮັບແຂກຂອງສະພາແຫ່ງຊາດຫວຽດນາມ ນະຄອນຫຼວງຮ່າໂນ້ຍ ສສ.ຫວຽດນາມ.